cyanic-selkie/wikianc huggingface dataset:
ᱮᱨᱤᱥᱴᱚᱴᱚᱞ
ᱠᱷᱚᱸᱫᱽᱨᱚᱸᱫᱽ
ᱟᱞᱮᱠᱡᱟᱱᱰᱟᱨ ᱟᱜ ᱴᱟᱴᱠᱟ ᱜᱩᱨ ᱦᱩᱭ ᱮᱱ ᱠᱷᱟ.ᱛᱤᱨ ᱫᱩᱱᱤᱭᱟ. ᱦᱟᱱᱟᱼᱱᱷᱟᱣᱟ ᱠᱩᱠᱞᱤᱭ ᱨᱟᱠᱟᱵ ᱠᱮᱜᱼᱟ ᱾ ᱚᱱᱟᱨᱮ ᱵᱚᱸᱜᱟ ᱵᱳᱨᱳ ᱵᱟᱝ ᱢᱟᱱᱟᱣ ᱵᱟᱛᱟᱣ ᱨᱮᱭᱟᱜ ᱫᱚᱥ ᱦᱚᱸ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱰᱟᱸᱰᱚᱢ ᱠᱷᱚᱱ ᱵᱟᱧᱪᱟᱣᱜ ᱞᱟ.ᱜᱤᱫ ᱪᱚᱞᱥᱤᱥ ᱮ ᱪᱟᱞᱟᱣ ᱮᱱᱟ ᱟᱨ ᱚᱸᱰᱮ ᱜᱮ ᱟᱞᱮᱠᱡᱟᱸᱰᱟᱨ ᱟᱜ ᱜᱩᱨ ᱠᱟᱛᱮ ᱢᱤᱫ ᱥᱮᱨᱢᱟ ᱛᱟᱭᱚᱢ ᱛᱩᱨᱩᱭ ᱜᱮᱞ ᱵᱟᱨ ᱵᱚᱪᱷᱚᱨ ᱵᱚᱭᱚᱥ ᱨᱮ ᱟᱡᱟᱜ ᱦᱚᱸ ᱡᱤᱣᱤᱵᱟ.ᱛᱤ ᱡᱟᱭᱡᱩᱜᱽ ᱞᱟ.ᱜᱤᱫ ᱤᱬᱤᱡ ᱥᱟ.ᱨᱤ ᱮᱱᱟ ᱾
ᱢᱚᱛᱤᱦᱟᱨᱤ
ᱢᱚᱛᱤᱦᱟᱨᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱵᱤᱦᱟᱨ ᱨᱮ ᱥᱟᱢᱟᱝ ᱪᱟᱢᱯᱟᱨᱚᱱ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱯᱟᱴᱱᱟ ᱠᱷᱚᱱ ᱫᱚ ᱑᱕᱐ ᱠᱤᱞᱚᱢᱤᱴᱚᱨ ᱠᱚᱸᱧᱮ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱢᱚᱛᱤᱦᱟᱨᱤ ᱠᱚᱸᱭᱮ ᱯᱟᱪᱮ ᱵᱤᱦᱟᱨ ᱨᱮ 26°39'00'ᱮᱱ ᱟᱨ 84°55'00'84°55'00' ᱤ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱯᱟᱴᱱᱟ ᱠᱷᱚᱱ ᱠᱚᱸᱧᱮᱼᱯᱟᱪᱮ ᱨᱮ ᱑᱖᱕ ᱠᱤᱞᱚᱢᱤᱴᱚᱨ, ᱵᱮᱛᱤᱭᱟ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ, ᱢᱩᱡᱚᱯᱷᱚᱨᱯᱩᱨ ᱠᱷᱚᱱ ᱗᱒ ᱠᱤᱞᱚᱢᱤᱴᱚᱨ, ᱢᱮᱦᱥᱤ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ, ᱪᱚᱠᱤᱭᱟ ᱠᱷᱚᱱ ᱓᱐ ᱠᱤᱞᱚᱢᱤᱴᱚᱨ ᱟᱨ ᱥᱤᱛᱟᱢᱚᱲᱤ ᱠᱷᱚᱱ ᱗᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱮᱛᱤᱭᱟ ᱠᱷᱚᱱ ᱮᱛᱚᱢᱼᱥᱟᱢᱟᱝ ᱨᱮ ᱒᱕ ᱢᱤᱞ (᱔᱐ ᱠᱤᱞᱚᱢᱤᱴᱚᱨ) ᱥᱟᱸᱜᱤᱧ ᱨᱮ ᱢᱤᱫ ᱡᱷᱤᱞ ᱠᱷᱚᱱ ᱥᱟᱢᱟᱝ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱚᱛᱤᱦᱟᱨᱤ ᱨᱮᱱᱟᱜ ᱜᱩᱴ ᱦᱚᱲ ᱮᱞ ᱑᱒᱖,᱑᱕᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱖᱗,᱘᱖᱑ ᱠᱚᱲᱟ ᱟᱨ ᱕᱘,᱒᱙᱗ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱚᱭᱟᱜ ᱡᱟᱱᱟᱝ ᱘᱕᱙ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱥᱟᱞ ᱵᱷᱤᱛᱤᱨ ᱨᱤᱱ ᱦᱚᱲ ᱮᱞ ᱑᱖,᱘᱗᱐ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱢᱚᱛᱤᱦᱟᱨᱤ ᱨᱮ ᱥᱮᱪᱮᱫ ᱨᱮᱱᱟᱜ ᱜᱩᱴ ᱮᱞ ᱙᱒,᱗᱙᱘ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱗᱓.᱖% ᱦᱚᱲ ᱮᱞ ᱗᱖.᱒% ᱠᱚᱲᱟ ᱟᱜ ᱥᱮᱪᱮᱫ ᱟᱨ ᱗᱐.᱕% ᱛᱤᱨᱞᱟᱹ ᱟᱜ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱾ ᱢᱚᱛᱤᱦᱟᱨᱤ ᱨᱮᱱᱟᱜ ᱗+ ᱦᱚᱲ ᱮᱞ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱔.᱙% ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱘.᱑% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱘᱑.᱒% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ (SC) ᱟᱨ ᱟᱹᱫᱤᱵᱟᱹᱥᱤ (ST) ᱟᱜ ᱦᱚᱲ ᱮᱞ ᱗,᱓᱗᱒ ᱟᱨ ᱓᱓᱓ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱨᱮ ᱢᱚᱛᱤᱦᱟᱨᱤ ᱨᱮ ᱒᱒᱒᱒᱔ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱮᱞ ᱞᱮᱠᱟᱛᱮ, ᱒᱐᱑᱑ ᱨᱮ ᱢᱚᱛᱤᱦᱟᱨᱤ ᱨᱮᱱᱟᱜ ᱦᱚᱲ ᱮᱞ ᱑᱐᱑,᱕᱐᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱕᱔,᱖᱒᱙ ᱟᱨ ᱛᱤᱨᱞᱟᱹ ᱔᱘,᱘᱗᱗ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱢᱚᱛᱤᱦᱟᱨᱤ ᱥᱚᱦᱚᱨ ᱨᱮᱱᱟᱜ ᱡᱟᱱᱟᱝ ᱑᱐᱐᱐ ᱠᱚᱲᱟ ᱨᱮ ᱘᱕᱘ ᱢᱮᱱᱟᱜᱼᱟ ᱾ ᱢᱚᱛᱤᱦᱟᱨᱤ ᱥᱚᱦᱚᱨ ᱨᱮ ᱜᱩᱴ ᱥᱮᱪᱮᱫ ᱖᱙,᱕᱗᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱰᱮ ᱔᱐,᱒᱖᱕ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱫᱚ ᱒᱙,᱓᱑᱑ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖᱘.᱕% ᱟᱨ ᱥᱮᱪᱮᱫ (᱗+ ᱦᱚᱲ ᱮᱞ) ᱮᱜᱟᱸᱛ ᱟᱜ ᱥᱮᱪᱮᱫ ᱫᱚᱨ ᱘᱐.᱓% ᱢᱮᱱᱟᱜᱼᱟ ᱾ ᱢᱚᱛᱤᱦᱟᱨᱤ ᱥᱚᱦᱚᱨ ᱨᱮ ᱐-᱖ ᱵᱚᱪᱷᱚᱨ ᱜᱤᱫᱽᱨᱟᱹ ᱑᱔,᱙᱑᱐ ᱢᱮᱱᱟᱜᱼᱟ, ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱤᱧᱚᱛ ᱨᱮᱱᱟᱜ ᱠᱷᱚᱵᱚᱨ ᱞᱮᱠᱟᱛᱮ, ᱒᱐᱐᱑ ᱨᱮ, ᱗,᱘᱑᱑ ᱠᱚᱲᱟ ᱟᱨ ᱗,᱐᱙᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱛᱤᱨᱞᱟᱹ ᱟᱜ ᱡᱟᱱᱟᱝ ᱑᱐᱐᱐ ᱠᱚᱲᱟ ᱛᱷᱮᱰ ᱙᱐᱙ ᱢᱮᱱᱟᱜᱼᱟ ᱾
ᱡᱚᱲᱟᱣ
ᱢᱚᱛᱤᱦᱟᱨᱤ ᱨᱮᱞᱣᱮ ᱟᱨ ᱥᱚᱲᱚᱠ ᱰᱟᱦᱟᱨ ᱛᱟᱞᱟ ᱠᱷᱚᱱ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱵᱟᱯᱩᱫᱷᱟᱢ ᱢᱚᱛᱤᱦᱟᱨᱤ ᱨᱮᱞᱣᱮ ᱥᱴᱮᱥᱚᱱ ᱥᱚᱦᱚᱨ ᱥᱮᱵᱟ ᱞᱟᱹᱜᱤᱫ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱱᱟᱶᱟ ᱫᱤᱞᱞᱤ, ᱢᱩᱢᱵᱟᱭ, ᱡᱟᱢᱢᱩ, ᱠᱚᱞᱠᱟᱛᱟ ᱟᱨ ᱜᱩᱣᱟᱦᱟᱴᱤ ᱞᱟᱹᱜᱤᱫ ᱥᱚᱡᱷᱮ ᱴᱨᱮᱱ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱮᱥᱤᱭᱟ ᱨᱟᱡᱽᱰᱟᱦᱟᱨ ᱔᱒, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱘ᱮ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱕᱔ ᱥᱚᱦᱚᱨ ᱠᱷᱚᱱ ᱥᱮᱱᱚᱜ ᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱯᱟᱴᱱᱟ ᱨᱮ ᱢᱮᱱᱟᱜᱼᱟ ᱟᱫᱚ ᱢᱚᱛᱤᱦᱟᱨᱤ ᱠᱷᱚᱱ ᱑᱕᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱫᱟᱨᱵᱷᱟᱸᱜᱟ ᱩᱰᱟᱹᱱ ᱰᱟᱹᱦᱤ ᱮᱦᱚᱵ ᱞᱮᱱ ᱠᱷᱟᱱ ᱫᱚ, ᱱᱚᱣᱟ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱵᱮᱱᱟᱜ ᱟ ᱾
ᱵᱟᱦᱨᱮ ᱡᱚᱱᱚᱲ
Official Website of Tirhut Division
ᱠᱷᱚᱨᱟᱥᱟᱦᱟᱯᱩᱨ ᱫᱟᱨᱭᱟ ᱫᱷᱟᱨᱮ
ᱠᱷᱟᱨᱟᱥᱟᱦᱟᱯᱩᱨ ᱫᱟᱨᱭᱟ ᱫᱷᱟᱨᱮ ᱫᱚ ᱳᱰᱤᱥᱟ ᱨᱮᱭᱟᱜ ᱵᱟᱞᱮᱥᱚᱨ ᱡᱤᱞᱞᱟ. ᱨᱮ ᱢᱮᱱᱟᱜᱻᱟ ।
ᱴᱷᱟᱶ
ᱱᱚᱶᱟ ᱫᱚ ᱵᱟᱞᱮᱥᱚᱨ ᱠᱷᱚᱱᱟᱜ ᱓᱗ ᱠ.ᱢ. ᱦᱩᱭᱩᱜᱻᱟ ।
ᱱᱚᱶᱟ ᱫᱟᱨᱭᱟ ᱫᱷᱟᱨᱮ ᱥᱩᱨ ᱨᱮ ᱢᱤᱫ ᱢᱚᱝᱜᱚᱲᱟ ᱢᱩᱸᱫᱽᱨᱤ ᱢᱮᱱᱟᱭᱟ ᱾ ᱱᱚᱶᱟ ᱠᱷᱚᱱᱟᱜ ᱢᱤᱫ ᱠᱤᱞᱳ ᱢᱤᱴᱟᱨ ᱥᱟᱝᱜᱤᱧ ᱨᱮ ᱦᱟ.ᱠᱩ ᱥᱟᱵ ᱜᱷᱟᱴ ᱢᱮᱱᱟᱜᱻᱟ ᱾
ᱞᱟᱛᱟᱨ ᱥᱤᱭᱟᱝ ᱦᱚᱱᱚᱛ
ᱞᱟᱛᱟᱨ ᱥᱤᱭᱟᱝ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱒᱕ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱟᱶᱟ ᱦᱚᱱᱚᱛ ᱯᱟᱪᱮ ᱥᱤᱭᱟᱝ ᱟᱨ ᱥᱟᱢᱟᱝ ᱥᱤᱭᱟᱝ ᱦᱚᱱᱚᱛ ᱠᱷᱚᱱ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱟᱨ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱒᱒ ᱟᱱᱟᱜ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾
ᱱᱟᱜᱟᱢ
ᱞᱟᱛᱟᱨ ᱥᱤᱭᱟᱝ ᱦᱚᱱᱚᱛ ᱵᱮᱱᱟᱣ ᱫᱚ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱥᱚᱨᱠᱟᱨ ᱦᱚᱛᱮᱛᱮ ᱒᱑ ᱢᱟᱨᱪ ᱒᱐᱑᱓ ᱥᱟᱞ ᱨᱮ ᱱᱚᱵᱟᱢ ᱛᱩᱠᱤ ᱥᱚᱨᱠᱟᱨ ᱦᱚᱛᱮᱛᱮ ᱢᱟᱱᱟᱣ ᱮᱢ ᱞᱮᱱ ᱛᱟᱦᱮᱸᱫ ᱾
ᱦᱚᱲ ᱮᱞ
ᱜᱟᱞᱳ ᱟᱜ ᱦᱚᱲ ᱮᱞ ᱫᱚ ᱟᱢᱫᱟᱡᱽ ᱘᱐,᱕᱙᱗ (᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱢᱮᱱᱟᱜ ᱠᱚᱣᱟ, ᱱᱚᱣᱟ ᱥᱟᱦᱤ ᱜᱮᱭᱟ, ᱮᱱᱠᱷᱟᱱ ᱱᱩᱠᱩ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱤᱱ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱹᱫᱤᱵᱟᱹᱥᱤ ᱠᱷᱚᱱ ᱫᱚ ᱢᱤᱫᱴᱟᱹᱝ ᱮ ᱵᱮᱱᱟᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:2013 establishments in Arunachal Pradesh
ᱟᱠᱵᱚᱨᱯᱩᱨ
ᱟᱠᱵᱚᱨᱯᱩᱨ ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱩᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱮᱱᱟᱜ ᱟᱢᱵᱮᱫᱽᱠᱚᱨ ᱱᱚᱜᱚᱨ ᱦᱚᱱᱚᱛ ᱨᱮᱭᱟᱜ ᱢᱩᱬᱩᱛ ᱟᱹᱯᱤᱥ ᱠᱟᱱᱟ ᱾
ᱱᱟᱜᱟᱢ
ᱨᱟᱢᱟᱭᱚᱬ ᱚᱝᱥᱟᱨ ᱟᱠᱵᱚᱨᱯᱩᱨ ᱨᱮ ᱜᱮ ᱨᱟᱡᱟ ᱫᱚᱥᱨᱚᱛ ᱥᱨᱚᱵᱚᱬ ᱠᱩᱢᱟᱨ ᱮ ᱛᱩᱧ ᱞᱮᱫᱮ ᱛᱟᱦᱮᱸᱫ ᱾ ᱚᱱᱟᱛᱮ ᱱᱚᱶᱟ ᱫᱚ ᱥᱨᱚᱵᱚᱬ ᱠᱷᱮᱛᱨᱚ ᱦᱚᱸᱠᱚ ᱢᱮᱛᱟᱜ-ᱟ ᱾ ᱥᱟᱹᱫᱷᱩ ᱥᱨᱤᱝᱜᱤ ᱨᱩᱥᱤᱭᱟᱜ ᱟᱥᱨᱚᱢ ᱦᱚᱸ ᱱᱚᱶᱟ ᱥᱩᱨ ᱨᱮᱜᱮ ᱢᱮᱱᱟᱜ-ᱟ ᱾ ᱨᱟᱢᱟᱭᱚᱬ ᱚᱝᱥᱟᱨ ᱜᱚᱥᱟᱸᱭ ᱨᱟᱢ ᱤᱡ ᱦᱚᱯᱚᱱ ᱠᱩᱥᱚ ᱥᱨᱚᱵᱟᱥᱛᱤ ᱮᱥᱟᱥᱚᱱ ᱞᱮᱜ-ᱟ ᱾ ᱨᱟᱡᱽᱵᱷᱟᱨ ᱨᱟᱡᱟ ᱱᱚᱶᱟ ᱨᱮᱭᱟᱜ ᱯᱩᱨᱩᱵᱽ ᱯᱟᱦᱴᱟ ᱫᱚᱭ ᱥᱟᱥᱚᱱ ᱞᱮᱜ-ᱟ ᱾ ᱜᱚᱥᱟᱸᱭ ᱨᱟᱢ ᱟᱭᱢᱟ ᱨᱟᱡᱽᱵᱦᱟᱨ ᱨᱟᱡᱟ ᱥᱟᱶᱮ ᱞᱟᱹᱲᱦᱟᱹᱭ ᱞᱮᱫ ᱛᱟᱦᱮᱸᱫ ᱾
ᱚᱛᱱᱚ
ᱟᱠᱵᱚᱨᱯᱩᱨ ᱵᱟᱡᱟᱨ ᱫᱚ ᱛᱟᱢᱥᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜ-ᱟ ᱾ ᱛᱟᱢᱥᱟ ᱜᱟᱰᱟ ᱟᱢᱵᱮᱫᱽᱠᱚᱨ ᱱᱚᱜᱚᱨ ᱫᱚ ᱵᱟᱨ ᱴᱷᱮᱱ ᱮ ᱦᱟᱹᱴᱤᱧᱮᱜ-ᱟ, ᱢᱤᱫ ᱯᱟᱦᱴᱟ ᱫᱚ ᱟᱠᱵᱚᱨᱯᱩᱨ ᱟᱨ ᱫᱚᱥᱟᱨ ᱯᱟᱦᱴᱟ ᱫᱚ ᱥᱟᱦᱡᱫᱽᱯᱩᱨ ᱾ ᱱᱚᱶᱟ ᱠᱤᱱ ᱵᱟᱱᱟᱨ ᱵᱟᱡᱟᱨ ᱜᱮ ᱵᱟᱹᱱᱤᱡᱽ ᱨᱮᱭᱟᱜ ᱛᱟᱞᱢᱟ ᱠᱟᱱᱟ ᱾ ᱟᱠᱵᱚᱨᱯᱩᱨ ᱨᱮᱭᱟᱜ ᱞᱚᱨᱯᱩᱨ ᱯᱟᱦᱴᱟ ᱨᱮᱫᱚ ᱢᱟᱨᱨ ᱫᱚᱞᱟᱱ ᱠᱚ ᱢᱮᱱᱟᱜ-ᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱟᱠᱵᱚᱨ ᱯᱩᱨ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱑᱑᱑,᱓᱓᱐ ᱡᱷᱚᱬ ᱾ ᱚᱱᱟ ᱠᱷᱚᱟᱜ ᱠᱚᱲᱟ ᱦᱟᱜ ᱮᱞ ᱫᱚ ᱕᱗,᱓᱓᱐ ᱟᱨ ᱠᱩᱲᱤᱭᱟᱜ ᱮᱞ ᱫᱚ ᱕᱔,᱑᱑᱗ ᱡᱷᱚᱬ ᱾ ᱐ ᱠᱷᱚᱱᱟᱜ ᱖ ᱥᱟᱞ ᱨᱮᱱ ᱜᱤᱫᱟᱹᱨᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱑᱔,᱗᱒᱖ ᱡᱷᱚᱬ ᱾ ᱚᱞ ᱯᱟᱲᱦᱟᱣ ᱦᱚᱲᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱗᱒,᱐᱔᱙ ᱡᱜᱚᱬ ᱱᱚᱶᱟ ᱫᱚ ᱥᱟᱢᱚᱴ ᱦᱤᱲ ᱮᱞ ᱨᱮᱭᱟᱜ ᱖᱔ᱹ᱖% ᱦᱩᱭᱩᱜ ᱠᱟᱱᱟ ᱾ ᱠᱚᱲᱟ ᱦᱟᱜ ᱥᱩᱦᱤ ᱦᱟᱨ ᱫᱚ ᱗᱐ᱹ᱙% ᱟᱨ ᱠᱩᱲᱤ ᱭᱟᱜ ᱥᱩᱦᱤ ᱦᱟᱨ ᱫᱚ ᱕᱘ᱹ᱑% ᱾ ᱟᱹᱫᱤᱵᱟᱹᱥᱤ ᱟᱨ ᱦᱚᱨᱤᱡᱚᱱᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱑᱕,᱓᱑᱐ ᱟᱨ ᱑᱕,᱓᱕᱐ ᱡᱷᱚᱬ ᱥᱩᱯᱩᱛᱩᱜ ᱛᱮ ᱾ ᱟᱠᱵᱚᱨᱯᱩᱨ ᱨᱮᱫᱚ ᱒᱐᱑᱑ ᱥᱟᱞ ᱨᱮᱭᱟᱜ ᱞᱮᱠᱷᱟ ᱚᱝᱥᱟᱨ ᱑᱗,᱗᱒᱐ ᱴᱤ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱠᱟᱹᱣᱰᱤ ᱟᱹᱨᱤ ᱫᱚ ᱞᱩᱜᱽᱲᱤ ᱛᱮᱧ ᱟᱨ ᱪᱟᱥ ᱪᱮᱛᱟᱱ ᱨᱮ ᱵᱷᱚᱨᱥᱟ ᱟᱠᱟᱱᱟ ᱾ ᱟᱹᱰᱤ ᱜᱟᱱ ᱪᱟᱣᱞᱮ ᱢᱤᱞ ᱦᱚᱸ ᱱᱚᱶᱟ ᱦᱚᱱᱚᱛ ᱨᱮ ᱢᱮᱱᱟᱜ-ᱟ ᱾ ᱱᱚᱶᱟ ᱦᱚᱱᱚᱛ ᱨᱮᱜᱮ ᱴᱟᱱᱰᱟ ᱴᱮᱨᱤᱠᱚᱴ ᱞᱩᱜᱽᱲᱤ ᱫᱚ ᱵᱮᱱᱟᱣᱜ ᱠᱟᱱᱟ ᱾ ᱱᱚᱰᱮ ᱥᱩᱦᱜᱟᱨ ᱯᱷᱮᱠᱴᱨᱤ (ᱪᱤᱱᱤ ᱠᱚᱲ) ᱦᱚᱸ ᱵᱟᱡᱟᱨ ᱠᱷᱚᱱᱟᱜ ᱑᱐ ᱠᱤᱞᱚᱢᱤᱴᱚᱨ ᱥᱟᱹᱜᱤᱧ ᱨᱮ ᱢᱤᱡᱷᱟᱣᱨᱟ ᱟᱹᱛᱩ ᱨᱮ ᱢᱮᱱᱟᱜ-ᱟ ᱾ ᱛᱷᱚᱨᱢᱟᱞ ᱯᱟᱣᱟᱨ ᱮᱥᱴᱮᱥᱚᱱ (ᱮᱱ ᱴᱤ ᱯᱤ ᱥᱤ ᱞᱤᱢᱤᱴᱮᱰ) ᱦᱚᱸ ᱱᱚᱰᱮ ᱢᱮᱱᱟᱜ-ᱟ ᱾
ᱥᱮᱪᱮᱫ
ᱟᱠᱵᱚᱨᱯᱩᱨ ᱨᱮ ᱨᱚᱢᱟᱵᱟᱭ ᱛᱤᱨᱞᱟᱹ ᱠᱚᱞᱮᱡᱽ ᱱᱚᱰᱮ ᱢᱮᱱᱟᱜ-ᱟ ᱾ ᱟᱠᱵᱚᱨᱯᱩᱨ ᱑᱙᱙᱗ ᱥᱟᱞ ᱨᱮ ᱛᱷᱟᱯᱚᱱ ᱮᱱ ᱛᱟᱭᱚᱢ ᱟᱹᱛᱩ ᱟᱨ ᱵᱟᱡᱟᱨ ᱨᱮᱱ ᱟᱪᱮᱫ ᱠᱚ ᱚᱞᱚᱜ ᱨᱮᱭᱟᱜ ᱫᱟᱣ ᱮᱮᱢᱟᱫ ᱠᱚᱣᱟ ᱾ BNKBPG ᱠᱚᱞᱮᱡᱽ ᱫᱚ ᱥᱚᱨᱠᱟᱨ ᱮ ᱦᱟᱛᱟᱣ ᱟᱠᱟᱫ ᱢᱤᱫ ᱵᱮᱥᱚᱨᱚᱠᱟᱨᱤ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ ᱡᱟᱦᱟᱸ ᱫᱚ ᱟᱹᱰᱤ ᱜᱟᱱ ᱯᱨᱚᱜᱽᱨᱟᱢ ᱞᱟᱹᱜᱤᱫ ᱫᱟᱣ ᱮ ᱮᱢᱟ ᱠᱚ ᱠᱟᱱᱟ ᱾ ᱱᱚᱰᱮ ᱢᱤᱫ ᱥᱚᱨᱠᱟᱨᱤ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ (ᱢᱚᱦᱟᱢᱟᱭᱟ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ) ᱟᱨ ᱢᱤᱫ ᱢᱮᱰᱤᱠᱟᱞ ᱠᱚᱞᱮᱡᱽ ᱦᱚᱸ ᱢᱮᱱᱟᱜ-ᱟ ᱾ ᱦᱟᱹᱞᱤ ᱜᱮ ᱱᱚᱰᱮ ᱢᱤᱫ ᱮᱜᱽᱨᱤᱠᱚᱞᱪᱚᱨ ᱠᱚᱞᱮᱡᱽ ᱦᱚᱸ ᱡᱷᱤᱡ ᱟᱠᱟᱱᱟ ᱾
ᱥᱤᱢᱟ ᱠᱤᱨᱢᱟᱱᱤ
ᱥᱤᱢᱟ ᱠᱤᱨᱢᱟᱱᱤ ᱥᱮ ᱠᱤᱨᱢᱟᱱᱤ (ᱡᱟᱱᱟᱢᱺ ᱑᱙᱕᱑) ᱫᱚ ᱯᱟᱠᱤᱥᱛᱟᱱ ᱫᱤᱥᱚᱢ ᱨᱮᱱ ᱠᱟᱹᱡᱽᱣᱟᱹ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱠᱟᱱᱟᱭ, ᱟᱨ ᱩᱱᱤ ᱫᱚ ᱛᱟᱦᱨᱤᱠᱷ-ᱤ-ᱱᱤᱥᱣᱟᱱ ᱧᱩᱛᱩᱢᱟᱱ ᱜᱟᱶᱛᱟ ᱨᱮᱱ ᱵᱟᱵᱟᱱᱫᱷᱟᱣᱤᱡ ᱠᱟᱱᱟᱭ ᱟᱨ ᱵᱷᱟᱨᱟᱛ ᱱᱟᱴᱭᱟᱢ ᱮᱱᱮᱡ ᱵᱩᱫᱽ ᱵᱟᱛᱞᱟᱣᱤᱡ ᱠᱟᱱᱟᱭ |
ᱠᱮᱨᱢᱟᱱᱤ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱨᱟᱣᱟᱞ ᱯᱤᱱᱰᱤ ᱨᱮ ᱢᱤᱫᱴᱮᱱ ᱢᱤᱰᱮᱞ ᱠᱞᱟᱥ ᱥᱮᱪᱮᱫ ᱜᱷᱟᱨᱚᱧᱡᱽ ᱨᱮᱭᱮ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱫᱚ ᱠᱟᱨᱟᱪᱤ ᱨᱮᱭᱟᱜ ᱡᱤᱡᱮᱥ ᱮᱱᱰ ᱢᱮᱨᱤ ᱠᱚᱱᱵᱷᱮᱱᱴ ᱥᱠᱩᱞ ᱛᱮᱭᱮ ᱥᱮᱱ ᱞᱮᱱᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱞᱚᱱᱰᱚᱱ ᱛᱮ ᱯᱟᱲᱦᱟᱣᱚᱜ ᱞᱟᱹᱜᱤᱫ-ᱮ ᱥᱮᱱ ᱞᱮᱱᱟ, ᱚᱱᱰᱮ ᱠᱷᱚᱱ ᱟᱨᱴᱥ ᱛᱮ ᱰᱤᱜᱽᱨᱤ ᱦᱟᱢᱮᱴ ᱠᱟᱛᱮ ᱟᱨᱦᱚᱸ ᱯᱟᱠᱤᱥᱛᱟᱱ ᱛᱮᱭᱮ ᱨᱩᱣᱟᱹᱲ ᱦᱮᱡ ᱮᱱᱟ ᱾ ᱩᱱᱤᱭᱮ ᱵᱩᱡᱷᱟᱹᱣ ᱟᱴᱠᱟᱨ ᱠᱮᱫᱟ, ᱯᱟᱠᱤᱥᱛᱟᱱ ᱨᱮᱱ ᱢᱟᱭᱡᱤᱣ ᱠᱚ ᱫᱚ ᱥᱟᱶᱛᱟ ᱨᱮ ᱥᱚᱢᱟᱱ - ᱵᱟᱨᱟᱵᱟᱹᱨᱤ ᱨᱮᱭᱟᱜ ᱦᱚᱠ- ᱟᱹᱭᱫᱟᱹᱨᱤ ᱵᱟᱠᱚ ᱧᱟᱢ ᱮᱫᱟ, ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱢᱤᱫᱴᱮᱱ ᱞᱟᱲᱟᱣᱱᱟᱭ ᱮᱛᱚᱦᱚᱵ ᱠᱮᱫᱟ, ᱚᱠᱟ ᱫᱚ ᱛᱟᱦᱨᱤᱠᱷ-ᱤ-ᱱᱤᱣᱟᱥ (ᱢᱟᱭᱡᱤᱣ ᱠᱚᱣᱟᱜ ᱞᱟᱲᱟᱣᱱᱟ) ᱠᱚ ᱢᱮᱛᱟᱣᱟᱜ ᱠᱟᱱ ᱟᱨ ᱢᱟᱭᱡᱤᱣ ᱠᱚᱣᱟᱜ ᱵᱟᱨᱟᱵᱟᱹᱨᱤ ᱟᱹᱭᱫᱟᱹᱨᱤ, ᱦᱚᱲᱢᱚ ᱥᱟᱶᱟᱨ, ᱥᱮᱪᱮᱫ ᱟᱨ ᱦᱚᱠ ᱟᱹᱭᱫᱟᱹᱨᱤ ᱤᱫᱤ ᱠᱟᱛᱮ ᱟᱡᱟᱜ ᱟᱲᱟᱝᱮ ᱨᱟᱠᱟᱵ ᱠᱮᱫᱟ ᱾ ᱠᱮᱨᱢᱟᱱᱤ ᱨᱮᱱ ᱟᱯᱟᱛ ᱛᱮᱫ ᱫᱚ ᱯᱟᱠᱤᱥᱛᱟᱱ ᱟᱨᱢᱤ ᱨᱮᱱ ᱨᱤᱴᱟᱭᱟᱨᱰ ᱵᱽᱨᱤᱜᱮᱰᱟᱨ ᱟᱨ ᱠᱟᱨᱟᱪᱤ ᱤᱞᱮᱠᱴᱨᱤᱠ ᱥᱟᱯᱞᱟᱭ ᱠᱚᱨᱚᱯᱟᱨᱮᱥᱚᱱ ᱨᱮ ᱥᱩᱛᱨᱮᱛᱮ ᱛᱟᱦᱮᱸ ᱠᱟᱱᱟ Her education was at convent schools where her father used to get posted. | ᱩᱱᱤᱭᱟᱜ ᱥᱮᱪᱮᱫ ᱫᱚ ᱢᱤᱫᱴᱮᱱ ᱠᱚᱱᱵᱷᱮᱱᱴ ᱥᱠᱩᱞ ᱨᱮ ᱦᱩᱭ ᱞᱮᱱᱟ ᱚᱠᱟ ᱨᱮ ᱩᱱᱤ ᱨᱮᱱ ᱟᱯᱟᱛ ᱫᱚᱭ ᱪᱟᱹᱠᱨᱤ ᱨᱮ ᱩᱪᱟᱹᱲ ᱥᱮᱱ ᱞᱮᱱ ᱾ ᱠᱮᱨᱢᱟᱱᱤ ᱫᱚ ᱑᱙᱖᱐ ᱜᱮᱞ ᱟᱜ ᱥᱮᱨᱢᱟ ᱨᱮᱭᱟᱜ ᱛᱟᱞᱟ ᱢᱟᱞᱟ ᱨᱮ ᱵᱷᱟᱨᱟᱛ ᱱᱟᱴᱭᱟᱢ ᱮᱱᱮᱡ-ᱮ ᱪᱮᱫ ᱞᱮᱫᱟ ᱾ ᱠᱤᱨᱢᱟᱱᱤ ᱫᱚ ᱚᱰᱤᱥᱤ ᱮᱱᱮᱡ ᱟᱞᱚᱠ ᱯᱟᱱᱤᱪᱠᱟᱨ ᱴᱷᱮᱱᱮ ᱪᱮᱫ ᱞᱮᱫᱟ ᱟᱨ ᱵᱷᱟᱨᱟᱛ ᱱᱟᱴᱭᱟᱢ ᱫᱚ ᱥᱤᱧᱚᱛ ᱥᱟᱝᱜᱷᱟᱨ ᱚᱠᱛᱮ ᱞᱤᱞᱟ ᱥᱟᱢᱥᱚᱱ ᱴᱷᱮᱱ ᱠᱷᱚᱱᱮ ᱪᱮᱫ ᱞᱮᱫᱟ ᱾ ᱩᱱᱤᱭᱟᱜ ᱯᱟᱠᱤᱥᱛᱟᱱ ᱨᱮ ᱯᱟᱹᱦᱤᱫ ᱫᱷᱟᱣ ᱨᱮᱭᱟᱜ ᱥᱚᱞᱚ ᱮᱱᱮᱡ ᱩᱫᱩᱜ ᱫᱚ ᱑᱙᱘᱔ ᱥᱮᱨᱢᱟ ᱨᱮᱭᱮ ᱩᱫᱩᱜ ᱥᱚᱫᱚᱨ ᱞᱮᱫᱟ ᱾ ᱩᱱᱤ ᱫᱚ ᱟᱨᱦᱚᱸ ᱠᱟᱨᱟᱪᱤ ᱨᱮ ᱫᱤᱥᱟᱹ ᱩᱫᱩᱜᱤᱭᱟᱹ ᱯᱨᱟᱥᱟᱱᱱᱟ ᱨᱟᱢᱟᱥᱣᱟᱟᱢᱤ ᱭᱟᱜ ᱜᱚᱲᱚ ᱥᱚᱯᱚᱦᱚᱫ ᱛᱮ ᱴᱷᱤᱭᱮᱴᱟᱨ ᱤᱫᱤ ᱠᱟᱛᱮ ᱠᱟᱹᱢᱤ ᱥᱟᱞᱟᱭ ᱦᱩᱭ ᱚᱪᱚ ᱞᱮᱫᱟ ᱟᱨ ᱠᱟᱨᱟᱪᱤ ᱨᱮ ᱢᱤᱫᱴᱮᱱ ᱞᱟᱭ ᱞᱟᱭ ᱞᱟᱠᱪᱟᱨ ᱜᱟᱶᱛᱟ ᱛᱮᱦᱨᱤᱠᱷ-ᱤ-ᱱᱤᱥᱣᱟᱱ ᱨᱮᱱ ᱢᱩᱠᱷᱭᱟᱹᱹ ᱠᱟᱱᱟᱭ |
᱒᱐᱑᱗ ᱥᱮᱨᱢᱟ ᱨᱮ ᱥᱚᱱᱚᱫᱚᱨ
᱒᱐᱑᱗ ᱥᱮᱨᱢᱟ ᱨᱮ ᱞᱚᱞᱚ ᱦᱟᱛᱟᱝ ᱠᱚ ᱦᱚᱛᱮ ᱛᱮᱟᱹᱰᱤ ᱵᱮᱵᱟᱹᱲᱤᱡ ᱦᱟᱢᱞᱟ ᱛᱟᱭᱚᱢ ᱠᱮᱨᱢᱟᱱᱤ ᱫᱚ ᱥᱮᱦᱣᱟᱱ ᱥᱟᱨᱤᱯᱷ ᱛᱟᱞᱟ ᱨᱮ ᱥᱮᱴᱮᱨ ᱞᱮᱱᱟ ᱟᱨ ᱫᱷᱟᱢᱟᱞ (ᱢᱤᱫᱴᱮᱱ ᱥᱩᱯᱷ ᱾ ᱮᱱᱮᱡ ᱨᱩᱯ) ᱮᱱᱮᱡ-ᱮ ᱩᱫᱩᱜ ᱥᱚᱫᱚᱨ ᱞᱮᱫᱟ ᱾ ᱩᱱᱤ ᱰᱚ ᱚᱱᱛᱚᱨ ᱵᱷ ᱾ ᱴᱨᱤ ᱠᱷᱚᱱ ᱮᱱᱮᱡ- ᱥᱚᱫᱚᱨ ᱞᱮᱫᱟ ᱟᱨ ᱠᱷᱚᱵᱚᱨᱤᱭᱟᱹ ᱠᱚ ᱴᱷᱮᱱᱮ ᱞᱟᱹᱭ ᱥᱚᱫᱚᱨ ᱞᱮᱫᱟ ᱡᱮ ᱚᱠᱚᱭ ᱦᱚᱸ ᱮᱱᱮᱡ ᱟᱨ ᱥᱮᱨᱮᱧ ᱵᱟᱠᱚ ᱡᱟᱝᱜᱮ ᱫᱟᱨᱟᱢ ᱫᱟᱲᱮᱭᱟᱜ-ᱟ |
ᱩᱱᱤ ᱫᱚ ᱞᱟᱦᱚᱨ ᱨᱮᱭᱟᱜ ᱯᱷᱚᱭᱮᱡᱽ ᱟᱢᱟᱱ ᱢᱮᱞᱟ ᱨᱮ ᱟᱡᱟᱜ ᱮᱱᱮᱡ-ᱮ ᱩᱫᱩᱜ ᱥᱚᱰᱳᱨ ᱞᱮᱫᱟ, ᱚᱠᱟ ᱨᱮ ᱩᱱᱤ ᱫᱚ ᱟᱥᱢᱟ ᱡᱟᱦᱟᱝᱜᱤᱨ ᱨᱮ ᱢᱟᱱᱚᱛ ᱞᱮᱫᱮᱭᱟ ᱾ ᱚᱱᱰᱮ ᱩᱱᱤᱭᱮ ᱵᱨᱚᱲ ᱞᱮᱫᱟ, ᱟᱵᱚ ᱫᱚ ᱢᱤᱫ ᱮᱴᱟᱜᱤᱡ ᱵᱚᱱ ᱰᱩᱞᱟᱹᱲᱚᱜ ᱛᱮ ᱫᱩᱞᱟᱹᱲ ᱨᱮᱭᱟᱜ ᱥᱟᱱᱫᱮᱥ ᱵᱚᱱ ᱦᱟᱯᱟᱴᱤᱧ ᱡᱚᱝ ᱛᱮ ᱥᱩᱞᱩᱠ-ᱱᱤᱨᱟᱹ, ᱢᱤᱞᱟᱹᱣ ᱟᱨ ᱥᱚᱢᱟᱱ ᱦᱚᱠ ᱟᱹᱭᱫᱟᱹᱨᱤ ᱵᱚᱱ ᱟᱹᱜᱩ ᱫᱟᱲᱮᱭᱟᱜ-ᱟ|
ᱥᱟᱹᱠᱷᱭᱟᱹᱛ
ᱛᱷᱚᱠ:ᱱᱟᱪᱚᱱᱤᱭᱟᱹ
ᱪᱟᱴᱢᱚᱦᱚᱨ ᱩᱯᱚᱡᱮᱞᱟ
ᱪᱟᱴᱢᱚᱦᱚᱨ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱯᱟᱵᱱᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
ᱪᱟᱴᱢᱚᱦᱚᱨ ᱩᱯᱚᱡᱮᱞᱟ ᱫᱚ ᱓᱐᱕.᱖᱓ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱠᱟᱱᱟ᱾ ᱱᱤᱭᱟᱹ ᱨᱮᱱᱟᱜ ᱩᱛᱟᱹᱨ ᱫᱚ ᱛᱟᱲᱟᱥ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱟᱴᱚᱭᱟᱨᱤ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱵᱷᱟᱸᱜᱩᱲᱟ ᱩᱯᱚᱡᱮᱞᱟ ᱟᱨ ᱯᱩᱪᱷᱤᱢ ᱫᱚ ᱵᱚᱲᱟᱭᱜᱽᱮᱨᱟᱢ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱪᱟᱴᱢᱚᱦᱚᱨ ᱩᱯᱚᱡᱮᱞᱟ ᱨᱮ ᱑ ᱴᱟᱝ ᱯᱳᱣᱨᱚᱥᱚᱵᱷᱟ, ᱑᱑ ᱜᱚᱴᱟᱝ ᱤᱭᱩᱱᱤᱭᱚᱱ ᱢᱮᱱᱟᱜ-ᱟ᱾ ᱤᱭᱩᱱᱤᱭᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱦᱚᱲᱠᱚ
ᱡᱚᱱᱚᱲ ᱜᱚᱲᱚ ᱞᱟᱹᱠᱛᱤᱭᱟᱱ ᱠᱟᱱᱟ᱾
ᱫᱷᱚᱨᱚᱢ ᱠᱚ
ᱫᱷᱚᱨᱚᱢ ᱡᱟᱜᱟᱠᱚ
ᱠᱮ ᱣᱮᱝᱠᱛᱟᱞᱚᱠᱥᱷᱢᱢᱟ
ᱠᱮ ᱣᱮᱝᱛᱟᱞᱚᱠᱥᱷᱢᱢᱟ (᱒᱙ ᱢᱮ ᱑᱙᱐᱖ - ᱑ ᱡᱩᱞᱟᱭ ᱒᱐᱐᱒) ᱢᱤᱫ ᱵᱟᱰᱟᱭᱤᱡ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱟᱱᱤᱡ ᱮ ᱛᱟᱦᱮᱸᱜ ᱠᱟᱱᱟᱭ ᱾ ᱵᱷᱟᱨᱚᱛᱱᱟᱴᱭᱚᱢ ᱨᱮᱱᱟᱜ ᱢᱮᱭᱥᱩᱨ ᱢᱤᱫ ᱥᱤᱸᱜᱟᱲᱤᱭᱟᱹ, ᱩᱱᱤ ᱫᱚ ᱢᱮᱭᱥᱩᱨ ᱚᱫᱟᱞᱚᱛ ᱟᱹᱨᱤᱪᱟᱹᱞᱤ ᱨᱮᱱᱟᱜ ᱢᱩᱪᱟᱹᱫ ᱯᱨᱚᱛᱤᱱᱤᱥᱷᱤ ᱛᱟᱦᱮᱸᱜ ᱠᱟᱱᱟ ᱾ ᱩᱱᱤ ᱫᱚ ᱑᱙᱙᱒ ᱨᱮ ᱥᱤᱧᱚᱛ ᱨᱮᱱᱟᱜ ᱛᱮᱥᱟᱨ ᱥᱚᱨᱣᱳᱪᱪ ᱛᱟᱦᱮᱱ ᱟᱭ ᱥᱚᱢᱢᱟᱱ ᱯᱚᱫᱽᱭᱚᱢ ᱵᱷᱩᱥᱚᱬ ᱠᱷᱚᱱ ᱠᱷᱚᱱ ᱠᱚ ᱥᱟᱨᱦᱟᱣ ᱞᱮᱫᱮ ᱛᱟᱦᱮᱱᱟ ᱾
ᱵᱟᱭᱳᱜᱽᱨᱟᱯᱷᱤ
ᱣᱮᱝᱛᱟᱞᱚᱠᱥᱷᱢᱢᱟ ᱦᱟᱜ ᱡᱟᱱᱟᱢ ᱫᱚ ᱑᱙ ᱢᱮ ᱑᱙᱐᱖ ᱦᱤᱞᱚᱜ ᱠᱟᱫᱩᱨ ᱨᱮᱱᱟᱜ ᱛᱚᱝᱜᱟᱞᱤ ᱴᱟᱸᱰᱟ (ᱱᱤᱛᱚᱜ ᱵᱷᱤ ᱮᱞ ᱱᱚᱜᱚᱨ ) ᱨᱮ ᱢᱤᱫ ᱞᱟᱢᱟᱱᱤ ᱜᱷᱟᱨᱚᱸᱡᱽ ᱨᱮᱭ ᱦᱩᱭ ᱞᱮᱱᱟᱭ ᱾ ᱮᱭᱟᱭ ᱥᱮᱨᱢᱟ ᱩᱢᱮᱨ ᱨᱮ ᱩᱱᱤ ᱨᱮᱱ ᱟᱡ ᱦᱟᱲᱟᱢ ᱵᱟ ᱟᱨ ᱵᱩᱰᱷᱩ ᱟᱭᱳ ᱩᱱᱤ ᱵᱟᱰᱟᱭᱟᱱ ᱱᱚᱨᱛᱚᱠ, ᱱᱟᱴᱭ ᱥᱚᱨᱥᱣᱚᱛᱤ ᱡᱚᱴᱴᱤ ᱛᱷᱟᱭᱢᱢᱟ ᱨᱮᱱᱟᱜ ᱵᱟᱧᱪᱟᱣ ᱨᱮ ᱵᱷᱚᱨᱚᱛᱱᱟᱛᱭᱚᱢ ᱪᱮᱫᱚᱜ ᱞᱟᱹᱜᱤᱫ ᱢᱮᱭᱥᱩᱨ ᱨᱮᱱᱟᱜ ᱥᱟᱦᱤ ᱫᱚᱨᱱᱟᱨ ᱨᱮ ᱤᱫᱤ ᱦᱩᱭ ᱞᱮᱱᱟᱭ ᱾
ᱣᱮᱝᱛᱟᱞᱚᱠᱥᱷᱢᱢᱟ ᱫᱚ ᱜᱩᱨᱩᱠᱩᱞ ᱯᱨᱚᱬᱟᱞᱤ ᱨᱮ ᱮᱱᱮᱡ ᱨᱮᱱᱟᱜ ᱦᱩᱱᱟᱹᱨ ᱪᱮᱫᱚᱜ ᱟᱨ ᱜᱮᱞᱵᱟᱨ ᱥᱮᱨᱢᱟ ᱨᱮᱱᱟᱜ ᱦᱩᱭᱩᱜ ᱨᱮ ᱩᱱᱤ ᱫᱚ ᱯᱨᱟ ᱨᱚᱝᱟ ᱯᱨᱚᱣᱚᱨ ᱵᱟᱱᱟᱣ ᱮᱱᱟᱭ ᱾ ᱩᱱᱤ ᱫᱚ ᱚᱥᱛᱷᱚᱱᱟ ᱣᱤᱫᱽᱣᱚᱱᱥ ᱫᱮᱣᱚᱛᱢ ᱡᱚᱭᱤᱥ, ᱥᱚᱸᱛᱟ ᱥᱟᱥᱛᱨᱤ ᱟᱨ ᱜᱤᱨᱤ ᱵᱷᱚᱴᱴᱟ ᱠᱷᱚᱱ ᱥᱚᱸᱥᱠᱨᱤᱛ ᱪᱮᱫ ᱠᱮᱫ ᱟᱭ, ᱰᱨ ᱵᱤ ᱣᱮᱸᱫᱽᱨᱚᱯᱯᱟ ᱟᱨ ᱥᱤ ᱾ ᱨᱟᱢᱟᱨᱟᱣ ᱠᱷᱚᱱ ᱠᱚᱨᱱᱟᱴᱚᱠ ᱮᱱᱮᱡ ᱨᱮᱱᱟᱜ ᱞᱚᱠᱛᱤ ᱜᱷᱟᱴᱚᱱ ᱟᱨ ᱟᱢᱫᱟᱡᱽ ᱓᱐ ᱥᱮᱨᱢᱟ ᱞᱟᱹᱜᱤᱫ ᱟᱡ ᱨᱮᱱ ᱜᱩᱨᱩ ᱥᱭᱟᱢᱟ ᱥᱟᱶ ᱯᱨᱚᱫᱚᱨᱥᱚᱱ ᱠᱮᱫ ᱟᱭ ᱾ ᱣᱮᱝᱛᱟᱞᱚᱠᱥᱷᱢᱢᱟ ᱥᱮᱛᱟᱜ ᱜᱮ ᱴᱟᱲᱟᱝ ᱨᱮ ᱟᱡ ᱨᱮᱱ ᱜᱩᱨᱩ ᱛᱷᱟᱭᱢᱢᱟ ᱦᱟᱜ ᱟᱲᱟᱜ ᱥᱮᱱᱚᱜ ᱠᱟᱱ ᱛᱟᱦᱮᱱ ᱟᱭ ᱟᱨ ᱠᱚᱴᱷᱳᱨ ᱠᱮᱴᱮᱡ ᱠᱩᱨᱩᱢᱩᱴᱩ ᱨᱮᱱᱟᱜ ᱥᱩᱭ ᱨᱮ ᱥᱮᱞᱮᱫ ᱛᱟᱦᱮᱸ ᱞᱮᱱᱟᱭ, ᱡᱟᱦᱟᱸ ᱫᱚ ᱠᱤᱪᱷᱩ ᱨᱮ ᱯᱚᱞᱚᱠ ᱠᱚ ᱥᱟᱶ ᱥᱤᱠᱠᱟ ᱟᱨ ᱥᱩᱭ ᱫᱚ ᱨᱟᱠᱟᱵ ᱥᱮᱞᱮᱫ ᱛᱟᱦᱮᱸ ᱞᱮᱱᱟ ᱾ ᱛᱟᱦᱟᱞᱮ ᱜᱷᱚᱱᱤᱵᱷᱩᱛ ᱚᱵᱷᱤᱱᱟᱭᱟ ᱨᱮᱱᱟᱜ ᱠᱚᱭ ᱞᱟᱹᱜᱤᱫ ᱢᱮᱫ ᱨᱮᱱᱟᱜ ᱡᱤᱞ ᱯᱮᱥᱤᱭ ᱠᱚ ᱯᱨᱚ ᱥᱤᱠᱷᱤᱛ ᱦᱩᱭ ᱫᱟᱲᱮᱭᱟᱜ - ᱟ ᱾ ᱡᱚᱠᱷᱚᱱ ᱯᱨᱚᱫᱚᱨᱥᱚᱱ ᱵᱟᱝ ᱛᱟᱦᱮᱸ ᱞᱮᱱᱟᱭ, ᱟᱨ ᱨᱚᱝᱯᱨᱚᱣᱮᱥ ᱢᱤᱫ ᱥᱟᱶᱛᱟ ᱠᱟᱹᱢᱤ ᱵᱟᱝ ᱛᱟᱦᱮᱸᱜ ᱠᱟᱱ ᱡᱮᱞᱮᱠᱟ ᱡᱮ ᱱᱤᱛᱚᱜ ᱢᱮᱱᱟᱜ - ᱟ ᱾
ᱠᱟᱹᱢᱤ ᱦᱚᱨᱟ
᱑᱙᱓᱙ ᱨᱮ ᱣᱮᱝᱛᱟᱞᱚᱠᱥᱷᱢᱢᱟ ᱫᱚ ᱢᱚᱦᱟᱱ ᱨᱟᱡᱟ ᱠᱨᱤᱥᱱᱟ ᱨᱟᱡᱮᱱᱫᱽᱨᱚ ᱣᱚᱰᱮᱭᱟᱨ IV ᱦᱚᱛᱮᱛᱮ ᱚᱥᱛᱷᱚᱱᱟ ᱵᱤᱫᱩᱥᱤ ᱥᱟᱦᱤ ᱫᱚᱨᱱᱟᱨ, ᱟᱫᱮᱨ ᱞᱟᱹᱜᱤᱫ ᱟᱨ ᱩᱥᱟᱹᱨᱟᱹ ᱜᱮ ᱩᱱᱤ ᱵᱷᱚᱨᱚᱛᱱᱟᱛᱭᱚᱢ ᱨᱮᱱᱟᱜ ᱡᱮᱜᱮᱛ ᱨᱮ ᱢᱤᱫ ᱚᱲᱟᱜ ᱨᱮᱱᱟᱜ ᱧᱩᱛᱩᱢ ᱵᱟᱱᱟᱣ ᱮᱱ ᱛᱟᱭᱟ ᱾ ᱩᱱᱤ ᱫᱚ ᱵᱷᱚᱨᱚᱛᱱᱟᱛᱭᱚᱢ ᱨᱮᱱᱟᱜ ᱢᱮᱭᱥᱩᱨ ᱥᱮᱭᱞᱤ ᱫᱚ ᱩᱱᱤᱭᱟᱜ ᱟᱸᱪᱚᱞ ᱨᱮ ᱤᱫᱤ ᱨᱮᱱᱟᱜ ᱥᱨᱮᱭ ᱠᱚ ᱮᱢᱟᱫᱮᱭᱟ ᱾
ᱯᱳᱞᱤᱥ ᱯᱟᱹᱨᱥᱤ
ᱯᱳᱞᱤᱥ ᱯᱟᱹᱨᱥᱤ (ᱯᱳᱞᱳᱥ : polski, ᱤᱝᱞᱤᱥ : Polish) ᱫᱚ ᱛᱟᱞᱟ ᱤᱣᱨᱳᱯ ᱨᱮ ᱢᱮᱱᱟᱜ ᱯᱳᱞᱮᱱᱰ ᱫᱤᱥᱚᱢ ᱟᱨ ᱡᱮᱜᱮᱛ ᱛᱟᱞᱟ ᱨᱮ ᱢᱮᱱᱟᱜ ᱠᱚ ᱯᱳᱞᱤᱥ ᱦᱚᱲ ᱠᱚ ᱦᱚᱛᱮᱛᱮ ᱨᱚᱲᱮᱫ ᱠᱟᱱ ᱢᱤᱫ ᱯᱟᱪᱮ ᱥᱞᱟᱵᱷᱤᱠ ᱯᱟᱹᱨᱥᱤ ᱨᱮᱱᱟᱜ ᱞᱮᱪᱤᱴᱤᱠ (Lechitic) ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱯᱟᱹᱨᱥᱤ ᱯᱳᱞᱮᱱᱰ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱟᱨ ᱤᱣᱨᱳᱯᱤᱭᱳ ᱤᱣᱱᱤᱭᱚᱱ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ ᱢᱤᱫ ᱨᱮ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱨᱩᱥ ᱯᱟᱹᱨᱥᱤ ᱛᱟᱭᱚᱢ ᱱᱚᱣᱟ ᱨᱮ ᱫᱚᱥᱟᱨ ᱢᱟᱨᱟᱝ ᱥᱞᱟᱵᱷᱤᱠ ᱯᱟᱹᱨᱥᱤ ᱠᱟᱱᱟ ᱾
ᱱᱟᱨᱟᱭᱚᱱᱯᱩᱨ ᱵᱚᱱᱚᱛ
ᱱᱟᱨᱟᱭᱚᱱᱯᱩᱨ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾ ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱡᱟᱢᱛᱟᱲᱟ ᱠᱷᱚᱱ ᱫᱚ ᱒᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱱᱟᱨᱟᱭᱚᱱᱯᱩᱨ 24.04278°N, 86.61778°W ᱨᱮ ᱢᱮᱱᱟᱜᱼᱟ ᱾
ᱱᱟᱨᱟᱭᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱢᱟᱨᱜᱚᱢᱩᱸᱰᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱠᱟᱨᱢᱟᱴᱟᱸᱲ ᱟᱨ ᱡᱟᱢᱛᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱴᱩᱸᱰᱤ ᱟᱨ ᱥᱟᱢᱟᱝ ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱜᱟᱸᱰᱮᱭ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱟᱨᱟᱭᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱘᱒.᱘᱐ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱟᱨᱟᱭᱚᱱᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱱᱟᱨᱟᱭᱚᱱᱯᱩᱨ ᱨᱮ ᱢᱮᱱᱟᱜᱼᱟ ᱾
ᱱᱟᱨᱟᱭᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱯᱟᱸᱪᱟᱭᱟᱛ ᱠᱚᱫᱚ: ᱵᱚᱸᱫᱚᱨᱪᱩᱶᱟ, ᱵᱟᱸᱠᱩᱰᱤᱦ, ᱵᱚᱨᱣᱟ, ᱵᱩᱫᱷᱩᱰᱤᱦ, ᱵᱩᱴᱵᱮᱨᱤᱭᱟᱹ, ᱪᱚᱲᱟᱰᱤᱦ ᱞᱚᱠᱷᱚᱱᱯᱩᱨ, ᱪᱟᱢᱯᱟᱯᱩᱨ, ᱫᱚᱵᱟᱠᱮᱸᱫᱽᱨᱮ, ᱫᱮᱵᱚᱞᱵᱟᱲᱤ, ᱫᱤᱜᱷᱟᱨᱤ, ᱡᱷᱤᱞᱩᱣᱟᱹ, ᱠᱚᱨᱚᱰᱚᱦ-᱑, ᱠᱩᱨᱛᱟ, ᱢᱚᱫᱽᱱᱟᱰᱤᱦ, ᱢᱟᱸᱡᱷᱚᱞᱰᱤᱦ, ᱱᱟᱨᱟᱭᱚᱱᱯᱩᱨ, ᱱᱚᱨᱚᱰᱤᱦ, ᱱᱟᱣᱟᱰᱤᱦ, ᱱᱟᱭᱟᱰᱤᱦ, ᱯᱚᱵᱤᱭᱟ, ᱯᱚᱥᱛᱟ, ᱨᱩᱯᱰᱤᱦ, ᱥᱚᱵᱚᱱᱯᱩᱨ, ᱥᱚᱦᱟᱨᱯᱩᱨ ᱟᱨ ᱛᱚᱯᱛᱟᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱟᱨᱟᱭᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱖᱓,᱙᱖᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱚᱸᱰᱮ ᱠᱷᱚᱱ ᱘᱓,᱙᱗᱗ (᱕᱑%) ᱠᱚᱲᱟ ᱟᱨ ᱗᱐,᱙᱘᱙ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱣᱟᱣ ᱠᱚᱫᱚ ᱓᱓,᱔᱘᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱙,᱕᱐᱑ (᱕.᱗᱙%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱓᱘,᱔᱘᱕ (᱒᱓.᱔᱗%) ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱟᱨᱟᱭᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱗᱒,᱗᱒᱕ (᱕᱕.᱗᱒%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱕,᱖᱙᱔ (᱖᱓%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒᱗,᱐᱓᱑ (᱓᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱖% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱐᱑ ᱥᱟᱞ ᱨᱮ, ᱱᱤᱛᱚᱜ ᱡᱟᱢᱛᱟᱲᱟ ᱦᱚᱱᱚᱛ ᱫᱚ ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱒᱐᱐᱑ ᱥᱟᱞ ᱨᱮ ᱫᱩᱢᱠᱟᱹ ᱦᱚᱱᱚᱛ ᱨᱮ ᱖᱖᱐,᱒᱓᱓ ᱜᱚᱴᱟᱝ ᱦᱚᱲ ᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱥᱟᱱᱛᱟᱲᱤ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱔᱑.᱑᱗% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱖᱑᱕,᱖᱖᱗ ᱜᱚᱴᱟᱝ ᱦᱚᱲ (᱓᱘.᱓᱙%) ᱥᱟᱶᱛᱮ ᱦᱤᱱᱫᱤ ᱟᱨ ᱓᱒᱗,᱗᱑᱔ ᱜᱚᱴᱟᱝ ᱦᱚᱲ (᱒᱐.᱔᱔%) ᱥᱟᱶᱛᱮ ᱵᱟᱝᱞᱟ ᱯᱟᱹᱨᱥᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱞᱚᱠᱷᱢᱚᱬ ᱱᱟᱛᱷ
ᱞᱚᱠᱷᱢᱚᱲ ᱱᱟᱛᱷ ᱫᱚ ᱳᱰᱤᱥᱟ ᱨᱮᱭᱟᱜ ᱵᱟᱞᱮᱥᱚᱨ ᱡᱤᱞᱞᱟ. ᱨᱮ ᱡᱚᱲᱮᱥᱚᱨ ᱛᱚᱦᱚᱥᱤᱞ ᱨᱮ ᱢᱤᱫ ᱟ.ᱛᱳ ᱠᱟᱱᱟ ।
ᱚᱛᱱᱚ ᱨᱮᱭᱟᱜ ᱴᱷᱟᱶ
ᱞᱚᱠᱷᱢᱚᱬ ᱱᱟᱛᱷ ᱫᱚ ᱒᱑° ᱕᱐′ ᱓᱒.᱗᱒″ ᱩᱛᱛᱚᱨ ᱚᱠᱷᱭᱟᱝᱥᱚ ᱟᱨ ᱘᱗° ᱑᱓′ ᱑᱑.᱑᱕″ ᱯᱩᱨᱩᱵᱽ ᱫᱽᱨᱟᱜᱷᱤᱢᱟ ᱨᱮ ᱢᱮᱱᱟᱜᱼᱟ । ᱱᱚᱶᱟ ᱵᱟᱞᱮᱥᱚᱨ ᱠᱷᱚᱱ ᱔᱘ ᱠ.ᱢ. ᱥᱟᱺᱜᱤᱧ ᱟᱨ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱒᱒᱓ ᱠ.ᱢ. ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ।
ᱠᱨᱤᱥᱱᱚᱱᱚᱜᱚᱨ
ᱠᱨᱤᱥᱱᱚᱱᱚᱜᱚᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱱᱚᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱦᱟᱨᱟᱨ ᱢᱤᱭᱩᱱᱤᱥᱤᱯᱟᱞᱤᱴᱤ ᱠᱟᱱᱟ᱾ ᱱᱚᱣᱟ ᱫᱚ ᱱᱚᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱛᱟᱞᱢᱟ ᱦᱚ ᱠᱟᱱᱟ᱾ ᱠᱨᱤᱥᱱᱚᱱᱚᱜᱚᱨ ᱱᱚᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱟᱨ ᱵᱮᱯᱟᱨᱼᱵᱟᱱᱤᱡᱽ ᱛᱟᱞᱢᱟ ᱟᱨ ᱢᱟᱬᱮ ᱵᱟᱝᱞᱟ ᱨᱮᱱᱟᱜ ᱥᱮᱪᱮᱫ ᱟᱨ ᱞᱟᱠᱪᱟᱨ ᱨᱮᱱᱟᱜ ᱥᱟᱦᱟᱨ ᱢᱮᱱ ᱛᱮ ᱵᱟᱲᱟᱭᱚᱜᱼᱟ᱾
ᱞᱚᱞᱤᱛᱯᱩᱨ
ᱞᱚᱞᱤᱛᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱞᱚᱞᱤᱛᱯᱩᱨ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱵᱚᱨᱰ ᱠᱟᱱᱟ ᱾ ᱱᱚᱣᱟ ᱫᱚ ᱞᱚᱞᱤᱛᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱵᱩᱱᱫᱮᱞᱠᱷᱚᱸᱰ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱠᱨᱤᱥᱱᱚᱱᱚᱜᱚᱨ
ᱱᱟᱜᱟᱢ
ᱞᱟᱠᱪᱟᱨ ᱟᱨ ᱥᱮᱪᱮᱫᱤᱭᱟᱹ ᱨᱟᱡᱟ ᱠᱨᱤᱥᱱᱚᱫᱚᱱᱫᱨᱚ ᱣᱟᱜ ᱧᱩᱛᱩᱢ ᱛᱮ ᱱᱚᱣᱟ ᱴᱷᱟᱶ ᱠᱨᱤᱥᱱᱚᱱᱚᱜᱚᱨ ᱧᱩᱛᱩᱢ ᱛᱮ ᱵᱟᱲᱟᱭᱚᱜᱼᱟ᱾ ᱞᱟᱦᱟ ᱛᱮ ᱱᱚᱣᱟ ᱥᱟᱦᱟᱨ (ᱟᱹᱛᱩ) ᱨᱮᱱᱟᱜ ᱧᱩᱛᱩᱢ ᱫᱚ ᱨᱮᱣᱤ (রেউই) ᱛᱟᱦᱮᱠᱟᱱᱟ᱾ ᱱᱮᱛᱟᱨ ᱱᱚᱰᱮᱱᱟᱜ ᱨᱟᱡᱽ ᱚᱲᱟᱜ ᱧᱮᱧᱮᱞ ᱟᱭᱟᱢᱟ ᱦᱚᱲ ᱱᱚᱰᱮ ᱠᱚ ᱦᱤᱡᱩᱜᱼᱟ, ᱢᱮᱱᱠᱷᱟᱱ ᱱᱮᱛᱟᱨ ᱱᱚᱣᱟ ᱨᱟᱡᱽ ᱚᱲᱟᱜ ᱨᱮᱱᱟᱜ ᱨᱟᱹᱯᱩᱛ ᱥᱟᱨᱮᱡᱽ ᱫᱤᱭᱟᱞ ᱠᱚᱜᱮ ᱵᱟᱹᱨᱛᱤ ᱢᱮᱱᱟᱜᱼᱟ᱾
ᱞᱚᱞᱤᱛᱯᱩᱨ
ᱱᱟᱜᱟᱢ
ᱞᱚᱞᱤᱛᱯᱩᱨ ᱨᱮ ᱢᱤᱫ ᱢᱩᱥᱞᱤᱢ ᱜᱷᱟᱨᱚᱸᱡᱽ ᱟᱜ ᱚᱲᱟᱜ ᱫᱚ ᱚᱵᱽᱫᱩᱞ ᱠᱚᱨᱤᱢ, ᱵᱟᱦᱟᱞ ᱢᱩᱝᱥᱤ ᱟᱨ ᱥᱟᱦᱤ ᱱᱚᱠᱚᱨᱟᱜ ᱡᱟᱱᱟᱢ ᱛᱷᱟᱱ ᱛᱟᱦᱮᱸ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱞᱚᱞᱤᱛᱯᱩᱨ ᱨᱤᱱ ᱦᱚᱲ ᱮᱞ ᱫᱚ ᱑᱓᱓,᱓᱐᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱖᱙,᱕᱒᱙ ᱠᱚᱲᱟ ᱛᱟᱦᱮᱸ ᱠᱟᱱᱟ ᱟᱨ ᱛᱤᱨᱞᱟᱹ ᱫᱚ ᱕᱔,᱐᱖᱒ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱫᱚ ᱘᱒.᱓᱙% ᱢᱮᱱᱟᱜᱼᱟ ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱘᱙.᱑᱒% ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱗᱕.᱐᱖% ᱢᱮᱱᱟᱜᱼᱟ ᱾
ᱠᱨᱤᱥᱱᱚᱱᱚᱜᱚᱨ
ᱚᱛᱱᱚᱜ
ᱠᱨᱤᱥᱱᱚᱱᱚᱜᱚᱨ ᱨᱮᱱᱟᱜ ᱞᱳᱠᱮᱥᱟᱱ ᱫᱚ 23.4°N, 88.5°W᱾ ᱡᱚᱞᱚᱝᱜᱤ ᱜᱟᱰᱟ ᱨᱮᱱᱟᱜ ᱠᱚᱧᱮ ᱥᱮᱫ ᱨᱮ ᱢᱮᱱᱟᱜ ᱱᱚᱣᱟ ᱠᱨᱤᱥᱱᱚᱱᱚᱜᱚᱨ ᱢᱤᱭᱩᱱᱤᱥᱤᱯᱟᱞᱤᱴᱤ ᱮᱨᱤᱭᱟ ᱑᱖ ᱠᱤᱢᱤ² ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑᱔ ᱢᱤᱴᱟᱨ (᱔᱖ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾
ᱞᱚᱞᱤᱛᱯᱩᱨ
ᱦᱚᱲ ᱮᱞ
ᱜᱩᱴ ᱦᱚᱲ ᱮᱞ ᱠᱷᱚᱱ ᱫᱚ, ᱦᱤᱱᱫᱩ ᱫᱷᱚᱨᱚᱢ ᱫᱚ ᱗᱖.᱒᱗% ᱦᱚᱲ ᱠᱚ ᱢᱟᱱᱟᱣᱟ, ᱤᱥᱞᱟᱢ ᱫᱷᱚᱨᱚᱢ ᱫᱚ ᱑᱓.᱗᱒%, ᱡᱮᱭᱱ ᱫᱷᱚᱨᱚᱢ ᱫᱚ ᱘.᱙᱙% ᱟᱨ ᱛᱟᱨᱟ ᱑.᱐᱒% ᱫᱚ ᱮᱴᱟᱜ ᱫᱷᱚᱨᱚᱢ ᱠᱚ ᱢᱟᱱᱟᱣᱟ ᱾
ᱠᱨᱤᱥᱱᱚᱱᱚᱜᱚᱨ
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱠᱨᱤᱥᱱᱚᱱᱚᱜᱚᱨ ᱥᱟᱦᱟᱨ ᱨᱮ ᱑᱘᱑,᱑᱘᱒ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱢᱩᱫ ᱨᱮ ᱙᱑,᱕᱘᱓ ᱜᱚᱴᱟᱝ ᱠᱚᱲᱟ ᱟᱨ ᱘᱙,᱕᱙᱙ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱫᱚ ᱢᱟᱨᱟᱝ ᱢᱮᱴᱨᱚᱯᱚᱞᱤᱴᱚᱱ ᱮᱨᱤᱭᱟ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱣᱟ ᱢᱟᱨᱟᱝ ᱢᱮᱴᱨᱚᱯᱚᱞᱤᱴᱚᱱ ᱮᱨᱤᱭᱟ ᱨᱮᱱ ᱦᱚᱲ ᱮᱞ ᱒,᱐᱓,᱔᱒᱙ ᱜᱟᱱ᱾ ᱱᱚᱣᱟ ᱢᱮᱴᱨᱚᱯᱚᱞᱤᱴᱚᱱ ᱮᱨᱤᱭᱟ ᱨᱮᱱᱟᱜ ᱡᱟᱱᱟᱝ ᱚᱱᱩᱯᱟᱛ ᱑᱐᱐᱐ ᱠᱚᱲᱟ ᱨᱮ ᱙᱗᱘ ᱜᱚᱴᱟᱝ ᱠᱩᱲᱤ ᱟᱨ ᱜᱤᱫᱽᱨᱟᱹ ᱠᱚᱣᱟᱜ ᱡᱟᱱᱟᱝ ᱚᱱᱩᱯᱟᱛ ᱫᱚ ᱑᱐᱐᱐ ᱠᱚᱲᱟ ᱨᱮ ᱙᱒᱖ ᱜᱚᱴᱟᱝ ᱠᱩᱲᱤ᱾ ᱗.᱕% ᱦᱚᱲ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱠᱟᱱᱟ ᱠᱚ᱾ ᱱᱚᱰᱮᱱ ᱠᱟᱜᱚᱡᱤᱭᱟᱹ (literacy) ᱦᱚᱲ ᱘᱘.᱐᱙%, ᱱᱚᱣᱟ ᱢᱩᱫ ᱨᱮ ᱙᱐.᱘᱔% ᱫᱚ ᱠᱚᱲᱟ ᱦᱚᱲ ᱟᱨ ᱘᱕.᱒᱙% ᱦᱚᱲ ᱫᱚ ᱠᱩᱲᱤ᱾
ᱞᱚᱞᱤᱛᱯᱩᱨ
ᱨᱮᱞ ᱰᱟᱦᱟᱨ
ᱞᱚᱞᱤᱛᱯᱩᱨ ᱡᱚᱸᱠᱥᱚᱱ ᱨᱮᱱᱟᱜ ᱫᱚ ᱱᱟᱶᱟ ᱫᱤᱞᱞᱤ, ᱢᱩᱢᱵᱟᱭ, ᱪᱮᱱᱱᱟᱭ, ᱯᱟᱴᱱᱟ, ᱤᱱᱫᱚᱨ, ᱵᱷᱚᱯᱟᱞ, ᱡᱟᱵᱟᱞᱯᱩᱨ, ᱩᱡᱽᱡᱮᱱ, ᱥᱟᱜᱚᱨ, ᱯᱩᱨᱤ, ᱟᱞᱞᱟᱦᱟᱵᱟᱫᱽ, ᱵᱮᱝᱜᱟᱞᱩᱨᱩ, ᱫᱟᱢᱚᱦ, ᱡᱷᱟᱸᱥᱤ ᱥᱟᱶᱛᱮ ᱢᱩᱬ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱥᱟᱶ ᱟᱹᱰᱤ ᱱᱟᱯᱟᱭ ᱛᱮ ᱨᱮᱞ ᱡᱚᱲᱟᱣ ᱢᱮᱱᱟᱜᱼᱟ ᱾ ᱞᱚᱞᱤᱛᱯᱩᱨ ᱫᱚ ᱴᱤᱠᱟᱢᱜᱚᱲ ᱠᱷᱚᱱ ᱡᱚᱲᱟᱣᱟᱜ ᱢᱤᱫ ᱱᱟᱶᱟ ᱨᱮᱞᱣᱮ ᱞᱟᱭᱤᱱ ᱫᱚ ᱒᱐᱑᱓ ᱥᱟᱞ ᱨᱮ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ ᱱᱤᱛᱚᱜ ᱱᱚᱣᱟ ᱞᱟᱭᱤᱱ ᱫᱚ ᱠᱷᱚᱡᱩᱨᱟᱦᱚ ᱫᱷᱟᱹᱵᱤᱡ ᱵᱟᱲᱦᱟᱣ ᱮᱱᱟ ᱾ ᱥᱩᱨ ᱨᱮᱱᱟᱜ ᱡᱚᱸᱠᱥᱚᱱ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱡᱷᱟᱸᱥᱤ ᱡᱚᱸᱠᱥᱚᱱ ᱟᱨ ᱵᱤᱱᱟ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱾
ᱫᱷᱚᱱᱚᱱᱡᱚᱭᱟᱱ ᱠᱤᱱ
ᱵᱷᱟᱱᱟᱫᱤᱞ ᱯᱩᱰᱤᱭᱟᱵᱷᱮᱛᱤᱞ ᱫᱷᱚᱱᱚᱱᱡᱚᱭᱟᱱ  (ᱡᱟᱱᱟᱢ-᱑᱓ ᱮᱯᱨᱤᱞ ᱑᱙᱓᱙ ᱥᱟᱞ) ᱟᱨ  ᱥᱟᱱᱛᱟ ᱫᱷᱚᱱᱚᱱᱡᱚᱭᱟᱱ  (ᱡᱟᱱᱟᱢ- ᱑᱒ ᱚᱜᱚᱥᱴ ᱑᱙᱔᱓ ᱥᱟᱞ) ᱫᱚ ᱵᱟᱨᱭᱟ ᱥᱤᱧᱚᱛ ᱠᱞᱟᱥᱤᱠᱟᱞ ᱰᱮᱱᱥ/ᱮᱱᱮᱡ ᱛᱤᱨᱤ-ᱯᱩᱨᱩᱥ ᱠᱟᱱᱟᱠᱤᱱ ᱾ ᱒᱐᱐᱙ ᱥᱟᱞ ᱨᱮ ᱯᱚᱫᱽᱢᱚᱵᱷᱩᱥᱚᱬ ᱥᱤᱨᱯᱷᱟ. ᱠᱤᱱ ᱟᱢᱮᱴ ᱟᱠᱟᱫᱟ ᱾ ᱵᱷᱳᱰᱟᱯᱷᱳᱱ ᱨᱮᱭᱟᱜ ᱟᱰᱵᱷᱮᱴᱮᱡᱽ ᱟᱥᱟ (Ahsa) ᱟᱨ ᱵᱟᱞᱟ (Bala) ᱨᱮᱦᱚᱸ ᱠᱤᱱ ᱠᱟ.ᱢᱤ ᱟᱠᱟᱫᱟ ᱾
ᱮᱰᱚᱞᱯᱷ ᱦᱤᱴᱞᱟᱨ
ᱮᱰᱚᱞᱯᱷ ᱦᱤᱴᱞᱟᱨ (᱒᱐ ᱮᱯᱨᱤᱞ ᱑᱘᱘᱙ - ᱓᱐ ᱮᱯᱨᱤᱞ ᱑᱙᱔᱕) ᱢᱤᱫ ᱧᱩᱛᱩᱢᱟᱱ ᱡᱚᱨᱢᱟᱱ ᱨᱟᱡᱽᱱᱮᱛᱟ ᱟᱨ ᱰᱤᱠᱴᱮᱴᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ "National Socialist German workers party " (Nationalsozialistische deutsche Arbeiterpartei, NSDAP) ᱨᱮᱱᱤᱡ ᱱᱮᱛᱟᱭ ᱛᱟᱦᱮᱸ ᱠᱟᱟᱱᱟ ᱾ ᱱᱚᱣᱟ ᱯᱟᱨᱴᱤ ᱫᱚ ᱵᱟ.ᱲᱛᱤ ᱞᱮᱠᱟᱛᱮ "ᱱᱟᱡᱤ ᱯᱟᱨᱴᱤ" ᱛᱮ ᱵᱟᱰᱟᱭᱚᱜᱼᱟ ᱾ ᱑᱙᱓᱓ ᱥᱟᱞ ᱠᱷᱚᱱ ᱑᱙᱔᱕ ᱫᱷᱟ.ᱵᱤᱡ ᱩᱱᱤ ᱫᱚ ᱡᱚᱨᱢᱟᱱᱤ ᱨᱤᱱᱦᱤᱡ ᱨᱩᱞᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱦᱤᱴᱞᱟᱨ ᱜᱮ ᱫᱚᱥᱟᱨ ᱡᱮᱜᱮᱛ ᱞᱟ.ᱲᱦᱟ.ᱭ ᱞᱟ.ᱜᱤᱫ ᱡᱚᱛᱚ ᱠᱷᱚᱱ ᱵᱟ.ᱲᱛᱤ ᱫᱩᱥᱤ ᱢᱮᱱᱛᱮ ᱠᱚ ᱢᱟᱱᱟᱣ ᱮᱭᱟ ᱾ ᱫᱚᱥᱟᱨ ᱡᱮᱜᱮᱛ ᱞᱟ.ᱲᱦᱟ.ᱭ ᱩᱱ ᱡᱚᱦᱚᱜ ᱦᱩᱭ ᱮᱱᱟ ᱡᱟᱦᱟᱸ ᱛᱤᱱ ᱡᱚᱦᱚᱜ ᱩᱱᱤᱭᱟᱜ ᱵᱷᱮᱡᱟᱛᱮ ᱱᱟᱛᱥᱤ ᱥᱮᱱᱟ ᱫᱚ ᱯᱳᱞᱟᱸᱰ ᱠᱚ ᱡᱟᱨᱯᱟ ᱠᱮᱜᱼᱟ ᱾ ᱯᱷᱨᱟᱱᱥ ᱟᱨ ᱵᱨᱤᱴᱮᱱ ᱫᱚ ᱯᱳᱞᱟᱸᱰ ᱫᱩᱜ ᱮ ᱨᱮᱭᱟᱜ ᱠᱤᱨᱤᱭᱟ.ᱭ ᱦᱟᱛᱟᱣ ᱞᱮᱜᱼᱟ ᱟᱨ ᱠᱟᱛᱷᱟ ᱮᱢ ᱟᱠᱟᱫ ᱞᱮᱠᱟᱛᱮ ᱩᱱᱠᱤᱱ ᱫᱚ ᱱᱟᱡᱤ ᱡᱚᱨᱢᱟᱱᱤ ᱵᱤᱨᱩᱫᱷ ᱨᱮ ᱞᱟ.ᱰᱷᱟ.ᱭ ᱠᱤᱱ ᱴᱷᱟ.ᱣᱠᱟ. ᱜᱚᱫ ᱠᱟᱫᱼᱟ ᱾
ᱠᱨᱤᱥᱱᱚᱱᱚᱜᱚᱨ
ᱥᱟᱥᱚᱱᱤᱭᱟᱹ
ᱠᱨᱤᱥᱱᱚᱱᱚᱜᱚᱨ ᱥᱟᱦᱟᱨ ᱫᱚ ᱥᱨᱤᱥᱱᱚᱱᱚᱜᱚᱨ ᱢᱤᱭᱩᱱᱤᱥᱤᱯᱟᱞᱤᱴᱤ ᱦᱚᱛᱮᱛᱮ ᱪᱟᱪᱞᱟᱣᱚᱜᱼᱟ᱾ ᱱᱚᱣᱟ ᱢᱤᱭᱩᱱᱤᱥᱤᱯᱟᱞᱤᱴᱤ ᱒᱔ ᱜᱚᱴᱟᱝ ᱣᱟᱨᱰ ᱟᱨ ᱒᱔ ᱜᱚᱴᱟᱝ ᱠᱟᱭᱩᱱᱥᱤᱞ ᱨᱮ ᱦᱟᱹᱴᱤᱝ ᱢᱮᱱᱟᱜ-ᱟ᱾ ᱠᱨᱤᱥᱱᱚᱱᱚᱜᱚᱨ ᱱᱚᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱛᱟᱞᱢᱟ ᱠᱟᱱᱟ, ᱚᱱᱟᱛᱮ ᱠᱨᱤᱥᱱᱚᱱᱚᱜᱚᱨ ᱫᱚ ᱡᱚᱛᱚ ᱞᱮᱠᱟᱱᱟᱜ ᱥᱟᱥᱚᱱᱤᱭᱟᱹ ᱠᱟᱹᱢᱤᱭᱟᱹ ᱠᱚᱨᱮᱱᱟᱜ ᱛᱟᱞᱟᱢᱟ ᱦᱚ ᱠᱟᱱᱟ᱾
ᱫᱷᱚᱱᱚᱱᱡᱚᱭᱟᱱ ᱠᱤᱱ
ᱱᱤᱡᱚᱨ ᱡᱤᱭᱚᱱ ᱛᱟ.ᱠᱤᱱ
ᱵᱷᱤ.ᱯᱤ ᱫᱷᱚᱱᱚᱱᱡᱚᱭᱟᱱ ᱫᱚ ᱑᱗ ᱮᱯᱨᱤᱞ ᱑᱙᱓᱙ ᱥᱟᱞ ᱠᱮᱨᱚᱲ,ᱥᱤᱧᱚᱛ ᱨᱮᱭᱟᱜ ᱠᱟᱱᱱᱩᱨ ᱦᱚᱱᱚᱛ (Kannur District) ᱯᱟᱭᱟᱱᱩᱨ (Payyanur) ᱨᱮ ᱢᱟᱞᱟᱭᱟᱞᱤ ᱯᱳᱰᱩᱵᱷᱟᱞ (Malayali Poduval) ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱟᱡ ᱫᱚ ᱜᱷᱟᱨᱚᱸᱡᱽ ᱨᱮ ᱤᱨᱟ.ᱞ ᱟᱱᱟᱜ ᱜᱤᱫᱟ.ᱨ ᱛᱟᱦᱮᱸ ᱠᱟᱱᱟ ᱾ ᱡᱚᱠᱷᱚᱱ ᱠᱚᱞᱟᱠᱷᱮᱛᱨᱚ (Kalakshetra) ᱨᱤᱱᱤᱡ ᱠᱚᱛᱷᱚᱠᱚᱞᱤ ᱢᱟᱪᱮᱛ ᱜᱩᱨᱩ ᱪᱟᱱᱫᱩ ᱯᱟᱱᱤᱠᱠᱚᱨ (Chandu Panicker) ᱥᱟᱶ ᱧᱟᱯᱟᱢ ᱦᱩᱭᱮᱱᱟ, ᱟᱯᱟᱛ ᱛᱮᱫ ᱫᱚ ᱠᱚᱛᱷᱚᱠᱚᱞᱤ ᱮᱱᱮᱡ ᱴᱨᱮᱱᱤᱝ ᱞᱟ.ᱜᱤᱫ ᱵᱷᱤ.ᱵᱟᱞᱟᱜᱳᱯᱟᱞᱚᱱ (V.Balagopalan) ᱥᱟᱶ ᱠᱚᱞᱟᱠᱷᱮᱛᱨᱚ ᱵᱷᱮᱡᱟ ᱞᱮᱫᱮᱭᱟ ᱾ ᱫᱷᱚᱱᱚᱱᱡᱚᱭᱟᱱ ᱫᱚ ᱕ ᱚᱠᱴᱚᱵᱚᱨ ᱑᱙᱕᱓ ᱥᱟᱞᱨᱮ ᱠᱚᱞᱟᱠᱷᱮᱛᱨᱚ ᱨᱮᱭ ᱵᱷᱩᱨᱛᱤ ᱞᱮᱱᱟ ᱟᱨ ᱑᱙᱕᱕ ᱠᱷᱚᱱ ᱑᱙᱖᱗ ᱦᱟ.ᱵᱤᱡ ᱯᱩᱭᱞᱩ ᱫᱷᱟ.ᱲ ᱨᱤᱱᱤᱡ ᱠᱚᱲᱟ ᱱᱟᱪᱚᱱᱤᱭᱟ. ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱱᱚᱣᱟ ᱠᱚᱞᱟᱠᱷᱮᱠᱛᱨᱚ ᱠᱷᱚᱱᱜᱮ ᱰᱮᱱᱥ ᱨᱮ ᱯᱳᱥᱴ ᱜᱨᱟᱡᱩᱭᱮᱴ ᱰᱤᱯᱞᱳᱢᱟ ᱰᱤᱥᱴᱤᱱᱠᱥᱚᱱ ᱥᱟᱶ ᱥᱟ.ᱛ ᱟᱠᱟᱫᱟᱭ, ᱚᱱᱟ ᱥᱟᱶᱛᱮ ᱨᱟᱡᱽᱟ.ᱨᱤ ᱥᱟᱬᱮᱥ ᱟᱨ ᱤᱠᱳᱱᱚᱢᱤᱠᱥ ᱨᱮᱦᱚᱸ ᱥᱚᱱᱮᱨ (BA) ᱰᱤᱜᱽᱨᱤ ᱥᱟ.ᱛ ᱟᱠᱟᱫᱟᱭ ᱾
ᱮᱰᱚᱞᱯᱷ ᱦᱤᱴᱞᱟᱨ
ᱡᱤᱭᱚᱱ ᱪᱩᱨᱤᱛ
ᱮᱰᱚᱞᱯᱷ ᱦᱤᱴᱞᱟᱨ ᱟᱜ ᱡᱟᱱᱟᱢ ᱫᱚ ᱚᱥᱴᱨᱮᱞᱤᱭᱟ. ᱨᱮᱭᱟᱜ ᱵᱟᱱ ᱧᱩᱛᱩᱢ ᱴᱷᱟᱶᱨᱮ ᱒᱐ ᱮᱯᱨᱤᱞ ᱑᱘᱘᱙ ᱥᱟᱞᱮᱨᱮ ᱦᱩᱭ ᱞᱮᱱᱟ ᱾ ᱩᱱᱤᱭᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱞᱤᱸᱡᱽ ᱧᱩᱛᱩᱢᱟᱱ ᱴᱷᱟᱶ ᱨᱮ ᱦᱩᱭ ᱞᱮᱱᱟ ᱾ ᱡᱟᱱᱟᱢ ᱵᱟᱵᱟᱦᱟᱜ ᱜᱩᱨ ᱛᱟᱭᱚᱢ ᱑᱗ ᱵᱚᱨᱥᱚ ᱵᱚᱭᱚᱥ ᱨᱮ ᱩᱱᱤ ᱫᱚ ᱵᱤᱭᱱᱟᱭ ᱪᱟᱞᱟᱣ ᱮᱱᱟ ᱾ ᱵᱟᱰᱚᱦᱤ ᱟᱥᱲᱟᱨᱮ ᱵᱚᱞᱚᱱ ᱞᱟ.ᱜᱤᱫ ᱵᱟᱭ ᱡᱤᱛᱠᱟ.ᱨ ᱫᱟᱲᱮᱭᱟᱫ ᱠᱷᱟ.ᱛᱤᱨ ᱩᱱᱤ ᱯᱚᱥᱴᱠᱟᱨᱰ ᱨᱮ ᱪᱤᱛᱟ.ᱨ ᱵᱮᱱᱟᱣ ᱠᱟᱛᱮ ᱟᱡᱟᱜ ᱠᱟ.ᱢᱤᱭ ᱯᱩᱨᱟ.ᱣ ᱮᱫ ᱛᱟᱦᱮᱸᱫ ᱾ ᱤᱱᱟ. ᱚᱠᱛᱚ ᱠᱷᱚᱱ ᱩᱱᱤ ᱫᱚ ᱠᱚᱢᱭᱩᱱᱤᱥᱴ ᱟᱨ ᱡᱤᱣᱥ ᱫᱚ ᱦᱤᱨᱠᱟ. ᱟᱠᱚᱭ ᱮᱛᱚᱦᱚᱵ ᱠᱮᱜᱼᱟ ᱾ ᱛᱤᱱ ᱡᱚᱦᱚᱜ ᱯᱩᱭᱞᱩ ᱡᱮᱜᱮᱛ ᱞᱟ.ᱰᱷᱟ.ᱭ ᱮᱛᱚᱦᱚᱵ ᱮᱱᱟ ᱩᱱ ᱡᱚᱦᱚᱜ ᱩᱱᱤ ᱫᱚ ᱯᱟᱭᱠᱚ ᱨᱮᱭ ᱥᱮᱞᱮᱫ ᱮᱱᱟ ᱾ ᱟᱨ ᱩᱱᱤ ᱫᱚ ᱯᱷᱨᱟᱱᱥ ᱨᱮ ᱟ.ᱰᱤ ᱜᱟᱱ ᱞᱟ.ᱰᱷᱟ.ᱭ ᱨᱮ ᱫᱟᱣ ᱮ ᱦᱟᱛᱟᱣ ᱠᱮᱜᱼᱟ ᱾ ᱑᱙᱑᱘ ᱥᱟᱞᱮᱨᱮ ᱞᱟ.ᱰᱷᱟ.ᱭ ᱨᱮᱭ ᱜᱷᱟ.ᱞ ᱮᱱ ᱠᱷᱟ.ᱛᱤᱨ ᱩᱱᱤ ᱰᱟᱠᱛᱚᱨ ᱠᱷᱟᱱᱟ ᱨᱮᱭ ᱛᱟᱦᱮᱸ ᱮᱱᱟ ᱾ ᱡᱚᱨᱢᱟᱱᱤᱭᱟᱜ ᱦᱟᱨᱟᱣ ᱧᱮᱞᱛᱮ ᱩᱱᱤ ᱟ.ᱰᱤ ᱫᱩᱠ ᱮ ᱵᱩᱡᱷᱟ.ᱣ ᱠᱮᱜᱼᱟ ᱾
ᱫᱷᱚᱱᱚᱱᱡᱚᱭᱟᱱ ᱠᱤᱱ
ᱱᱤᱡᱚᱨ ᱡᱤᱭᱚᱱ ᱛᱟ.ᱠᱤᱱ
ᱥᱟᱱᱛᱟ ᱫᱷᱚᱱᱚᱱᱡᱚᱭᱟᱱ  ᱫᱚ ᱑᱒ ᱚᱜᱚᱥᱴ ᱑᱙᱔᱓ ᱥᱟᱞᱨᱮ ᱢᱟᱞᱮᱥᱤᱭᱟ ᱢᱟᱞᱟᱭᱟᱱᱤ ᱱᱮᱨ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ,ᱛᱟᱭᱚᱢ ᱟᱭᱚ-ᱵᱟᱵᱟ ᱥᱟᱶᱛᱮ ᱠᱮᱨᱚᱲ ᱛᱮᱠᱚ ᱨᱩᱣᱟ.ᱲ ᱦᱮᱡ ᱞᱮᱱᱟ ᱾ ᱜᱷᱟᱨᱚᱸᱡᱽ ᱨᱮ ᱟᱡᱫᱚ ᱛᱮᱥᱟᱨ ᱟᱱᱟᱜ ᱜᱤᱫᱟ.ᱨ ᱛᱟᱦᱮᱸ ᱠᱟᱱᱟᱭ | ᱜᱤᱫᱟ.ᱨ ᱠᱷᱚᱱᱜᱮ ᱟᱡ ᱫᱚ ᱯᱨᱚᱛᱤᱵᱷᱟᱵᱟᱱ ᱛᱟᱦᱮᱸ ᱠᱟᱱᱟᱭ,ᱚᱱᱟᱛᱮ ᱟᱭᱚ-ᱵᱟᱵᱟ ᱠᱤᱱ ᱰᱮᱱᱥ ᱨᱮ ᱜᱚᱨᱚᱡᱽ ᱧᱮᱞᱛᱮ,ᱮᱱᱮᱡᱽ ᱟᱨ ᱥᱤᱠᱷᱱᱟ.ᱛ ᱞᱟ.ᱜᱤᱫ ᱥᱤᱧᱚᱛ ᱫᱤᱥᱚᱢ ᱛᱮ ᱵᱷᱮᱡᱟ ᱠᱮᱫᱮᱭᱟᱠᱤᱱ ᱾ ᱟᱡᱟᱜ ᱤᱨᱟ.ᱞ ᱥᱟᱞ ᱩᱢᱮᱨ ᱨᱮ ᱠᱟᱞᱚᱠᱷᱮᱥᱛᱨᱚ (Kalakshetra) ᱨᱮ ᱵᱷᱩᱨᱛᱤ ᱞᱮᱫᱮᱭᱟᱠᱚ ᱾ ᱛᱟᱭᱚᱢ ᱱᱚᱸᱰᱮ ᱠᱷᱚᱱᱜᱮ ᱟᱡᱟᱜ ᱥᱚᱱᱮᱨ ᱟᱨ ᱟ.ᱠᱤᱞᱢᱟᱱ ᱥᱤᱠᱷᱱᱟ.ᱛ ᱥᱟ.ᱛ ᱠᱮᱫᱟᱭ ᱾ ᱟ.ᱠᱤᱞᱢᱟᱱ ᱫᱚ 'ᱵᱷᱟᱨᱚᱛᱱᱟᱴᱭᱚᱢ' ᱮᱱᱮᱡᱽ ᱨᱮ ᱰᱤᱥᱴᱤᱱᱠᱥᱚᱱ ᱥᱟᱶ ᱥᱟ.ᱛ ᱟᱠᱟᱫᱟᱭ ᱥᱟᱶᱛᱮ ᱠᱚᱛᱷᱚᱠᱚᱞᱤ ᱟᱨ ᱠᱟᱨᱱᱟᱴᱤᱠ ᱢᱤᱸᱣᱡᱤᱠ ᱦᱚᱸᱭ ᱥᱮᱬᱟ ᱞᱮᱫᱟ ᱾ ᱠᱚᱞᱟᱠᱷᱮᱥᱛᱨᱚ ᱨᱮ ᱑᱙᱕᱕ ᱠᱷᱚᱱ ᱑᱙᱖᱖ ᱦᱟ.ᱵᱤᱡ ᱯᱩᱭᱞᱩ ᱫᱷᱟ.ᱲ ᱨᱤᱱᱤᱡ ᱠᱩᱲᱤ ᱱᱟᱪᱚᱱᱤᱭᱟ. ᱛᱟᱦᱮᱸ ᱠᱟᱱᱟ ᱾
ᱠᱨᱤᱥᱱᱚᱱᱚᱜᱚᱨ
ᱦᱮᱡᱽᱥᱮᱱ
ᱠᱨᱤᱥᱱᱚᱱᱚᱜᱚᱨ ᱠᱚᱞᱠᱟᱛᱟ ᱠᱷᱚᱱ ᱑᱐᱐ ᱠᱤᱞᱳᱢᱤᱴᱟᱨ ᱮᱛᱚᱢ ᱥᱮᱫ ᱨᱮ ᱢᱮᱱᱟᱜᱼᱟ᱾ ᱱᱚᱰᱮ ᱠᱷᱚᱱ ᱠᱚᱞᱠᱟᱛᱟ, ᱢᱟᱞᱫᱟ ᱵᱟᱡᱟᱨ, ᱥᱤᱞᱤᱜᱩᱲᱤ, ᱵᱚᱦᱚᱨᱚᱢᱯᱩᱨ, ᱦᱟᱵᱽᱲᱟ, ᱯᱩᱨᱩᱞᱤᱭᱟᱹ, ᱟᱥᱟᱱᱥᱳᱞ, ᱫᱩᱨᱜᱟᱯᱩᱨ, ᱵᱳᱞᱯᱩᱨ, ᱠᱤᱨᱱᱟᱦᱟᱨ, ᱥᱩᱨᱤ ᱮᱢᱟᱱ ᱥᱟᱦᱟ ᱨ ᱠᱚᱨᱮ ᱮᱠᱥᱯᱨᱮᱥ ᱵᱟᱥ ᱪᱟᱞᱟᱜ ᱦᱤᱡᱩᱜᱼᱟ᱾
ᱮᱰᱚᱞᱯᱷ ᱦᱤᱴᱞᱟᱨ
ᱡᱤᱭᱚᱱ ᱪᱩᱨᱤᱛ
᱑᱙᱑᱘ ᱥᱟᱞᱮᱨᱮ ᱩᱱᱤ ᱫᱚ ᱱᱟᱡᱤ ᱯᱟᱨᱴᱤᱭ ᱛᱷᱟᱯᱚᱱ ᱠᱮᱜᱼᱟ ᱾ ᱱᱚᱣᱟ ᱨᱮᱭᱟᱜ ᱦᱩᱫᱤᱥ ᱫᱚ ᱛᱟᱦᱮᱸ ᱠᱟᱱᱟ ᱠᱚᱢᱭᱩᱱᱤᱥᱴᱥ ᱟᱨ ᱡᱤᱣᱥ ᱠᱷᱚᱱ ᱡᱚᱛᱚ ᱚᱫᱷᱤᱠᱟᱨ ᱨᱮᱡ ᱪᱟᱵᱟ ᱠᱚ ᱨᱮᱭᱟᱜ ᱾ ᱱᱚᱣᱟ ᱨᱤᱱ ᱥᱚᱦᱮᱛ ᱠᱚ ᱴᱷᱮᱱ ᱫᱤᱥᱚᱢ ᱞᱟ.ᱜᱤᱫ ᱫᱩᱞᱟ.ᱲ ᱴᱩᱥᱟ.ᱣ ᱟᱛᱮ ᱯᱮᱨᱮᱡ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱯᱟᱨᱴᱤ ᱫᱚ ᱡᱤᱣᱥ ᱠᱚᱜᱮ ᱯᱩᱭᱞᱩ ᱡᱮᱜᱮᱛ ᱞᱟ.ᱰᱷᱟ.ᱭ ᱫᱚᱠᱚ ᱦᱟᱨᱟᱣ ᱟᱠᱟᱱ ᱠᱚ ᱨᱮᱭᱟᱜ ᱠᱚ ᱫᱳᱥ ᱠᱮᱫᱮᱭᱟ ᱾ ᱠᱟ.ᱣᱰᱤ ᱨᱮᱭᱟᱜ ᱦᱟᱞᱚᱛ ᱵᱟ.ᱲᱤᱡ ᱮᱱ ᱠᱷᱟ.ᱛᱤᱨ ᱛᱤᱱ ᱡᱚᱦᱚᱜ ᱱᱟᱡᱤ ᱫᱚᱞ ᱱᱮᱛᱟ ᱦᱤᱴᱞᱟᱨ ᱟᱡᱟᱜ ᱢᱟ.ᱱ ᱜᱟᱞᱚᱪ ᱨᱮ ᱚᱱᱟ ᱱᱟᱯᱟᱭ ᱨᱩᱣᱟ.ᱲ ᱨᱮᱭᱟᱜ ᱟᱸᱥ ᱮ ᱮᱢᱟᱫ ᱠᱚᱣᱟ ᱩᱱ ᱡᱚᱦᱚᱜ ᱟ.ᱰᱤᱜᱟᱱ ᱡᱚᱨᱢᱟᱱ ᱱᱚᱣᱟ ᱫᱚᱞ ᱨᱤᱱ ᱥᱚᱦᱮᱛ ᱠᱚ ᱵᱮᱱᱟᱣ ᱮᱱᱟ ᱾ ᱦᱤᱴᱞᱚᱨ ᱫᱚ ᱚᱛ ᱥᱩᱥᱟ.ᱨ ᱞᱟ.ᱜᱤᱫ, ᱵᱷᱟᱨᱥᱟᱭᱞᱤᱥ ᱥᱚᱱᱫᱷᱤ ᱢᱩᱪᱟ.ᱫᱽ ᱨᱮᱭᱟᱜ, ᱟᱨ ᱢᱤᱫ ᱦᱟᱯᱲᱟᱜ ᱡᱚᱨᱢᱟᱱ ᱥᱟᱢᱨᱟᱡᱽ ᱛᱷᱟᱯᱚᱱ ᱨᱮᱭᱟᱜ ᱡᱚᱥ ᱦᱚᱲ ᱥᱟᱢᱟᱝ ᱨᱮᱭ ᱫᱚᱦᱚ ᱠᱮᱜᱼᱟ ᱡᱟᱦᱟᱸ ᱠᱷᱟ.ᱛᱤᱨ ᱡᱚᱨᱢᱟᱱ ᱦᱚᱲ ᱠᱩᱥᱤ ᱨᱮᱠᱚ ᱛᱟᱦᱮᱸ ᱫᱟᱲᱮᱭᱟᱜᱼᱟ᱾ ᱱᱚᱝᱠᱟᱛᱮ ᱑᱙᱒᱒ ᱥᱟᱞᱮᱨᱮ ᱦᱤᱴᱞᱟᱨ ᱫᱚ ᱢᱤᱫ ᱵᱤᱨ ᱵᱷᱟᱱᱴᱟ ᱜᱮᱭ ᱵᱮᱱᱟᱣ ᱮᱱᱟ ᱾ ᱩᱱᱤ ᱥᱣᱟᱥᱴᱤᱠ ᱫᱚ ᱟᱡᱟᱜ ᱜᱟᱫᱮᱞ ᱨᱮᱭᱟᱜ ᱪᱤᱱᱦᱟ.ᱭ ᱵᱮᱱᱟᱣ ᱠᱮᱜᱼᱟ ᱾ ᱡᱟᱦᱟᱸ ᱫᱚ ᱦᱤᱱᱫᱩ ᱠᱚᱣᱟᱜ ᱥᱟ.ᱜᱩᱱ ᱪᱤᱱᱦᱟ. ᱠᱟᱱᱟ ᱾ ᱵᱮᱣᱨᱟ ᱥᱟᱠᱟᱢ ᱦᱚᱛᱮᱛᱮ ᱦᱤᱴᱞᱟᱨ ᱫᱚ ᱟᱡᱟᱜ ᱜᱟᱫᱮᱞ ᱨᱮᱭᱟᱜ ᱴᱷᱟ.ᱣᱠᱟ.ᱱ ᱦᱚᱲ ᱴᱷᱮᱱ ᱮ ᱥᱮᱴᱮᱨ ᱠᱮᱜᱼᱟ ᱾ ᱑᱙᱒᱔ ᱥᱟᱞᱮᱨᱮ ᱦᱤᱴᱞᱟᱨ ᱫᱚ ᱡᱚᱨᱢᱟᱱ ᱥᱚᱨᱠᱟᱨ ᱛᱩᱫ ᱠᱟᱛᱮ ᱪᱟᱯᱟᱫ ᱜᱤᱰᱤ ᱨᱮᱭᱟᱜ ᱮ ᱠᱩᱨᱩᱢᱩᱴᱩ ᱠᱮᱜᱼᱟ ᱾ ᱱᱚᱣᱟ ᱨᱮ ᱩᱱᱤ ᱵᱟᱭ ᱡᱤᱛᱠᱟ.ᱨ ᱞᱮᱱᱟ ᱟᱨ ᱦᱟ.ᱲᱤ ᱠᱟᱛᱮ ᱡᱤᱦᱚᱞ ᱠᱷᱟᱱᱟ ᱨᱮᱠᱚ ᱥᱟᱸᱵᱟᱣ ᱠᱮᱫᱮᱭᱟ ᱾ ᱚᱸᱰᱮ ᱜᱮ ᱩᱱᱤ ᱫᱚ mein kampf (my conflict) ᱧᱩᱜᱩᱢᱟᱱ ᱟᱡᱟᱜ ᱡᱤᱭᱚᱱ ᱠᱟᱛᱷᱟᱭ ᱚᱞ ᱠᱮᱜᱼᱟ ᱾
ᱠᱨᱤᱥᱱᱚᱱᱚᱜᱚᱨ
ᱨᱮᱞ
ᱠᱨᱤᱥᱱᱚᱱᱚᱜᱚᱨ ᱥᱟᱦᱟᱨ ᱨᱮᱞ ᱴᱨᱮᱥᱚᱱ ᱫᱚ ᱥᱟᱢᱟᱝ ᱨᱮᱞ ᱨᱮᱱᱟᱜ ᱞᱟᱞᱜᱳᱞᱥ ᱵᱨᱟᱪ ᱨᱮᱱᱟᱜ ᱰᱷᱚᱯᱚ ᱨᱮᱞ ᱠᱟᱱᱟ᱾
ᱫᱷᱚᱱᱚᱱᱡᱚᱭᱟᱱ ᱠᱤᱱ
ᱱᱤᱡᱚᱨ ᱡᱤᱭᱚᱱ ᱛᱟ.ᱠᱤᱱ
ᱟ.ᱠᱤᱱ ᱨᱤᱱ ᱫᱚ ᱵᱟᱨᱭᱟ ᱠᱚᱲᱟ ᱫᱤᱫᱟ.ᱨ ᱢᱮᱱᱟᱜ ᱠᱤᱱᱟ ᱾ ᱥᱚᱱᱡᱚᱭ ᱫᱚ ᱢᱟᱨᱟᱝ -ᱟᱭ, ᱭᱩ.ᱮᱥ.ᱮ(USA) ᱢᱮᱱᱟᱭᱟ ᱾ ᱦᱩᱰᱤᱧᱤᱡᱽ ᱫᱚ ᱥᱚᱛᱭᱚᱡᱤᱛ,ᱢᱤᱫ ᱚᱴᱳᱢᱳᱵᱟᱭᱤᱞ ᱯᱷᱳᱴᱳᱜᱨᱟᱯᱷᱚᱨ ᱟᱨ ᱰᱮᱱᱥᱚᱨ ᱮᱨᱟ-ᱩᱨᱩ ᱠᱚ ᱥᱟᱶ ᱪᱮᱱᱱᱟᱭ,ᱥᱤᱧᱚᱛ ᱨᱮ ᱜᱤᱨᱟ.ᱵᱟᱥ ᱟᱠᱟᱱᱟᱭ ᱾
ᱮᱰᱚᱞᱯᱷ ᱦᱤᱴᱞᱟᱨ
ᱟᱨ ᱦᱚᱸ ᱧᱮᱞ ᱢᱮ
Führermuseum - Wikipedia
ᱫᱷᱚᱱᱚᱱᱡᱚᱭᱟᱱ ᱠᱤᱱ
ᱥᱤᱨᱯᱷᱟ.ᱠᱚ
ᱟᱭᱢᱟ ᱜᱚᱴᱟᱝ ᱥᱤᱨᱯᱷᱟ. ᱠᱤᱱ ᱟᱛᱟᱝ ᱟᱠᱟᱫᱟ,ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱾
ᱮᱰᱚᱞᱯᱷ ᱦᱤᱴᱞᱟᱨ
ᱟᱨ ᱦᱚᱸ ᱧᱮᱞ ᱢᱮ
List of Adolf Hitler's personal staff - Wikipedia
ᱫᱷᱚᱱᱚᱱᱡᱚᱭᱟᱱ ᱠᱤᱱ
ᱯᱷᱮᱰᱟᱛ ᱡᱚᱱᱚᱲ
https://en.wikipedia.org/wiki/Dhananjayans
ᱮᱰᱚᱞᱯᱷ ᱦᱤᱴᱞᱟᱨ
ᱟᱨ ᱦᱚᱸ ᱧᱮᱞ ᱢᱮ
Hitler and Mannerheim recording - Wikipedia
Julius Schaub - Wikipedia
Karl Mayr - Wikipedia
ᱥᱟ.ᱠᱷᱭᱟ.ᱛ
Adolf Hitler's medical care
Leicestershire County Council | Serving the people of Leicestershire
ᱵᱟᱦᱨᱮ ᱡᱚᱱᱚᱲ
Internet Archive - Wikipedia
Adolf Hitler OSS-CIA
Adolf Hitler
ᱛᱤᱥᱭᱟᱨᱚᱠᱥᱟ
ᱮᱛᱚᱦᱚᱵ ᱡᱤᱭᱚᱱ
ᱚᱝᱠᱟ ᱢᱟᱱᱟᱜ ᱠᱟᱱᱟ ᱡᱮ ᱛᱤᱥᱭᱟᱨᱚᱠᱥᱟ ᱚᱥᱳᱠ ᱨᱤᱱᱤᱡ ᱟᱥᱚᱞ ᱨᱟᱱᱤ, ᱚᱥᱚᱸᱫᱷᱤ ᱜᱟᱛᱮ ᱨᱮᱱ ᱢᱤᱫ ᱥᱚᱨᱮᱥ ᱠᱟᱹᱢᱤᱭᱟᱭ ᱛᱟᱦᱮᱸᱜ ᱠᱟᱱᱟ, ᱟᱨ ᱩᱱᱤ ᱨᱮᱱ ᱢᱟᱞᱠᱤᱱᱟᱜ ᱜᱩᱨ ᱦᱩᱭ ᱮᱱ ᱛᱟᱭᱚᱢ, ᱩᱱᱤ ᱫᱚ ᱯᱟᱴᱞᱤ ᱯᱩᱛᱨᱚ ᱛᱮ ᱥᱮᱱ ᱮᱱᱟᱭ ᱟᱨ ᱢᱤᱫ ᱢᱟᱨᱟᱝ ᱮᱱᱡ ᱟᱱᱤᱡ ᱱᱟᱪᱚᱱᱤᱭᱟᱹᱭ ᱵᱮᱱᱟᱣ ᱮᱱᱟᱭ ᱟᱨ ᱟᱡ ᱫᱚ ᱟᱡᱟᱜ ᱮᱱᱮᱡ ᱟᱨ ᱥᱚᱨᱮᱥ ᱨᱩᱯ ᱢᱩᱴᱷᱟᱹᱱ ᱛᱮᱭ ᱟᱥᱳᱠ ᱫᱚᱭ ᱢᱚᱱᱮ ᱠᱷᱚᱱ ᱵᱟᱦᱨᱮᱭ ᱢᱚᱦᱤᱛ ᱠᱮᱫᱮᱭᱟᱭ ᱾ ᱛᱟᱭᱚᱢ ᱛᱮ, ᱩᱱᱤ ᱫᱚ ᱛᱟᱭᱚᱢ ᱤᱡ ᱵᱟᱹᱦᱩᱭ ᱵᱮᱱᱟᱣ ᱮᱱᱟᱭ ᱟᱨ  ᱚᱥᱳᱠ ᱨᱟᱡᱟ ᱟᱜ ᱛᱟᱭᱚᱢ ᱡᱤᱭᱚᱱ ᱨᱮ ᱩᱱᱤ ᱫᱚ ᱟᱡᱟᱜ ᱦᱚᱲᱢᱚ ᱛᱟᱭ ᱱᱟᱯᱟᱭ ᱛᱮ ᱫᱚᱦᱚᱭ ᱞᱟᱹᱜᱤᱫ ᱛᱮ ᱡᱚᱛᱚᱱ ᱞᱮᱫᱮᱭᱟᱭ ᱾
ᱮᱰᱚᱞᱯᱷ ᱦᱤᱴᱞᱟᱨ
ᱵᱟᱦᱨᱮ ᱡᱚᱱᱚᱲ
World War 2 Pictures In Color :: WWII Movies in Color :: Hitler and his officers
ᱛᱤᱥᱭᱟᱨᱚᱠᱥᱟ
ᱠᱩᱱᱟᱠᱟ
ᱱᱚᱶᱟ ᱦᱚᱸ ᱢᱟᱱᱟᱜ ᱠᱟᱱᱟ ᱡᱮ ᱩᱱᱤᱭᱟᱜ ᱟᱨ ᱚᱥᱳᱠ ᱨᱟᱡᱟ ᱛᱤᱡᱤᱱᱟᱜ ᱛᱟᱞᱟ ᱨᱮ ᱩᱢᱮᱨ ᱨᱮᱱᱟᱜ ᱵᱷᱮᱯᱮᱫ ᱠᱷᱟᱹᱛᱤᱨ ᱛᱮ, ᱩᱱᱤ ᱫᱚ ᱚᱥᱳᱠ ᱨᱮᱱ ᱜᱤᱫᱟᱹᱨ ᱠᱩᱬᱟᱞ ᱥᱮᱫ ᱜᱮ ᱢᱚᱱᱮ ᱛᱟᱭ ᱫᱚ ᱚᱨ ᱮᱱᱟ, ᱡᱟᱦᱟᱸ ᱫᱚ ᱥᱣᱚᱵᱷᱟᱣ ᱠᱷᱚᱱ ᱫᱷᱚᱨᱚᱢ ᱞᱮᱠᱟᱭ ᱛᱟᱦᱮᱸᱜ ᱠᱟᱱᱟᱭ ᱾ ᱚᱱᱟ ᱚᱠᱛᱮ ᱢᱚᱣᱨᱭᱟ ᱥᱟᱢᱨᱟᱡᱽᱭᱟ ᱨᱮ ᱡᱟᱭᱜᱟ ᱧᱟᱢ ᱞᱟᱹᱜᱤᱫ ᱛᱮ ᱛᱤᱥᱭᱟᱨᱚᱠᱥᱟ ᱫᱚ ᱛᱟᱭᱚᱢ ᱠᱩᱬᱟᱞ ᱨᱤᱡᱷᱟᱹᱣ ᱮ ᱮᱦᱚᱵ ᱞᱮᱜᱼᱟ, ᱛᱤᱥᱭᱟᱨᱚᱠᱥᱟ ᱛᱟᱭᱚᱢ ᱩᱱᱟᱹᱜ ᱥᱩᱞᱩᱠᱥᱟᱛᱞᱟᱜ ᱮ ᱨᱟᱹᱥᱠᱟᱹ ᱮᱱᱟ ᱡᱮ ᱩᱱᱤ ᱫᱚ ᱠᱩᱬᱟᱞ ᱟᱸᱫᱷᱟ ᱠᱟᱭ ᱞᱟᱹᱜᱤᱫ ᱮ ᱢᱮᱱ ᱠᱮᱫ ᱟᱭ ᱾ ᱱᱚᱶᱟ ᱦᱚᱸ ᱢᱟᱱᱟᱜ ᱠᱟᱱᱟ ᱡᱮ ᱠᱩᱬᱟᱞ ᱟᱜ ᱢᱮᱫ ᱫᱚ ᱟᱹᱰᱤ ᱪᱚᱨᱚᱠ ᱟᱨ ᱢᱚᱱᱮ ᱨᱤᱡᱷᱟᱹᱣ ᱟᱱ ᱞᱮᱠᱟᱜᱮ ᱛᱟᱦᱮᱸᱜ ᱠᱟᱱ ᱛᱟᱭᱟ ᱟᱨ ᱩᱱᱤ ᱫᱚ ᱟᱥᱚᱞ ᱢᱮᱫᱛᱮ ᱜᱮ ᱛᱤᱥᱭᱟᱨᱚᱠᱥᱟ ᱫᱚᱭ ᱨᱤᱡᱷᱟᱹᱣ ᱞᱮᱫᱮᱭᱟᱭ ᱾
ᱵᱟᱰᱟᱭᱟᱱ ᱞᱟᱠᱪᱟᱨ
ᱦᱚᱨᱯᱨᱚᱥᱟᱫᱽ ᱥᱟᱥᱛᱨᱤ ᱟᱜ ᱫᱚᱥᱟᱨ ᱜᱟᱢᱟᱢ ᱠᱚᱸᱪᱚᱱᱢᱟᱞᱟ ᱨᱮ ᱢᱤᱫ ᱟᱥᱚᱞ ᱵᱷᱩᱢᱤᱠᱟ ᱨᱮ ᱛᱤᱥᱭᱟᱨᱚᱠᱥᱟ ᱜᱮ ᱢᱮᱱᱟᱭᱟ ᱾ ᱛᱤᱥᱭᱟᱨᱚᱠᱥᱟ ᱦᱟᱜ ᱠᱟᱹᱦᱱᱤ ᱫᱚ ᱵᱟᱝᱞᱟ ᱚᱱᱚᱞᱤᱭᱟᱹ ᱥᱚᱢᱨᱮᱥ ᱢᱚᱡᱩᱢᱫᱟᱨ ᱦᱚᱸ ᱟᱡᱟᱜ ᱜᱟᱢᱟᱢ ᱥᱟᱨᱱᱟᱜᱚᱛᱟ ᱨᱮ ᱚᱞ ᱟᱠᱟᱫᱟᱭ, ᱦᱩᱭ ᱫᱟᱲᱮᱭᱟᱜᱼᱟ, ᱟᱹᱰᱤ ᱵᱷᱮᱜᱟᱨ ᱠᱟᱹᱢᱤ ᱰᱟᱦᱟᱨ ᱟᱨ ᱚᱱᱟ ᱨᱮᱱᱟᱜ ᱵᱟᱹᱲᱤᱡ ᱚᱨᱡᱚ ᱠᱚ ᱥᱟᱶ ᱡᱟᱦᱟᱸ ᱠᱚ ᱫᱚ ᱚᱥᱳᱠ ᱟᱜ ᱡᱤᱭᱚᱱ ᱨᱮ ᱦᱩᱭ ᱞᱮᱱᱟ, ᱚᱱᱠᱟᱱ ᱡᱤᱭᱚᱱ ᱞᱟᱹᱜᱤᱫ ᱛᱮ ᱴᱷᱤᱠᱟᱹᱭ ᱛᱟᱦᱮᱸᱜ ᱠᱟᱱᱟ ᱾ ᱠᱟᱹᱦᱱᱤ ᱨᱮᱱᱟᱜ ᱢᱤᱫ ᱴᱟᱝ ᱟᱹᱭᱟᱹᱛ ᱟᱱ ᱨᱚᱱ ᱜᱮ ᱢᱤᱫ ᱵᱟᱝᱜᱟᱞᱤ ᱱᱟᱴᱚᱠ ᱦᱚᱛᱮᱛᱮ ᱯᱟᱥᱱᱟᱣ ᱦᱩᱭ ᱟᱠᱟᱱ ᱛᱟᱦᱮᱱᱟ ᱾ ᱚᱱᱟ ᱜᱟᱭᱟᱱ ᱧᱩᱛᱩᱢ ᱫᱚ ᱚᱢᱤᱛ ᱢᱤᱛᱨᱟ ᱟᱜ 'ᱫᱷᱚᱨᱚᱢᱥᱳᱠ' ।
ᱮᱰᱚᱞᱯᱷ ᱦᱤᱴᱞᱟᱨ
ᱵᱟᱦᱨᱮ ᱡᱚᱱᱚᱲ
BBC Radio 4 - In Our Time, Hitler in History
ᱨᱟᱭᱥᱮᱱ
ᱨᱟᱭᱥᱮᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱨᱟᱭᱥᱮᱱ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱨᱟᱭᱥᱮᱱ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱨᱟᱭᱥᱮᱱ ᱫᱚ ᱢᱤᱫᱴᱟᱹᱝ ᱵᱩᱨᱩ ᱨᱮᱱᱟᱜ ᱪᱮᱛᱟᱱ ᱨᱮ ᱢᱟᱨᱟᱝ ᱠᱤᱞᱟ ᱠᱷᱚᱱ ᱟᱡᱟᱜ ᱧᱩᱛᱩᱢ ᱤᱫᱤᱭᱟ ᱾ ᱥᱚᱦᱚᱨ ᱡᱟᱸᱜᱟ ᱨᱮ ᱢᱮᱱᱟᱜᱼᱟ ᱾ ᱨᱟᱭᱥᱮᱱ ᱦᱚᱱᱚᱛ ᱨᱮ ᱫᱟᱬᱟᱱ ᱞᱟᱹᱜᱤᱫ ᱧᱩᱛᱩᱢᱟᱱ ᱴᱷᱟᱶ ᱨᱟᱭᱥᱮᱱ ᱠᱤᱞᱟ, ᱫᱚᱨᱜᱟᱦ ᱟᱨ ᱥᱟᱸᱪᱤ ᱤᱥᱛᱩᱯ ᱢᱮᱱᱟᱜᱼᱟ ᱾ ᱨᱟᱭᱥᱮᱱ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱚᱯᱟᱲ ᱠᱷᱚᱱ ᱔᱕.᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾
ᱚᱛᱱᱚᱜ
ᱱᱚᱣᱟ ᱴᱚᱴᱷᱟ ᱢᱩᱬ ᱞᱮᱠᱟᱛᱮ ᱪᱟᱥ ᱢᱟᱨᱟᱝ ᱜᱮᱭᱟ ᱾
ᱧᱮᱞᱡᱚᱝ ᱨᱮᱱᱟᱜ ᱞᱩᱵᱷᱟᱣ
ᱨᱟᱭᱥᱮᱱ ᱫᱚ ᱢᱩᱬ ᱞᱮᱠᱟᱛᱮ ᱨᱟᱭᱥᱮᱱ ᱠᱤᱞᱟ, ᱥᱟᱸᱪᱤ ᱤᱥᱛᱩᱯ, ᱵᱷᱤᱢᱵᱮᱴᱠᱟ ᱟᱨ ᱵᱷᱚᱡᱽᱯᱩᱨ ᱥᱚᱦᱚᱨ ᱞᱮᱠᱟᱱᱟᱜ ᱧᱮᱞᱡᱚᱝ ᱴᱷᱟᱶ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱥᱚᱦᱚᱨ ᱫᱚ ᱵᱩᱨᱩ ᱛᱮ ᱜᱷᱮᱨᱟᱣ ᱟᱠᱟᱱᱟ ᱟᱨ ᱥᱟᱞ ᱠᱮ ᱥᱟᱞ ᱥᱚᱦᱚᱨ ᱨᱮ ᱦᱤᱡᱩᱜ ᱠᱚ ᱧᱮᱞᱡᱚᱝ ᱠᱚ ᱨᱮᱱᱟᱜ ᱮᱞ ᱵᱟᱲᱦᱟᱜᱼᱟ ᱾
ᱦᱚᱲ ᱮᱞ
᱒᱐᱐᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱭᱥᱮᱱ ᱨᱤᱱ ᱦᱚᱲ ᱮᱞ ᱓᱕,᱕᱕᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱓% ᱟᱨ ᱛᱤᱨᱞᱟᱹ ᱟᱜ ᱔᱗% ᱢᱮᱱᱟᱜᱼᱟ ᱾ ᱨᱟᱭᱥᱮᱱ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱖% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱗᱒% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱕᱙% ᱢᱮᱱᱟᱜᱼᱟ ᱾ ᱨᱟᱭᱥᱮᱱ ᱨᱮ, ᱑᱕% ᱦᱚᱲ ᱮᱞ ᱖ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱥᱮᱱ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱨᱟᱭᱥᱮᱱ ᱠᱤᱞᱟ
ᱪᱚᱱᱫᱽᱨᱚᱭᱟᱱ-᱓
ᱪᱚᱱᱫᱽᱨᱚᱭᱟᱱ-᱓ ᱫᱚ ᱥᱤᱧᱚᱛᱤᱭᱟᱹ ᱥᱮᱥᱮᱨᱢᱟ ᱠᱷᱚᱸᱫᱽᱨᱚᱱ ᱜᱚᱱᱚᱴᱷᱚᱱ (ᱤᱥᱨᱳ) ᱟᱜ ᱯᱮ ᱟᱱᱟᱜ ᱪᱟᱸᱫᱚ ᱠᱷᱚᱸᱫᱽᱨᱚᱱ ᱢᱤᱥᱚᱱ ᱠᱟᱱᱟ᱾ ᱱᱚᱶᱟ ᱨᱮ ᱪᱚᱱᱫᱽᱨᱚᱭᱟᱱ-᱒ ᱥᱚᱢᱟᱱ ᱢᱤᱫ ᱞᱮᱱᱰᱟᱨ ᱟᱨ ᱯᱨᱚᱜᱽᱭᱟᱱ ᱨᱳᱵᱟᱨ ᱢᱮᱱᱟᱜᱼᱟ, ᱢᱮᱱᱠᱷᱟᱱ ᱱᱚᱶᱟ ᱨᱮ ᱚᱨᱵᱤᱴᱚᱨ ᱫᱚ ᱵᱟᱹᱱᱩᱜᱼᱟ᱾ ᱱᱚᱶᱟ ᱨᱮᱱᱟᱜ ᱯᱨᱳᱯᱟᱞᱥᱚᱱ ᱢᱳᱰᱩᱞ ᱫᱚ ᱢᱤᱫᱴᱟᱝ ᱨᱚᱯᱚᱲ ᱨᱤᱞᱮ ᱥᱮᱴᱮᱞᱟᱭᱤᱴ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ᱾ ᱯᱨᱳᱯᱟᱞᱥᱚᱱ ᱢᱳᱰᱩᱞ ᱫᱚ ᱞᱮᱱᱰᱟᱨ ᱟᱨ ᱨᱳᱵᱚᱨ ᱠᱚ ᱪᱟᱸᱫᱚ ᱚᱨᱵᱤᱴ ᱨᱮᱱᱟᱜ ᱑᱐᱐ ᱠᱤᱞᱚᱢᱤᱴᱚᱨ ᱦᱟᱹᱵᱤᱡ ᱵᱟᱝ ᱥᱮᱴᱮᱨ ᱟᱠᱟᱱ ᱫᱷᱟᱹᱵᱤᱡ ᱮ ᱥᱟᱵ ᱫᱚᱦᱚ ᱠᱟᱜᱼᱟ᱾
ᱪᱚᱸᱫᱽᱨᱚᱭᱟᱱ-᱒ ᱛᱟᱭᱚᱢ, ᱚᱠᱟ ᱨᱮ ᱟᱬᱜᱚᱱ ᱫᱤᱥᱼᱦᱩᱫᱤᱥ ᱮᱢ ᱥᱚᱯᱷᱣᱮᱨ ᱨᱮ ᱦᱩᱲᱟᱹᱜ ᱠᱷᱟᱹᱛᱤᱨ ᱞᱮᱱᱰᱟᱨ ᱪᱟᱸᱫᱚ ᱚᱨᱵᱤᱴ ᱨᱮ ᱥᱮᱴᱮᱨ ᱛᱟᱭᱚᱢ ᱨᱟᱹᱯᱩᱫ ᱧᱩᱨ ᱞᱮᱱᱟ, ᱚᱱᱟ ᱛᱮ ᱟᱨ ᱢᱤᱫ ᱪᱟᱸᱫᱚ ᱢᱤᱥᱚᱱ ᱨᱮᱱᱟᱜ ᱯᱚᱨᱛᱚᱱ ᱦᱩᱭ ᱞᱮᱱᱟ᱾
ᱪᱚᱸᱫᱽᱨᱚᱭᱟᱱ-᱓ ᱨᱮᱱᱟᱜ ᱯᱷᱮᱫ ᱨᱟᱠᱟᱵ ᱫᱚ ᱑᱔ ᱡᱩᱞᱟᱭ ᱒᱐᱒᱓ ᱢᱟᱹᱦᱤᱛ ᱥᱤᱧᱚᱛᱤᱭᱟᱹ ᱢᱟᱹᱱ ᱚᱠᱛᱚ ᱛᱟᱨᱟᱥᱤᱧ ᱒:᱓᱕ ᱨᱮ ᱦᱩᱭ ᱞᱮᱱᱟ ᱟᱨ ᱑᱐᱐ ᱠᱤᱞᱚᱢᱤᱴᱚᱨ ᱜᱟᱺᱦᱤᱨ ᱯᱳᱞᱟᱨ ᱚᱵᱷᱤᱴ ᱨᱮᱱᱟᱜ ᱟᱲᱟᱜ (ᱤᱧᱡᱮᱠᱴ) ᱫᱚ ᱯᱩᱭᱞᱩ ᱛᱷᱚᱠ ᱨᱮᱱᱟᱜ ᱢᱤᱫ ᱦᱤᱸᱥ ᱞᱮᱠᱟᱛᱮ ᱥᱟᱹᱛ ᱞᱮᱱᱟ᱾ ᱒᱓ ᱚᱜᱚᱥᱴ ᱒᱐᱒᱓ ᱥᱮᱨᱢᱟ ᱨᱮ ᱞᱮᱱᱰᱟᱨ ᱟᱨ ᱨᱳᱵᱚᱨ ᱪᱟᱸᱫᱚ ᱨᱮᱱᱟᱜ ᱮᱛᱚᱢ ᱯᱚᱞ ᱴᱚᱴᱷᱟ ᱟᱬᱜᱚᱱ ᱦᱩᱭ ᱨᱮᱭᱟᱜ ᱟᱸᱥ ᱢᱮᱱᱟᱜᱼᱟ᱾
ᱢᱮᱱᱮᱞᱟ ᱠᱟᱛᱷᱟ
ᱪᱟᱸᱫᱚ ᱨᱮ ᱥᱳᱯᱷᱴ ᱞᱮᱱᱰᱤᱝ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱪᱚᱱᱫᱽᱨᱚᱭᱟᱱ ᱯᱨᱚᱜᱨᱟᱢ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱞᱮᱠᱟᱛᱮ, ᱤᱥᱨᱳ ᱫᱚ ᱪᱚᱱᱫᱽᱨᱚᱭᱟᱱ-᱒ ᱢᱤᱫ ᱞᱮᱱᱪᱟᱨ ᱜᱟᱹᱰᱤ ᱢᱟᱨᱠ-᱓ (LVM-3) ᱨᱮ ᱞᱟᱫᱮ ᱠᱟᱛᱮ ᱮ ᱞᱚᱧᱪ ᱞᱮᱫᱟ, ᱡᱟᱦᱟᱸ ᱨᱮ ᱢᱤᱫ ᱚᱨᱵᱤᱴᱚᱨ, ᱢᱤᱫ ᱞᱮᱱᱰᱟᱨ ᱟᱨ ᱢᱤᱫ ᱨᱳᱵᱚᱨ ᱛᱟᱦᱮᱸ ᱠᱟᱱᱟ᱾ ᱯᱨᱚᱜᱽᱭᱚᱱ ᱨᱳᱵᱟᱨ ᱫᱚ ᱥᱮᱯᱴᱮᱢᱵᱚᱨ ᱒᱐᱑᱙ ᱨᱮ ᱪᱟᱸᱫᱚ ᱚᱛ ᱨᱮ ᱟᱬᱜᱚ ᱨᱮᱭᱟᱜ ᱠᱟᱛᱷᱟ ᱜᱚᱴᱟ ᱞᱮᱱᱟ᱾
ᱪᱟᱸᱫᱚᱣᱟᱜ ᱮᱛᱚᱢ ᱯᱚᱞ ᱨᱮ ᱢᱤᱫ ᱢᱤᱥᱚᱱ ᱨᱮ ᱡᱟᱯᱟᱱ ᱥᱟᱶᱛᱮ ᱠᱟᱹᱢᱤᱦᱚᱨᱟ ᱦᱩᱭᱩᱜᱼᱟ ᱢᱮᱱᱛᱮ ᱯᱩᱭᱞᱩ ᱨᱤᱯᱳᱴ ᱦᱮᱡ ᱞᱮᱱᱟ, ᱡᱟᱦᱟᱸ ᱨᱮ ᱥᱤᱧᱚᱛ ᱞᱮᱱᱰᱟᱨ ᱮ ᱮᱢᱚᱜᱼᱟ ᱟᱨ ᱡᱟᱯᱟᱱ ᱞᱚᱧᱪᱟᱨ ᱟᱨ ᱨᱳᱵᱚᱨ ᱮ ᱮᱢᱚᱜᱼᱟ᱾ ᱱᱚᱣᱟ ᱢᱤᱥᱚᱱ ᱨᱮ ᱥᱟᱭᱤᱴ ᱥᱮᱢᱯᱞᱤᱝ ᱟᱨ ᱪᱟᱸᱫᱚ ᱧᱤᱫᱟᱹ ᱨᱮ ᱵᱟᱧᱪᱟᱣ ᱛᱟᱦᱮᱸᱱ ᱴᱮᱠᱱᱚᱞᱚᱡᱤ ᱠᱚ ᱥᱮᱞᱮᱫ ᱦᱩᱭ ᱫᱟᱲᱮᱭᱟᱜᱼᱟ᱾
ᱵᱤᱠᱨᱚᱢ ᱞᱮᱱᱰᱟᱨ ᱨᱮᱭᱟᱜ ᱵᱟᱝ ᱜᱟᱱ ᱤᱭᱟᱹᱛᱮ ᱒᱐᱒᱕ ᱥᱮᱨᱢᱟ ᱞᱟᱹᱜᱤᱫ ᱡᱟᱯᱟᱱ ᱥᱟᱶ ᱞᱟᱹᱭ ᱟᱠᱟᱱ ᱜᱚᱯᱚᱲᱚ ᱪᱟᱸᱫᱚ ᱠᱷᱚᱸᱫᱽᱨᱚᱱ ᱢᱤᱥᱚᱱ ᱞᱟᱹᱜᱤᱫ ᱩᱫᱩᱜ ᱥᱚᱫᱚᱨ ᱟᱨᱢᱤᱫ ᱢᱤᱥᱚᱱ ᱨᱮ ᱯᱟᱹᱣᱲᱤ ᱞᱟᱦᱟ ᱨᱮ ᱩᱥᱠᱩᱨ ᱮ ᱮᱢ ᱞᱮᱫᱟ᱾ ᱤᱣᱨᱳᱯᱤᱭᱟᱱ ᱥᱯᱮᱥ ᱮᱡᱮᱱᱥᱤ (ESA) ᱦᱚᱛᱮᱛᱮ ᱪᱟᱞᱟᱜ ᱠᱟᱱ ᱤᱣᱨᱳᱯᱤᱭᱟᱱ ᱥᱯᱮᱥ ᱴᱨᱮᱠᱤᱝ (ESTRACK) ᱫᱚ ᱢᱤᱫᱴᱟᱹᱝ ᱠᱚᱱᱴᱨᱟᱠᱴ ᱞᱮᱠᱟᱛᱮ ᱢᱤᱥᱚᱱ ᱨᱮ ᱜᱚᱲᱚᱭ ᱮᱢᱚᱜᱼᱟ᱾
ᱡᱚᱥ
ᱪᱚᱱᱫᱽᱨᱚᱭᱟᱱ-᱓ ᱢᱤᱥᱚᱱ ᱞᱟᱹᱜᱤᱫ ᱤᱥᱨᱳ ᱯᱮᱭᱟ ᱢᱩᱬᱩᱛ ᱡᱚᱥ ᱮ ᱫᱚᱦᱚ ᱟᱠᱟᱫᱟ, ᱡᱟᱦᱟᱸ ᱠᱚᱫᱚ ᱦᱩᱭᱩᱜ ᱠᱟᱱᱟ:
ᱰᱤᱡᱟᱭᱤᱱ
ᱪᱚᱱᱫᱽᱨᱚᱭᱟᱱ-᱓ ᱨᱮ ᱯᱮᱭᱟ ᱢᱩᱬᱩᱛ ᱦᱤᱸᱥ ᱢᱮᱱᱟᱜᱼᱟ:
ᱯᱨᱚᱯᱟᱞᱥᱚᱱ ᱢᱚᱰᱩᱞ ᱯᱨᱚᱯᱚᱞᱥᱚᱱ ᱢᱚᱰᱩᱞ ᱫᱚ ᱞᱮᱱᱰᱟᱨ ᱟᱨ ᱨᱳᱵᱟᱨ ᱥᱟᱯᱲᱟᱣ ᱛᱮ ᱪᱟᱸᱫᱚ ᱨᱮᱱᱟᱜ ᱑᱐᱐ ᱠᱤᱞᱚᱢᱤᱴᱚᱨ ᱚᱨᱵᱤᱴ ᱦᱟᱹᱵᱤᱫ ᱮ ᱥᱟᱜᱟᱲ ᱤᱫᱤᱭᱟ᱾ ᱱᱚᱶᱟ ᱫᱚ ᱢᱤᱫ ᱵᱚᱠᱥ ᱞᱮᱠᱟᱱᱟᱜ ᱵᱮᱱᱟᱣ ᱠᱟᱱᱟ ᱡᱟᱦᱟᱸ ᱨᱮ ᱢᱤᱫ ᱢᱟᱨᱟᱝ ᱥᱚᱞᱟᱨ ᱯᱮᱱᱮᱞ ᱢᱤᱫ ᱯᱟᱦᱴᱟ ᱨᱮ ᱟᱨ ᱢᱤᱫ ᱢᱟᱨᱟᱝ ᱥᱤᱞᱮᱱᱰᱟᱨ ᱪᱮᱛᱟᱱ ᱨᱮ (ᱤᱱᱴᱚᱨᱢᱳᱰᱩᱞᱟᱨ ᱮᱰᱟᱯᱴᱚᱨ ᱠᱳᱱ) ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱞᱮᱱᱰᱟᱨ ᱞᱟᱹᱜᱤᱫ ᱢᱤᱫ ᱢᱟᱭᱩᱱᱴᱤᱝ ᱵᱮᱱᱟᱣ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ᱾ ᱞᱟᱱᱰᱟᱨ ᱵᱮᱜᱚᱨ, ᱪᱟᱸᱫᱚ ᱨᱮᱱᱟᱜ ᱚᱨᱵᱤᱴ ᱠᱷᱚᱱ ᱫᱷᱟᱹᱨᱛᱤ ᱨᱮᱱᱟᱜ ᱥᱯᱮᱠᱴᱨᱟᱞ ᱟᱨ ᱯᱚᱞᱟᱨᱤᱢᱮᱴᱨᱤᱠ ᱡᱚᱠᱷᱟ ᱯᱟᱱᱟᱲᱦᱟᱣ ᱞᱟᱹᱜᱤᱫ ᱢᱚᱰᱩᱞ ᱨᱮ ᱛᱟᱦᱮᱱ ᱜᱟᱱᱚᱜ ᱮᱸᱜᱮᱞ ᱞᱮᱠᱟᱛᱮ ᱫᱷᱟᱹᱨᱛᱤ (ᱟᱠᱟᱨ) ᱥᱯᱮᱠᱴᱨᱚ-ᱯᱚᱞᱟᱨᱤᱢᱮᱴᱨᱤ ᱧᱩᱛᱩᱢᱟᱱ ᱢᱤᱫ ᱯᱮᱞᱳᱰ ᱤᱫᱤ ᱦᱩᱭᱩᱜ ᱠᱟᱱᱟ᱾
ᱞᱮᱱᱰᱟᱨ (ᱟᱬᱜᱚᱱᱟᱜ) ᱪᱟᱸᱫᱚ ᱴᱷᱮᱱ ᱱᱟᱭᱼᱱᱟᱯᱟᱭ ᱛᱮ ᱟᱬᱜᱚᱱ ᱫᱟᱹᱭᱵᱷᱟᱨ ᱫᱚ ᱞᱮᱱᱰᱟᱨ ᱴᱷᱮᱱ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱵᱚᱠᱥ ᱞᱮᱠᱟᱱᱟᱜ, ᱱᱚᱶᱟ ᱨᱮ ᱯᱩᱱᱭᱟᱹ ᱟᱬᱜᱚᱱ (ᱞᱮᱱᱰᱤᱝ) ᱡᱟᱸᱜᱟ ᱟᱨ ᱯᱩᱱᱭᱟᱹ ᱟᱬᱜᱚᱱ ᱛᱷᱟᱥᱴᱟᱨ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱘᱐᱐ ᱱᱤᱭᱩᱴᱚᱱ ᱨᱮᱱᱟᱜ ᱠᱟᱱᱟ᱾ ᱱᱚᱶᱟ ᱨᱮ ᱨᱳᱵᱚᱨ ᱟᱨ ᱟᱭᱢᱟ ᱞᱮᱠᱟᱱ ᱥᱟᱬᱮᱥ ᱥᱟᱯᱟᱵᱽ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱴᱷᱟᱶ ᱨᱮ ᱵᱤᱰᱟᱹᱣ ᱞᱟᱹᱜᱤᱫ ᱛᱮ ᱵᱮᱵᱷᱟᱨ ᱦᱩᱭᱩᱜᱼᱟ᱾
ᱞᱮᱱᱰᱟᱨ ᱯᱮᱭᱟ ᱵᱚᱡᱽᱦᱟ (ᱯᱮᱞᱳᱰ) ᱮ ᱤᱫᱤᱭᱟ:
ᱪᱚᱱᱫᱽᱨᱚᱭᱟᱱ-᱓ ᱨᱳᱵᱷᱟᱨ ᱫᱚ ᱟᱹᱰᱤᱜᱟᱱ ᱥᱟᱬᱮᱥᱤᱭᱟᱹ ᱥᱮᱼᱥᱮᱸᱫᱽᱨᱟ ᱟᱨ ᱠᱷᱚᱸᱫᱽᱨᱚᱱ ᱠᱟᱹᱢᱤ ᱨᱮᱭᱟᱜ ᱟᱸᱥ ᱢᱮᱱᱟᱜᱼᱟ, ᱡᱮᱞᱮᱠᱟ:
ᱯᱷᱮᱫ ᱨᱟᱠᱟᱵ (ᱞᱚᱧᱪᱤᱝ)
ᱪᱚᱱᱫᱽᱨᱚᱭᱟᱱ-᱓ ᱫᱚ ᱥᱤᱧᱚᱛ ᱨᱮᱱᱟᱜ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱥᱨᱤᱦᱟᱨᱤᱠᱳᱴᱟ ᱨᱮ ᱥᱚᱛᱤᱥ ᱫᱷᱚᱣᱟᱱ ᱥᱯᱮᱥ ᱥᱮᱱᱴᱚᱨ ᱠᱷᱚᱱ ᱑᱔ ᱡᱩᱞᱟᱭ ᱒᱐᱒᱓ ᱢᱟᱹᱦᱤᱛ ᱥᱤᱧᱚᱛᱤᱭᱟᱹ ᱢᱟᱹᱱ ᱚᱠᱛᱚ ᱛᱟᱨᱟᱥᱤᱧ ᱒:᱓᱕ ᱨᱮ ᱩᱰᱟᱹᱣ ᱞᱮᱱᱟ᱾ ᱞᱟᱭᱚᱝ ᱜᱟᱹᱰᱤ ᱫᱚ ᱫᱚ ᱪᱟᱸᱫᱚ ᱴᱷᱮᱱ ᱪᱟᱞᱟᱜ ᱞᱟᱹᱜᱤᱫ ᱛᱮ ᱡᱟᱦᱟᱸ ᱴᱨᱮᱡᱮᱠᱴᱟᱨᱤ ᱞᱟᱜᱟᱜᱼᱟ ᱚᱱᱟ ᱨᱮᱭ ᱥᱮᱴᱮᱨ ᱠᱟᱫᱟ᱾ ᱫᱷᱟᱹᱨᱛᱤ ᱟᱨ ᱪᱟᱸᱫᱚ ᱛᱟᱞᱟᱨᱮᱱᱟᱜ ᱥᱟᱺᱜᱤᱧ ᱫᱚ ᱦᱩᱭᱩᱜ ᱠᱟᱱᱟ ᱓᱘᱔,᱔᱐᱐ ᱠᱤᱞᱚᱢᱤᱴᱚᱨ ᱜᱟᱱ᱾ ᱪᱚᱸᱫᱽᱨᱚᱭᱟᱱ-᱓ ᱢᱤᱥᱚᱱ ᱒᱓ ᱟᱨ ᱵᱟᱝᱠᱷᱟᱱ ᱒᱔ ᱚᱜᱚᱥᱴ ᱨᱮ ᱪᱟᱸᱫᱚ ᱨᱮᱱᱟᱜ ᱮᱛᱚᱢ ᱯᱚᱞ ᱨᱮ ᱱᱟᱭᱼᱱᱟᱯᱟᱭ ᱛᱮ ᱟᱬᱜᱚᱱ ᱨᱮᱭᱟᱜ ᱟᱸᱥ ᱢᱮᱱᱟᱜᱼᱟ᱾
ᱡᱩᱞᱟᱭ ᱪᱟᱸᱫᱚ ᱪᱚᱱᱫᱽᱨᱚᱭᱟᱱ ᱓ ᱨᱮᱱᱟᱜ ᱩᱰᱟᱹᱱ ᱞᱟᱹᱜᱤᱫ ᱛᱮ ᱵᱟᱪᱷᱟᱣ ᱫᱚ ᱢᱤᱫ ᱵᱤᱥᱮᱥ ᱦᱩᱫᱤᱥ ᱛᱟᱦᱮᱸ ᱠᱟᱱᱟ ᱪᱮᱫᱟᱜ ᱥᱮ ᱤᱥᱨᱳ ᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱫᱷᱟᱹᱨᱛᱤ ᱟᱨ ᱪᱟᱸᱫᱚ ᱢᱩᱸᱫᱽ ᱨᱮ ᱥᱟᱱᱟᱢ ᱠᱷᱚᱱ ᱥᱩᱯᱩᱨ ᱥᱟᱺᱜᱤᱧ ᱞᱮᱠᱷᱟ ᱦᱩᱭ ᱞᱮᱱᱟ᱾
ᱢᱤᱥᱚᱱ ᱨᱮᱭᱟᱜ ᱚᱠᱛᱚ
ᱞᱮᱱᱰᱟᱨ ᱢᱚᱰᱩᱞ ᱟᱨ ᱨᱳᱵᱷᱚᱨ ᱑᱐᱐ × ᱑᱐᱐ ᱠᱤᱞᱚᱢᱤᱴᱚᱨ ᱞᱚᱧᱪ ᱤᱧᱡᱮᱠᱥᱟᱱ ᱞᱟᱹᱜᱤᱫ ᱛᱮ ᱥᱟᱜᱟᱲ᱾ ᱚᱱᱟ ᱛᱟᱭᱚᱢ ᱓ ᱠᱷᱚᱱ ᱖ ᱪᱟᱸᱫᱚ ᱫᱷᱟᱹᱵᱤᱡ ᱵᱤᱰᱟᱹᱣᱟᱱ ᱯᱮᱭᱞᱚᱰ ᱨᱮᱱᱟᱜ ᱚᱯᱟᱨᱮᱥᱟᱱ᱾
ᱠᱟᱹᱣᱰᱤ ᱜᱚᱲᱚ
ᱰᱤᱥᱮᱢᱵᱚᱨ ᱒᱐᱑᱙ ᱨᱮ, ᱱᱚᱣᱟ ᱵᱟᱰᱟᱭ ᱞᱮᱱᱟ ᱡᱮ ᱤᱥᱨᱳ ᱗᱕ ᱠᱳᱴᱤ (᱙.᱔ ᱢᱤᱞᱤᱭᱚᱱ ᱭᱩ.ᱮᱥ.ᱰᱚᱞᱟᱨ) ᱨᱮᱱᱟᱜ ᱯᱩᱭᱞᱩ ᱮᱛᱚᱦᱚᱵ ᱞᱟᱹᱜᱤᱫ ᱯᱨᱚᱡᱮᱠᱴ ᱮ ᱱᱮᱦᱚᱨ ᱟᱠᱟᱫᱟ, ᱡᱟᱦᱟᱸ ᱠᱷᱚᱱ ᱖᱐ ᱠᱳᱴᱤ (᱗.᱕ ᱢᱤᱞᱤᱭᱚᱱ ᱭᱩ.ᱮᱥ.ᱰᱚᱞᱟᱨ) ᱢᱮᱥᱤᱱ ᱠᱚ, ᱥᱟᱯᱟᱵᱽ ᱠᱚ ᱟᱨ ᱮᱴᱟᱜ ᱠᱟᱹᱣᱰᱤ ᱠᱷᱚᱨᱪᱟ ᱞᱟᱹᱜᱤᱫ ᱵᱮᱵᱷᱟᱨ ᱦᱩᱭᱩᱜᱼᱟ, ᱮᱴᱟᱜ ᱑᱕ ᱠᱳᱴᱤ (᱑.᱙ ᱢᱤᱞᱤᱭᱚᱱ ᱭᱩ.ᱮᱥ.ᱰᱚᱞᱟᱨ) ᱨᱮᱵᱷᱤᱣ ᱠᱷᱚᱨᱪᱰ ᱪᱮᱛᱟᱱ ᱨᱮ ᱠᱚᱭ ᱦᱩᱭ ᱟᱠᱟᱱᱟ᱾
ᱱᱚᱶᱟ ᱯᱨᱚᱡᱮᱠᱴ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱨᱮ, ᱤᱥᱨᱳ ᱨᱤᱱᱤᱡ ᱯᱟᱨᱥᱮᱛ ᱠᱮ. ᱥᱤᱵᱚᱱ ᱫᱚ ᱢᱮᱱ ᱞᱮᱫᱟ ᱡᱮ ᱱᱚᱶᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ₹᱖᱑᱕ ᱠᱳᱴᱤ ᱴᱟᱠᱟ ᱦᱩᱭᱩᱜᱼᱟ (᱒᱐᱒᱓ ᱨᱮ ₹᱗᱒᱑ ᱠᱳᱴᱤ ᱴᱟᱠᱟ ᱥᱮ ᱙᱐ ᱢᱤᱞᱤᱭᱚᱱ ᱭᱩ.ᱮᱥ.ᱰᱚᱞᱟᱨ ᱥᱚᱢᱟᱱ)᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ: ᱤᱥᱨᱳ ᱛᱷᱚᱠ: ᱪᱚᱱᱫᱽᱨᱚᱭᱟᱱ
ᱮᱰᱥ
ᱮᱰᱥ ᱫᱚ ᱵᱷᱩᱛᱟᱬᱩ ᱫᱟᱨᱟᱭ ᱛᱮ ᱦᱩᱭᱩᱜ ᱠᱟᱱ ᱢᱤᱫᱴᱟᱝ ᱟᱡᱟᱨ ᱠᱟᱱᱟ । ᱟᱡᱟᱨ ᱮᱦᱚᱵᱚᱦᱜ ᱡᱷᱚᱜ ᱫᱚ ᱞᱚᱪᱷᱱᱟ ᱵᱟᱭ ᱧᱮᱞᱚᱜ-ᱟ ᱾ ᱟᱹᱰᱤ ᱫᱤᱱ ᱦᱟᱹᱵᱤᱡ ᱦᱚᱸ ᱞᱚᱪᱷᱱᱟ ᱵᱟᱭ ᱧᱮᱞᱚᱜ-ᱟ ᱾ ᱵᱟᱹᱭ ᱵᱟᱹᱭ ᱛᱮ ᱱᱚᱶᱟ ᱟᱡᱟᱟᱨ ᱢᱟᱹᱱᱢᱤᱭᱟᱜ ᱫᱩᱜ ᱫᱟᱨᱟᱢ ᱫᱟᱲᱮᱭ ᱠᱚᱢ ᱛᱮ ᱴᱤᱹᱵᱤᱹ ᱮᱢᱟᱱ ᱵᱮᱢᱟᱨ ᱮ ᱵᱮᱱᱟᱶ ᱚᱪᱚᱭᱟ  ᱾ ᱞᱚᱪᱷᱱᱟ ᱧᱮᱞ ᱞᱮᱱᱠᱷᱟᱱ ᱮᱰᱥ ᱦᱩᱭ ᱟᱠᱟᱱᱟ ᱢᱮᱱᱛᱮ ᱞᱟᱹᱭ ᱜᱟᱱᱚᱜ-ᱟ ᱟᱨ ᱢᱟᱹᱱᱢᱤᱭᱟᱜ ᱚᱡᱚᱱ ᱠᱚᱢᱚᱜ-ᱟ ᱾
ᱫᱟᱨᱟᱢ ᱟᱨ ᱛᱤᱠᱪᱷᱟᱹ
ᱮᱪᱹ ᱟᱭᱹ ᱵᱷᱤᱹ ᱵᱷᱩᱛᱟᱬᱩ ᱫᱚ ᱛᱤᱨᱤᱯᱩᱨᱩᱥ, ᱢᱟᱭᱟᱢ ᱦᱟᱛᱟᱶ, ᱤᱧᱡᱮᱠᱥᱚᱱ, ᱮᱢᱟᱱ ᱛᱮ ᱩᱪᱟᱹᱲᱚᱜ-ᱟ ᱾ ᱦᱚᱲᱢᱚ ᱠᱷᱚᱱ ᱚᱰᱚᱠ ᱟᱠᱟᱱ ᱢᱮᱫ ᱫᱟᱜ ᱟᱨ ᱩᱞᱤ ᱫᱟᱜ ᱛᱮᱫᱚ ᱱᱚᱶᱟ ᱟᱡᱟᱨ ᱵᱟᱭ ᱩᱪᱟᱲᱚᱜ-ᱟ ᱾ ᱱᱚᱶᱟ ᱟᱡᱟᱨ ᱨᱮᱭᱟᱜ ᱛᱤᱠᱪᱷᱟᱹ ᱫᱚ ᱱᱤᱛ ᱦᱟᱹᱵᱤᱡ ᱟᱶᱨᱤ ᱚᱰᱚᱠᱚᱜ-ᱟ ᱾ ᱤᱠᱷᱟᱹᱱ ᱟᱭᱳ ᱟᱨ ᱜᱤᱫᱟᱹᱨᱟᱜ ᱛᱤᱠᱪᱷᱟᱹ ᱞᱮᱠᱷᱟᱱ ᱟᱡᱟᱨ ᱫᱟᱵᱚᱱ ᱛᱟᱦᱮᱸᱱᱟ ᱾ ᱟᱡᱟᱨ ᱪᱤᱱᱦᱟᱶ ᱛᱟᱨᱟ ᱜᱮ ᱛᱤᱠᱪᱷᱟᱹ ᱫᱚ ᱥᱚᱝᱜᱮ ᱮᱦᱚᱵᱚᱜ-ᱟ ᱾ ᱢᱤᱫ ᱦᱚᱲ ᱟᱡᱟᱨ ᱧᱟᱢ ᱠᱟᱭ ᱨᱮᱦᱚᱸ ᱵᱤᱱᱟᱹ ᱛᱤᱠᱪᱷᱟᱹ ᱛᱮ ᱑᱑ ᱥᱮᱨᱢᱟ ᱦᱟᱹᱵᱤᱡ ᱵᱟᱧᱪᱟᱶ ᱮ ᱛᱟᱦᱮᱸ ᱫᱟᱲᱮᱭᱟᱜ-ᱟ ᱾
ᱱᱟᱜᱟᱢ ᱟᱨ ᱟᱡᱟᱨ ᱯᱚᱲᱦᱚᱱ
᱒᱐᱑᱔ ᱥᱟᱞ ᱨᱮ ᱓᱖ᱹ᱙ ᱢᱤᱞᱤᱭᱚᱱ ᱦᱚᱲᱟᱜ ᱮᱪᱹ ᱟᱭᱹ ᱵᱷᱤᱹ ᱛᱟᱦᱮᱸ ᱠᱟᱱᱟ ᱩᱱᱠᱩ ᱠᱷᱚᱱ ᱑ᱹ᱒ ᱢᱤᱞᱤᱭᱚᱱ ᱦᱚᱲ ᱫᱚᱠᱚ ᱜᱚᱡ ᱞᱮᱱᱟ ᱾ ᱱᱩᱠᱩ ᱠᱷᱚᱱ ᱵᱟᱹᱲᱛᱤ ᱦᱚᱲ ᱫᱚ ᱟᱯᱷᱨᱤᱠᱟ ᱨᱮᱭᱟᱜ ᱥᱟᱦᱟᱨᱟ ᱤᱞᱟᱹᱠᱟ ᱨᱮᱱ ᱠᱚ ᱛᱟᱦᱮᱱ ᱠᱟᱱᱟ ᱾ ᱱᱚᱶᱟ ᱟᱡᱟᱨ ᱧᱟᱢ ᱟᱠᱟᱱ ᱦᱤᱞᱚᱜ ᱠᱷᱚᱱ ᱒᱐᱑᱔ ᱥᱩᱫᱷᱟᱹ ᱛᱮ ᱓᱙ ᱢᱤᱞᱤᱭᱚᱱ ᱦᱚᱲ ᱠᱚ ᱜᱚᱡ ᱟᱠᱟᱱᱟ ᱾ ᱱᱚᱶᱟ ᱟᱡᱟᱨ ᱫᱚ ᱱᱮᱛᱟᱨ ᱯᱟᱱᱰᱮᱢᱤᱠ ᱛᱷᱚᱠ ᱨᱮᱠᱚ ᱫᱚᱦᱚ ᱟᱠᱟᱫᱟ ᱡᱟᱦᱟᱸ ᱨᱮᱭᱟᱜ ᱢᱮᱱᱮᱫ ᱫᱚ ᱟᱰᱤ ᱢᱟᱨᱟᱝ ᱤᱞᱟᱹᱠᱟ ᱨᱮ ᱛᱟᱦᱮᱸᱱᱟ ᱟᱨ ᱞᱚᱜᱚᱱ ᱯᱟᱥᱱᱟᱜ-ᱟ ᱾ ᱜᱮᱟᱨᱮ ᱥᱟᱭᱟᱝ ᱨᱮᱭᱟᱜ ᱢᱩᱪᱟᱹᱫ ᱟᱨ ᱵᱟᱨ ᱜᱮᱞ ᱥᱟᱭᱟᱝ ᱵᱷᱤᱛᱨᱤ ᱨᱮ ᱱᱚᱶᱟ ᱟᱡᱟᱨ ᱫᱚ ᱵᱮᱱᱟᱶ ᱟᱠᱟᱱᱟ ᱢᱮᱱᱛᱮ ᱵᱟᱰᱟᱭᱚᱜ-ᱟ ᱾ ᱥᱮᱞᱮᱫ ᱫᱤᱥᱚᱢ ᱟᱢᱮᱨᱤᱠᱟ ᱨᱮᱭᱟᱜ ᱥᱮᱱᱴᱟᱨ ᱯᱷᱚᱨ ᱰᱤᱡᱤᱡᱽ ᱠᱚᱱᱴᱨᱚᱞ ᱮᱱᱰ ᱯᱨᱤᱵᱷᱮᱱᱥᱚᱱ ᱫᱟᱨᱟᱭ ᱛᱮ ᱱᱚᱶᱟ ᱟᱡᱟᱨ ᱑᱙᱘᱑ ᱥᱟᱞ ᱨᱮ ᱪᱤᱱᱦᱟᱹᱶ ᱮᱱᱟ ᱾ ᱛᱟᱭᱚᱢ ᱛᱮ ᱱᱚᱶᱟ ᱨᱮ ᱭᱟᱜ ᱞᱚᱪᱷᱱᱟ ᱦᱚᱸ ᱪᱤᱱᱦᱟᱹᱶ ᱮᱱᱟ ᱾
ᱥᱚᱢᱟᱡᱽ ᱟᱨ ᱥᱚᱸᱥᱠᱨᱩᱛᱤ
ᱥᱚᱢᱟᱡᱽ ᱪᱮᱛᱟᱱ ᱨᱮ ᱱᱚᱶᱟ ᱟᱡᱟᱨ ᱨᱮᱭᱟᱜ ᱚᱨᱥᱚᱝ ᱯᱟᱲᱟᱜ ᱠᱟᱱᱟ ᱾ ᱱᱚᱶᱟ ᱟᱡᱟᱨ ᱨᱮᱭᱟᱜ ᱚᱨᱥᱚᱝ ᱠᱟᱹᱶᱰᱤ ᱟᱹᱨᱤ ᱪᱮᱛᱟᱱ ᱨᱮᱦᱚᱸ ᱧᱩᱨᱩᱜ ᱠᱟᱱᱟ ᱾ ᱡᱚᱴᱮᱫ ᱛᱮᱦᱚᱸ ᱱᱚᱶᱟ ᱟᱡᱟᱨ ᱩᱪᱟᱹᱲᱚᱜ-ᱟ ᱢᱮᱱᱛᱮ ᱦᱚᱲᱟᱜ ᱟᱱᱫᱷᱟ ᱯᱟᱹᱛᱭᱟᱹᱶ ᱢᱮᱱᱟᱜ-ᱟ ᱾
ᱯᱷᱮᱰᱟᱛ
https://or.wikipedia.org/wiki/%E0%AC%8F%E0%AC%9A%E0%AC%86%E0%AC%87%E0%AC%AD%E0%AC%BF/%E0%AC%8F%E0%AC%A1%E0%AC%B8
ᱵᱟᱦᱨᱮ ᱡᱚᱱᱚᱲ
https://en.wikipedia.org/wiki/HIV/AIDS
ᱥᱤᱝᱞᱟ
ᱥᱤᱝᱞᱟ ᱫᱚ ᱵᱟᱞᱮᱥᱚᱨ ᱡᱤᱞᱞᱟ. ᱨᱮᱭᱟᱜ ᱵᱚᱥᱛᱟ ᱵᱞᱚᱠ ᱨᱮ ᱢᱮᱱᱟᱜ ᱢᱤᱫ ᱟ.ᱛᱩ ᱠᱟᱱᱟ |
ᱵᱚᱥᱛᱟ ᱠᱷᱚᱱ ᱵᱟᱞᱤᱭᱟᱯᱟᱲ ᱥᱮᱱᱚᱜ ᱦᱚᱨ ᱨᱮ ᱥᱤᱝᱞᱟ ᱟ.ᱛᱩ ᱧᱟᱢᱚᱜᱻᱟ ᱾ ᱱᱚᱶᱟ ᱫᱚ ᱵᱟᱞᱮᱥᱚᱨ ᱠᱷᱚᱱᱟᱜ ᱓᱐ ᱠ.ᱢ. ᱦᱩᱭᱩᱜᱻᱟ ᱾
ᱵᱟᱰᱟᱭᱡᱚᱝ ᱠᱟᱛᱷᱟ
ᱱᱚᱶᱟ ᱟ.ᱛᱩ ᱨᱤᱱ ᱦᱚᱲ ᱡᱚ ᱫᱚ ᱟᱭᱢᱟ ᱥᱮᱨᱢᱟ ᱢᱟᱬᱟᱝ ᱠᱷᱚᱱᱟᱜ ᱜᱮ ᱚᱞ ᱯᱟᱲᱦᱟᱣ ᱨᱮ ᱠᱚ ᱞᱟᱦᱟ ᱜᱮᱭᱟᱠᱚ ᱾ ᱟ.ᱰᱤ ᱥᱮᱫᱟᱭ ᱠᱷᱟᱱ ᱱᱩᱠᱩ ᱟ.ᱛᱩ ᱨᱮ ᱯᱳᱥᱴ ᱚᱯᱷᱤᱥ ᱟᱨ ᱑᱙᱑᱘ ᱨᱮ ᱯᱳᱞᱤᱥ‌ ᱴᱮᱥᱚᱱ ᱛᱮᱭᱟᱨ ᱞᱮᱱᱟ ᱾ ᱟ.ᱛᱩ ᱥᱩᱨ ᱛᱮ ᱠᱚᱝᱠᱩᱰᱤ ᱜᱟᱰᱟ ᱞᱤᱝᱜᱤᱱ ᱠᱟᱱᱟ ᱾
ᱥᱮᱪᱮᱫᱻᱤᱭᱟ ᱟᱥᱲᱟ
ᱱᱚᱶᱟ ᱟ.ᱛᱩ ᱨᱮ ᱚᱞ ᱤᱛᱩᱱ ᱟᱥᱲᱟ ᱥᱟᱝ ᱵᱤᱨᱫᱟ.ᱜᱟᱲ, ᱢᱟᱨᱟᱝ ᱵᱤᱨᱫᱟ.ᱜᱟᱲ ᱠᱚ ᱢᱮᱱᱟᱜᱻᱟ ᱾
ᱧᱮᱞ ᱡᱚᱝ ᱴᱷᱟᱶ
ᱱᱚᱰᱮ ᱢᱤᱫ ᱡᱚᱜᱚᱱᱱᱟᱛᱷ ᱢᱩᱸᱫᱽᱨᱤ ᱢᱮᱱᱟᱜᱻᱟ ᱾ ᱡᱷᱚᱛᱚ ᱥᱮᱨᱢᱟ ᱜᱮ ᱱᱚᱰᱮ ᱨᱟᱛ ᱦᱩᱭᱩᱜ ᱠᱟᱱᱟ ᱾
ᱫᱤᱞ ᱠᱩᱢᱟᱨᱤ ᱵᱷᱟᱱᱰᱟᱨᱤ
ᱫᱤᱞ ᱠᱩᱢᱟᱨᱤ ᱵᱷᱟᱱᱰᱟᱨᱤ/ᱨᱟᱭ (ᱱᱮᱯᱟᱞᱤ: दिल कुमारी भण्डारी/राई) ᱫᱚ ᱥᱤᱠᱠᱤᱢ ᱠᱷᱚᱱ ᱯᱩᱭᱞᱩ ᱛᱤᱨᱞᱟᱹ ᱞᱳᱠᱥᱚᱵᱷᱟ ᱨᱮᱱ ᱥᱚᱦᱮᱫ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱑᱒ ᱦᱟᱹᱵᱤᱫ ᱥᱤᱧᱚᱛᱤᱭᱟᱹ ᱜᱳᱨᱠᱷᱟ ᱠᱚᱣᱟᱜ ᱥᱚᱝᱜᱚᱴᱷᱚᱱ ᱵᱷᱟᱨᱚᱛᱤᱭᱚ ᱜᱳᱨᱠᱷᱟ ᱯᱚᱨᱤᱥᱚᱝᱜᱷ ᱨᱮᱱ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱞᱮᱛᱟᱲ ᱜᱮ ᱱᱮᱯᱟᱞᱤ ᱯᱟᱹᱨᱥᱤ ᱨᱚᱲᱼᱦᱚᱲ ᱠᱚ ᱞᱟᱹᱜᱤᱫ ᱮ ᱠᱟᱹᱢᱤᱭᱮᱫ ᱠᱟᱱᱟ, ᱩᱱᱤᱭᱟᱜ ᱢᱟᱨᱟᱝ ᱮᱱᱮᱢ ᱠᱚ ᱢᱩᱸᱫᱽ ᱥᱤᱧᱚᱛᱤᱭᱟᱹ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞᱟᱱ ᱛᱷᱚᱠ ᱨᱮ ᱱᱮᱯᱟᱞᱤ ᱯᱟᱹᱨᱥᱤ ᱥᱮᱞᱮᱫ ᱚᱪᱚ ᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱫᱤᱞ ᱠᱩᱢᱟᱨᱤ ᱵᱷᱟᱱᱰᱟᱨᱤ ᱫᱚ ᱥᱤᱧᱚᱛ ᱨᱮᱭᱟᱜ ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱭᱟᱜ ᱵᱟᱱᱟ ᱯᱩᱴᱴᱟᱵᱳᱝ ᱟᱹᱛᱩ ᱨᱮ ᱑᱔ ᱢᱮ ᱑᱙᱔᱙ ᱥᱮᱨᱢᱟ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱢᱤᱫ ᱠᱤᱥᱟᱹᱬ ᱞᱟᱠᱪᱟᱨ ᱟᱨ ᱟᱹᱨᱤᱪᱟᱹᱞᱤ ᱨᱟᱭ ᱜᱷᱟᱨᱚᱸᱡᱽ ᱨᱮᱱ ᱠᱟᱱᱟᱭ ᱾ ᱩᱱᱤ ᱫᱚ ᱮᱛᱚᱦᱚᱵ-ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ ᱫᱷᱟᱹᱵᱤᱡ ᱮ ᱯᱟᱲᱦᱟᱣ ᱟᱠᱟᱱᱟ ᱾ ᱫᱤᱞ ᱠᱩᱢᱟᱨᱤ ᱵᱷᱟᱱᱰᱟᱨᱤ ᱫᱚ ᱥᱤᱠᱠᱤᱢ ᱠᱷᱚᱱ ᱵᱟᱨ ᱫᱷᱟᱣ ᱢᱮ ᱑᱙᱘᱕ ᱠᱷᱚᱱ ᱒᱗ ᱱᱚᱵᱷᱮᱢᱵᱚᱨ ᱑᱙᱘᱙ ᱟᱨ ᱒᱐ ᱡᱩᱱ ᱑᱙᱙᱑ ᱠᱷᱚᱱ ᱑᱐ ᱢᱮ ᱑᱙᱙᱖ ᱨᱮ ᱥᱚᱝᱥᱚᱫ ᱨᱮᱱ ᱥᱚᱦᱮᱫ ᱮ ᱵᱟᱪᱷᱟᱣ ᱞᱮᱱᱟ ᱾
ᱠᱟᱹᱢᱤ
ᱩᱱᱤ ᱫᱚ ᱢᱤᱫ ᱢᱟᱪᱮᱫ, ᱥᱟᱶᱛᱟ ᱠᱟᱹᱢᱤᱭᱟᱹ ᱟᱨ ᱡᱟᱨᱱᱟᱞᱤᱥᱴ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱟ ᱾
ᱨᱟᱡᱽᱟᱹᱨᱤ ᱡᱤᱭᱚᱱ
᱑᱙᱘᱔ ᱨᱮ ᱥᱤᱠᱠᱤᱢ ᱨᱮᱭᱟᱜ ᱘ ᱟᱱ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱨᱮ, ᱱᱚᱨ ᱵᱟᱦᱟᱫᱩᱨ ᱵᱷᱟᱱᱰᱟᱨᱤ ᱘᱖,᱐᱒᱔ ᱥᱤᱴ ᱢᱩᱸᱫᱽ ᱨᱮ ᱕᱖,᱖᱑᱔ ᱜᱚᱴᱟᱱ ᱥᱤᱴ ᱧᱟᱢ ᱠᱟᱛᱮ ᱮ ᱡᱤᱛᱟᱹᱣ ᱮᱱᱟ ᱾ ᱱᱚᱣᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱫᱤᱞ ᱠᱩᱢᱟᱨᱤ ᱵᱷᱟᱱᱰᱟᱨᱤ ᱮ ᱦᱤᱨᱟᱹᱣ ᱮᱱᱟ ᱾ ᱢᱮᱱᱠᱷᱟᱱ ᱱᱚᱨ ᱵᱟᱦᱟᱫᱩᱨ ᱵᱷᱟᱱᱰᱟᱨᱤ ᱟᱡᱟᱜ ᱥᱚᱝᱥᱚᱫ ᱨᱮᱭᱟᱜ ᱦᱩᱫᱟᱹ ᱟᱨᱟᱜ ᱦᱩᱭ ᱞᱮᱱ ᱛᱟᱭᱟ, ᱪᱮᱫᱟᱜ ᱥᱮ ᱩᱱᱤ ᱯᱚᱱᱚᱛ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱦᱩᱭ ᱞᱟᱹᱜᱤᱫ ᱛᱮ ᱵᱤᱫᱷᱟᱱᱥᱚᱵᱷᱟ ᱨᱮᱭ ᱵᱟᱪᱷᱟᱣ ᱞᱮᱱᱟ ᱾ ᱚᱱᱟ ᱠᱷᱟᱹᱛᱤᱨ ᱛᱮ, ᱑᱙᱘᱕ ᱥᱮᱨᱢᱟ ᱨᱮᱭᱟᱜ ᱮᱯᱨᱤᱞ ᱪᱟᱸᱫᱚ ᱨᱮ ᱢᱤᱫ ᱩᱯᱚᱼᱵᱟᱪᱷᱱᱟᱣ ᱨᱮᱭᱟᱜ ᱟᱨᱫᱟᱥ ᱮᱢ ᱦᱩᱭ ᱞᱮᱱᱟ ᱡᱟᱦᱟᱸ ᱨᱮ ᱫᱤᱞ ᱠᱩᱢᱟᱨᱤ ᱵᱷᱟᱱᱰᱟᱨᱤ ᱥᱟᱶᱛᱮ ᱟᱨᱦᱚᱸ ᱟᱨᱮ ᱜᱚᱴᱟᱱ ᱦᱚᱲ ᱧᱩᱛᱩᱢ ᱠᱚ ᱮᱢ ᱞᱮᱫᱟ ᱾ ᱢᱮᱱᱠᱷᱟᱱ ᱜᱮᱞᱢᱤᱫ ᱴᱟᱲᱟᱝ ᱢᱩᱸᱫᱽ ᱨᱮ, ᱫᱤᱞ ᱠᱩᱢᱟᱨᱤ ᱵᱷᱟᱱᱰᱟᱨᱤ ᱵᱟᱫᱽ ᱠᱟᱛᱮ ᱥᱟᱱᱟᱢ ᱦᱚᱲ ᱟᱠᱚᱣᱟᱜ ᱧᱩᱛᱩᱢ ᱠᱚ ᱦᱟᱛᱟᱣ ᱨᱩᱣᱟᱹᱲ ᱠᱮᱫᱟ ᱾ ᱚᱱᱟ ᱨᱮᱭᱟᱜ ᱚᱨᱡᱚ ᱞᱮᱠᱟᱛᱮ, ᱩᱱᱤ ᱫᱚ ᱵᱤᱱᱟᱹ ᱵᱤᱨᱳᱫᱷ ᱛᱮ ᱵᱟᱪᱷᱱᱟᱣ ᱮᱱᱟᱭ ᱢᱮᱱᱛᱮ ᱠᱚ ᱩᱪᱷᱟᱹᱱ ᱠᱮᱫᱟ ᱟᱨ ᱩᱱᱤ ᱒᱗ ᱱᱚᱵᱷᱮᱢᱵᱚᱨ ᱑᱙᱘᱙ ᱦᱟᱹᱵᱤᱫ ᱵᱤᱫᱷᱟᱱᱥᱚᱵᱷᱟ ᱨᱮᱭ ᱥᱮᱵᱟ ᱞᱮᱫᱟ ᱾
᱑᱙᱘᱙ ᱥᱮᱨᱢᱟ ᱨᱮ ᱥᱤᱠᱠᱤᱢ ᱠᱷᱚᱱ ᱙ ᱟᱱ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱨᱮ, ᱫᱤᱞ ᱠᱩᱢᱟᱨᱤ ᱵᱷᱟᱱᱰᱟᱨᱤ (ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ) ᱑,᱓᱓,᱖᱙᱙ ᱥᱤᱴ ᱢᱩᱸᱫᱽ ᱨᱮ ᱠᱷᱟᱹᱞᱤ ᱒᱔,᱘᱒᱒ ᱥᱤᱴ ᱮ ᱧᱟᱢ ᱞᱮᱫᱟ ᱢᱮᱱᱠᱷᱟᱱ ᱡᱤᱛᱠᱟᱹᱨᱤᱭᱟᱹ ᱱᱚᱸᱫᱩ ᱛᱷᱟᱯᱟ (ᱥᱤᱠᱠᱤᱢ ᱥᱚᱝᱜᱽᱨᱟᱢ ᱯᱚᱨᱤᱥᱚᱫᱽ) ᱙᱑,᱖᱐᱘ ᱜᱚᱴᱟᱱ ᱥᱤᱴ ᱮ ᱧᱟᱢ ᱞᱮᱫᱟ ᱾
᱑᱙᱙᱑ ᱥᱮᱨᱢᱟ ᱨᱮ ᱥᱤᱠᱠᱤᱢ ᱠᱷᱚᱱ ᱑᱐ ᱟᱱ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱨᱮ, ᱫᱤᱞ ᱠᱩᱢᱟᱨᱤ ᱵᱷᱟᱱᱰᱟᱨᱤ, ᱡᱟᱦᱟᱸ ᱫᱚ ᱥᱤᱠᱠᱤᱢ ᱥᱚᱝᱜᱽᱨᱟᱢ ᱯᱚᱨᱤᱥᱚᱫᱽ ᱨᱮ ᱨᱩᱣᱟᱹᱲ ᱞᱮᱱᱟ, ᱑,᱑᱘,᱕᱐᱒ ᱜᱚᱴᱟᱱ ᱵᱷᱳᱴ ᱢᱩᱸᱫᱽ ᱨᱮ ᱑,᱐᱓,᱙᱗᱐ ᱜᱚᱴᱟᱱ ᱵᱷᱳᱴ ᱧᱟᱢ ᱠᱟᱛᱮ, ᱒᱐ ᱡᱩᱱ ᱑᱙᱙᱑ ᱦᱟᱹᱵᱤᱫ ᱵᱤᱫᱷᱟᱱᱥᱚᱵᱷᱟ ᱨᱮ ᱥᱮᱵᱟ ᱟᱠᱟ ᱜᱮᱭ ᱛᱟᱦᱮᱸ ᱠᱟᱱᱟ ᱾
ᱟᱯᱱᱟᱨᱟᱜ ᱡᱤᱭᱚᱱ
ᱩᱱᱤ ᱫᱚ ᱱᱚᱨ ᱵᱟᱦᱟᱫᱩᱨ ᱵᱷᱟᱱᱰᱟᱨᱤ ᱥᱟᱶ ᱮ ᱵᱟᱯᱞᱟ ᱞᱮᱱᱟ, ᱡᱟᱦᱟᱸᱭ ᱫᱚ ᱛᱟᱭᱚᱢ ᱛᱮ ᱒᱘ ᱢᱟᱨᱪ ᱑᱙᱖᱗ ᱨᱮ ᱥᱤᱠᱠᱤᱢ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱮ ᱵᱮᱱᱟᱣ ᱞᱮᱱᱟ ᱾ ᱩᱱᱤ ᱫᱚ ᱵᱟᱨᱭᱟ ᱠᱚᱲᱟ ᱟᱨ ᱯᱮᱭᱟ ᱠᱩᱲᱤ ᱨᱮ ᱜᱚᱜᱚ ᱠᱟᱱᱟᱭ ᱾
ᱢᱟᱹᱱ ᱟᱨ ᱥᱤᱨᱯᱷᱟᱹ
ᱫᱤᱞ ᱠᱩᱢᱟᱨᱤ ᱵᱷᱟᱱᱰᱟᱨᱤ ᱫᱚ ᱥᱤᱧᱚᱛᱤᱭᱟᱹ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞᱟᱱ ᱛᱷᱚᱠ ᱨᱮ ᱱᱮᱯᱟᱞᱤ ᱯᱟᱹᱨᱥᱤ ᱥᱮᱞᱮᱫ ᱚᱪᱚᱭ ᱞᱟᱹᱜᱤᱫ ᱛᱮ, ᱒᱐᱑᱖ ᱨᱮᱭᱟᱜ ᱥᱤᱠᱠᱤᱢ ᱥᱮᱣᱟ ᱨᱚᱛᱱᱚ, ᱯᱚᱱᱚᱛ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱱᱟᱹᱜᱟᱹᱨᱤᱭᱟᱹ ᱢᱟᱹᱱ ᱛᱮᱠᱚ ᱢᱟᱹᱱ ᱵᱮᱵᱷᱟᱨ ᱞᱮᱫᱮᱭᱟ ᱾
ᱩᱱᱤ ᱫᱚ ᱦᱟᱢᱨᱳ ᱥᱣᱚᱵᱷᱤᱢᱟᱱ ᱠᱷᱚᱱ ᱜᱳᱣᱨᱚᱵᱷ ᱥᱤᱨᱯᱷᱟᱹ ᱦᱟᱢᱮᱴᱤᱭᱟᱹ ᱦᱚᱸ ᱠᱟᱱᱟᱭ ᱾
ᱥᱟᱹᱠᱷᱟᱹᱭᱟᱹᱛ
ᱛᱷᱚᱠ: ᱥᱤᱠᱠᱤᱢ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ ᱛᱷᱚᱠ: ᱘ ᱟᱱ ᱞᱳᱠᱥᱚᱵᱷᱟ ᱥᱚᱦᱮᱫ ᱠᱚ ᱛᱷᱚᱠ: ᱑᱐ ᱟᱱ ᱞᱳᱠᱥᱚᱵᱷᱟ ᱥᱚᱦᱮᱫ ᱠᱚ
ᱪᱮᱛᱟᱱ ᱥᱩᱵᱚᱱᱥᱤᱨᱤ ᱦᱚᱱᱚᱛ
ᱪᱮᱛᱟᱱ ᱥᱩᱵᱚᱱᱥᱤᱨᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ ᱾
ᱚᱛᱱᱚᱜ
ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱫᱟᱯᱳᱨᱤᱡᱳ ᱨᱮ ᱢᱮᱱᱟᱜᱼᱟ ᱾ ᱪᱮᱛᱟᱱ ᱥᱩᱵᱚᱱᱥᱤᱨᱤ ᱦᱚᱱᱚᱛ ᱫᱚ ᱗,᱐᱓᱒ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱗᱑᱕ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ, ᱡᱩᱢᱤᱫᱽ ᱠᱤᱝᱰᱚᱢ ᱨᱮᱱᱟᱜ ᱥᱟᱢᱟᱝ ᱯᱷᱟᱠᱞᱮᱱᱰ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱪᱮᱛᱚᱢ, ᱜᱤᱵᱟ, ᱛᱟᱠᱥᱤᱝ, ᱞᱟᱭᱤᱢᱠᱤᱝ, ᱱᱟᱪᱚ, ᱥᱤᱭᱩᱢ, ᱯᱟᱭᱮᱝ, ᱛᱚᱞᱤᱦᱟ, ᱜᱤᱛᱮ ᱨᱤᱯᱟ, ᱜᱩᱥᱚᱨ, ᱰᱚᱸᱯᱚᱨᱤᱡᱳ, ᱫᱟᱯᱳᱨᱤᱡᱳ, ᱢᱟᱨᱚ, ᱵᱟᱨᱤᱨᱤᱡᱳ ᱟᱨ ᱯᱩᱪᱤᱜᱮᱠᱩ ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱜᱚᱴᱟ ᱢᱤᱫᱴᱟᱹᱝ ᱛᱚᱦᱥᱤᱞ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱪᱮᱛᱟᱱ ᱥᱩᱵᱚᱱᱥᱤᱨᱤ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ ᱾ ᱱᱚᱶᱟ ᱫᱚ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱱᱤᱛᱚᱜ ᱱᱚᱣᱟ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱮᱛᱟᱱ ᱥᱩᱵᱚᱱᱥᱤᱨᱤ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱘᱓,᱔᱔᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱟᱱᱰᱚᱨᱟ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱖᱒᱑ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑᱒ ᱛᱟᱦᱮᱸᱱ ᱦᱚᱲ ᱜᱚᱴᱟ ᱠᱤᱞᱚᱢᱤᱴᱚᱨ (᱓᱑ᱹᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱥᱟᱞ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱕᱐.᱓᱔% ᱛᱟᱦᱮᱸ ᱠᱟᱱᱟ ᱾ ᱪᱮᱛᱟᱱ ᱥᱩᱵᱚᱱᱥᱤᱨᱤ ᱦᱚᱱᱚᱛ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱒ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱓.᱙᱖% ᱢᱮᱱᱟᱜᱼᱟ ᱾
ᱱᱤᱭᱟᱹ ᱦᱚᱱᱚᱛ ᱨᱤᱱ ᱛᱟᱦᱮᱸᱱ ᱦᱚᱲ ᱞᱮᱠᱟᱛᱮ ᱴᱮᱜᱤᱱ, ᱦᱤᱞ ᱢᱤᱨᱤ ᱟᱨ ᱜᱟᱞᱳ ᱟᱹᱫᱤᱵᱟᱹᱥᱤ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱯᱟᱹᱨᱥᱤ
ᱴᱮᱜᱤᱱ ᱫᱚ ᱱᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ ᱾ ᱪᱤᱱᱼᱛᱤᱵᱵᱚᱛᱤ ᱯᱟᱹᱨᱥᱤ ᱜᱩᱴ ᱨᱮᱱᱟᱜ ᱵᱟᱨᱭᱟ ᱯᱟᱹᱨᱥᱤ ᱫᱚ ᱾ ᱦᱤᱞᱥ ᱢᱤᱨᱤ ᱟᱨᱵᱟᱝ ᱱᱤᱥᱤ ᱟᱨ ᱜᱟᱞᱳ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮᱱᱟᱜ ᱛᱟᱨᱟ ᱦᱚᱲᱟᱜ ᱯᱟᱹᱨᱥᱤ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:1987 establishments in Arunachal Pradesh
ᱟᱜᱽᱱᱮᱥ ᱟᱨᱵᱮᱨ
ᱟᱜᱽᱱᱮᱥ ᱨᱚᱵᱟᱹᱴᱥᱚᱱ ᱞᱟᱨᱵᱮᱨ FRS (᱒᱓ ᱯᱷᱮᱵᱽᱨᱩᱟᱨᱭ ᱑᱘᱗᱙ - ᱒᱒ ᱢᱟᱨᱪ ᱑᱙᱖᱐ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱵᱨᱤᱴᱤᱥ ᱫᱟᱨᱮ ᱡᱟᱱ ᱮ ᱨᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚᱨᱮ ᱡᱟᱱ ᱢᱚᱨᱯᱷᱚᱞᱚᱡᱤᱥᱴ, ᱦᱤᱛᱟᱹᱞᱤᱭᱟ, ᱯᱷᱤᱞᱚᱥᱚᱯᱷᱟᱹᱨ ᱮ ᱛᱟᱦᱮᱸ ᱠᱟᱱᱟᱭ, ᱟᱨ ᱮᱱᱟᱴᱚᱢᱤᱥᱴ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱞᱚᱱᱰᱚᱱ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱦᱮᱞᱮ ᱟᱡ ᱢᱚᱬᱮ ᱜᱮᱞ ᱢᱤᱫ ᱫᱤᱱ ᱥᱮᱨᱢᱟ ᱠᱮᱢᱵᱨᱮᱡ ᱨᱮ ᱛᱟᱦᱮᱸᱼᱟᱭ ᱾ ᱩᱱᱤ ᱫᱚ ᱯᱨᱩᱛᱷᱩᱢ ᱢᱟᱭ ᱫᱟᱨᱮ ᱢᱟᱱ ᱮ ᱛᱟᱦᱮᱸᱟᱭ ᱚᱠᱚᱭ ᱫᱚ ᱨᱚᱭᱟᱞ ᱥᱚᱥᱟᱭᱴᱤ ᱚᱯᱷ ᱞᱚᱱᱰᱚᱱ ᱨᱤᱱᱤᱡ ᱥᱚᱫᱚᱥᱭᱚ ᱮ ᱛᱟᱦᱮᱸ‌ ᱠᱟᱱᱟᱭ ᱾ ᱩᱱᱤ ᱵᱟᱨ ᱜᱮᱞ ᱢᱤᱫ ᱢᱟᱨᱪ ᱢᱤᱫ ᱦᱟᱡᱟᱨ ᱟᱨᱮᱞ ᱥᱟᱭ ᱯᱩᱱ ᱜᱮᱞ ᱛᱩᱛᱩᱭ ᱡᱷᱚᱜ ᱨᱚᱭᱟᱹᱞ ᱥᱚᱥᱟᱭᱴᱤ ᱚᱯᱷ ᱞᱚᱱᱰᱚᱱ  ᱨᱤᱱᱤᱡ ᱥᱚᱫᱚᱨᱟᱠᱚᱣᱟ ᱜᱨᱚᱦᱚᱬ ᱞᱮᱫᱟᱭ ᱾ ᱫᱟᱨᱮ ᱡᱟᱱ ᱥᱟᱮᱱᱥ ᱨᱮ ᱟᱡᱟᱜ ᱭᱩᱜᱫᱟᱱ ᱞᱟᱹᱜᱤᱫ ᱟᱡ ᱒᱔ ᱢᱟᱭ ᱑᱙᱔᱘ ᱨᱮ ᱞᱤᱱᱱ ᱥᱚᱥᱟᱭᱴᱤ ᱚᱯᱷ ᱞᱚᱱᱰᱚᱱ ᱨᱮ ᱜᱚᱞᱰ ᱢᱮᱰᱟᱞ ᱥᱤᱨᱯᱷᱟ ᱠᱚ ᱮᱢᱟ ᱫᱮᱭᱟ ᱾
ᱟᱡᱟᱜ ᱥᱟᱣᱱᱴᱤᱯᱷᱤᱠ ᱠᱮᱨᱤᱭᱚᱨ ᱨᱮ ᱩᱱᱤ ᱵᱟᱦᱟ ᱫᱟᱨᱮ ᱡᱟᱛᱤᱭᱚ ᱨᱮᱭᱟᱜ ᱢᱚᱱᱚᱠᱚᱴᱤᱞᱮᱰᱚᱱ (monocotyledon) ᱨᱮ ᱟᱡᱟᱜ ᱫᱷᱭᱟᱱ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱒᱐ ᱥᱮᱱᱪᱩᱨᱭ ᱨᱮ ᱫᱟᱨᱮ ᱡᱟᱱ ᱨᱮᱭᱟᱜ development of morphological studies ᱨᱮ  ᱠᱟᱹᱢᱤ ᱞᱮᱫᱼᱟᱭ ᱾ ᱟᱡᱟᱜ ᱨᱤᱥᱚᱨᱪ ᱫᱷᱭᱟᱱ  ᱟᱨᱦᱚᱸ ᱟᱡ philosophy in botany ᱟᱨ ᱵᱤᱥᱮᱥ nature of biological research ᱨᱮ ᱛᱟᱦᱮᱸ ᱞᱟᱱ ᱛᱟᱭᱟ ᱾
ᱡᱤᱭᱚᱱᱤ
ᱟᱜᱱᱮᱥ ᱟᱨᱵᱮᱨ ᱫᱚ ᱒᱓ ᱯᱷᱮᱵᱽᱨᱩᱟᱨᱭ ᱑᱘᱗᱙ ᱨᱮ ᱞᱚᱱᱰᱚᱱ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱦᱮᱱᱨᱭ ᱨᱚᱵᱟᱹᱨᱴᱥᱚᱱ ᱨᱤᱱᱤᱡ ᱢᱟᱲᱟᱝ ᱜᱤᱫᱨᱟᱹ ᱮ ᱛᱟᱦᱮᱸ ᱠᱟᱱᱟᱭ, ᱟᱡ ᱵᱟᱵᱟ ᱫᱚ ᱪᱤᱛᱨᱚᱠᱟᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱟᱭᱚ ᱧᱩᱛᱩᱢ ᱫᱚ ᱟᱜᱱᱮᱥ ᱞᱭᱩᱥᱤ ᱴᱚᱨᱱᱚᱨ‌‌ ᱛᱟᱦᱮᱸ ᱠᱟᱱᱟ ᱾ ᱟᱠᱤᱱ ᱨᱤᱱ ᱫᱚ ᱯᱮᱭᱟ ᱜᱤᱫᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱰᱚᱱᱥᱞᱰ ᱥᱴᱨᱩᱟᱱ ᱨᱚᱵᱟᱹᱨᱴᱥᱚᱱ,‌ ᱡᱟᱱᱮᱴ ᱨᱵᱟᱹᱨᱴᱥᱚᱱ ᱟᱨ ᱢᱟᱨᱜᱟᱨᱮᱴ ᱨᱚᱵᱟᱹᱨᱴᱥᱚᱱ
ᱟᱨᱵᱮᱨ ᱚᱠᱟ ᱡᱷᱚᱜ ᱤᱨᱟᱹᱞ ᱥᱮᱨᱢᱟ ᱨᱤᱱᱤᱡ ᱛᱟᱦᱮᱸ ᱠᱟᱱᱟᱭ ᱩᱱ ᱡᱷᱚᱜ ᱩᱱᱤ ᱮᱛᱚᱢ ᱞᱚᱱᱰᱚᱱ ᱠᱚᱞᱤᱜᱮᱴ ᱵᱤᱨᱫᱟᱜᱟᱲ ᱨᱮ ᱯᱟᱰᱦᱟᱣ ᱞᱮᱱᱟᱭ ᱾ ᱚᱱᱟ ᱵᱤᱨᱫᱟᱹᱜᱟᱲ ᱛᱮᱭᱟᱨᱤᱡ ᱦᱚᱲᱟᱜ ᱧᱩᱛᱩᱢ ᱯᱷᱨᱟᱱᱥᱮᱥ ᱵᱟᱹᱥ ᱛᱟᱦᱮᱸ ᱠᱟᱱᱟ ᱾ ᱵᱟᱹᱥ ᱫᱚ ᱠᱩᱲᱤ ᱜᱤᱫᱽᱨᱟ ᱠᱚᱣᱟᱜ ᱥᱤᱠᱷᱱᱟᱹᱛ ᱨᱤᱱᱤᱡ ᱥᱚᱢᱚᱨᱛᱷᱚᱠ ᱮ ᱛᱟᱦᱮᱸ ᱠᱟᱱᱟᱭ ᱾ ᱟᱡᱟᱜ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱢᱟᱥᱴᱚᱨ ᱮᱰᱤᱛᱷ ᱟᱭᱤᱴᱠᱮᱱ ᱨᱮᱭᱟᱜ ᱜᱚᱸᱲᱚᱸ ᱛᱮ ᱩᱱᱤ ᱫᱟᱨᱮ ᱡᱟᱱᱤᱭᱚ ᱵᱤᱪᱟᱹᱨ ᱵᱮᱥ ᱧᱟᱢ ᱤᱫᱤ ᱠᱮᱜᱼᱟᱭ ᱾ ᱩᱱᱤ ᱑᱘᱙᱔ ᱨᱮ ᱟᱡᱟᱜ ᱨᱤᱥᱚᱨᱪ ᱥᱟᱠᱟᱢ ᱠᱚ ᱩᱪᱷᱟᱹᱱ ᱠᱮᱜᱟᱭ ᱾
᱒᱒ ᱢᱟᱨᱪ ᱑᱙᱖᱐ ᱨᱮ ᱟᱡᱟᱜ ᱜᱩᱨ ᱦᱩᱮᱱᱟ ᱾
ᱵᱟᱪᱦᱟᱣ ᱡᱟᱱᱟᱰ
᱑. ᱒.  ᱓.
ᱮᱰᱟᱢ ᱤᱥᱢᱤᱛᱷ
ᱮᱰᱟᱢ ᱥᱢᱤᱛᱷ (᱕ ᱡᱩᱱ ᱑᱗᱒᱓ ᱠᱷᱚᱱ ᱑᱗ ᱡᱩᱞᱟᱭ ᱑᱗᱙᱐) ᱫᱚ ᱢᱤᱫ ᱥᱠᱟᱴᱤᱥ ᱨᱟᱡᱽ-ᱠᱟᱹᱣᱰᱤ ᱟᱹᱨᱤᱭᱟᱹ, ᱥᱟᱱᱟᱥᱤᱭᱟᱹ, ᱟᱨ ᱨᱟᱡᱽ-ᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱠᱟᱹᱣᱰᱤ ᱟᱹᱨᱤ ᱨᱤᱱᱤᱡ ᱡᱟᱱᱟᱢ ᱫᱟᱛᱟ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱭᱟ ᱾ ᱦᱟᱹᱞᱤ ᱠᱟᱹᱣᱰᱤ ᱟᱹᱨᱤ ᱨᱤᱱᱤᱡ ᱥᱤᱨᱡᱚᱱᱤᱭᱟᱹ ᱠᱚ ᱛᱟᱞᱟᱨᱮ ᱮᱰᱟᱢ ᱥᱢᱤᱛᱷ (ᱡᱩᱱ ᱕, ᱑᱗᱒᱓ - ᱡᱩᱞᱟᱭ ᱑᱗, ᱑᱗᱙᱐) ᱟᱜ ᱧᱩᱛᱩᱢ ᱫᱚ ᱡᱚᱛᱚ ᱠᱷᱚᱱ ᱯᱩᱭᱞᱩ ᱨᱮ ᱛᱟᱦᱮᱸᱱᱟ ᱾ ᱟᱡᱟᱜ ᱯᱚᱛᱚᱵ ᱡᱟᱹᱛᱤᱭᱟᱹᱨᱤ ᱥᱚᱢᱯᱚᱛᱤ (The Wealth of Nations) ᱫᱚ ᱜᱮᱨᱟᱹᱞ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱤᱱ ᱱᱟᱜᱟᱢᱤᱭᱟᱹ ᱟᱨ ᱠᱟᱹᱣᱰᱤ-ᱟᱹᱨᱤᱭᱟᱹ ᱠᱚ ᱪᱮᱛᱟᱱ ᱨᱮ ᱟᱹᱰᱤ ᱡᱩᱨ ᱚᱨᱥᱚᱝ ᱯᱟᱲᱟᱣ ᱞᱮᱱᱟ ᱾ ᱠᱟᱨᱞ ᱢᱟᱨᱠᱥ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱰᱮᱵᱤᱰ ᱨᱤᱠᱟᱨᱰᱚ ᱫᱷᱟᱹᱵᱤᱡ ᱟᱹᱰᱤᱜᱟᱱ ᱧᱩᱛᱩᱢ ᱟᱨᱡᱟᱣ ᱟᱠᱟᱫ ᱠᱟᱹᱣᱰᱤ-ᱟᱹᱨᱤᱭᱟᱹ, ᱥᱟᱶᱛᱟ-ᱥᱟᱬᱮᱥᱤᱭᱟᱹ ᱟᱨ ᱨᱟᱡᱽᱱᱮᱛᱟ ᱮᱰᱟᱢ ᱥᱢᱤᱛᱷ ᱠᱷᱚᱱ ᱫᱤᱥ-ᱩᱫᱤᱥ ᱦᱟᱛᱟᱣ ᱟᱠᱟ ᱠᱚ ᱛᱟᱦᱮᱸ ᱟᱠᱟᱱᱟ ᱾ ᱵᱟᱜᱮ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱤᱱᱤᱡ ᱠᱟᱹᱣᱰᱤ-ᱟᱹᱨᱤᱭᱟᱹ ᱨᱮ ᱡᱟᱦᱟᱸᱭ ᱫᱚ ᱮᱰᱟᱢ ᱥᱢᱤᱛᱷ ᱟᱜ ᱩᱭᱦᱟᱹᱨ ᱠᱷᱚᱱ ᱫᱤᱥ-ᱩᱫᱤᱥ ᱮ ᱦᱟᱛᱟᱣ ᱟᱠᱟᱜᱼᱟ ᱾ ᱩᱱᱠᱩ ᱠᱚ ᱛᱟᱞᱟᱨᱮ ᱢᱟᱨᱠᱥ, ᱤᱸᱜᱮᱞᱥ, ᱢᱟᱞᱛᱷᱚᱥ, ᱢᱤᱞ, ᱠᱤᱸᱱᱥ (Keynes) ᱟᱨ ᱯᱷᱨᱤᱰᱢᱮᱱ (Friedman) ᱠᱚᱣᱟᱜ ᱧᱩᱛᱩᱢ ᱠᱚᱫᱚ ᱯᱩᱭᱞᱩ ᱨᱮ ᱾ ᱱᱤᱡᱮ ᱮᱰᱟᱢ ᱥᱢᱤᱛᱷ ᱴᱷᱮᱱ ᱟᱨᱤᱥᱴᱚᱴᱚᱞ, ᱡᱟᱱ ᱞᱟᱠ, ᱦᱟᱵᱽᱥ, ᱢᱮᱰᱵᱤᱞᱮ, ᱯᱷᱨᱟᱱᱥᱤᱥ ᱦᱚᱪᱥᱚᱱ, ᱦᱭᱩᱢ, ᱟᱨ ᱦᱚᱸ ᱵᱩᱫᱷᱤᱢᱟᱱ ᱠᱚᱣᱟᱜ ᱚᱨᱥᱚᱝ ᱛᱟᱦᱮᱸ ᱠᱟᱱᱟ ᱾ ᱥᱢᱤᱛᱷ ᱫᱚ ᱠᱟᱹᱣᱵᱤ ᱟᱹᱨᱤ, ᱨᱟᱡᱽ-ᱟᱹᱨᱤ ᱥᱟᱱᱟᱥ, ᱟᱨ ᱦᱚᱸ ᱨᱤᱛ-ᱟᱹᱨᱤᱭᱟᱜ ᱴᱷᱟᱶᱨᱮ ᱫᱟᱢᱼᱟᱱᱟᱜ ᱮ ᱠᱟᱹᱢᱤ ᱟᱠᱟᱜᱼᱟ ᱾ ᱤᱠᱷᱟᱹᱱ ᱩᱱᱤ ᱵᱟᱹᱲᱛᱤ ᱢᱟᱱᱟᱣ ᱫᱚ ᱠᱟᱹᱣᱰᱤ-ᱟᱹᱨᱤ ᱞᱟᱹᱜᱤᱫ ᱜᱮᱭ ᱧᱟᱢ ᱟᱠᱟᱜᱼᱟ ᱾
ᱡᱟᱱᱟᱢ
ᱮᱰᱟᱢ ᱥᱢᱤᱛᱷ ᱟᱜ ᱡᱟᱱᱟᱢ ᱚᱠᱛᱚ ᱫᱚ ᱴᱷᱟᱹᱣᱠᱟᱹ ᱵᱟᱹᱱᱩᱜᱼᱟ ᱾ ᱛᱤᱱᱟᱹᱜ ᱜᱟᱱ ᱜᱮᱭᱟᱱᱤᱭᱟᱹ ᱩᱱᱤᱭᱟᱜ ᱡᱟᱱᱟᱢ ᱫᱚ ᱕ ᱡᱩᱱ ᱑᱗᱒᱓ ᱟᱨ ᱛᱤᱱᱟᱹᱜ ᱜᱟᱱ ᱫᱚ ᱤᱱᱟᱹ ᱥᱮᱨᱢᱟ ᱨᱮᱭᱟᱜ ᱑᱖ ᱡᱩᱱ ᱠᱚ ᱢᱟᱱᱟᱣᱼᱟ ᱾ ᱡᱟᱦᱟᱸᱱᱟᱜ ᱜᱮ ᱦᱩᱭ ᱠᱚᱜ ᱤᱠᱷᱟᱹᱱ ᱩᱱᱤᱭᱟᱜ ᱡᱟᱱᱟᱢ ᱫᱚ ᱥᱠᱳᱴᱞᱮᱸᱰ ᱨᱮᱭᱟᱜ ᱢᱤᱫ ᱟᱹᱛᱩ ᱠᱤᱨᱠᱟᱞᱫᱤ (Kirkaldy, Fife, Scotland) ᱨᱮ ᱦᱩᱭ ᱞᱮᱱᱟ ᱾ ᱮᱰᱟᱢ ᱤᱡ ᱵᱟᱵᱟ ᱫᱚ ᱠᱟᱥᱴᱚᱢ ᱵᱤᱵᱷᱟᱜᱽᱨᱮ ᱤᱱᱪᱟᱨᱡᱽ ᱞᱮᱠᱟᱛᱮᱭ ᱛᱟᱦᱮᱸ ᱦᱩᱭ ᱟᱠᱟᱱᱟ ᱾ ᱤᱠᱷᱟᱹᱱ ᱩᱱᱤᱭᱟᱜ ᱜᱩᱨ ᱫᱚ ᱥᱢᱤᱛᱷ ᱟᱜ ᱡᱟᱱᱟᱢ ᱨᱮᱭᱟᱜ ᱥᱩᱨᱥᱩᱯᱩᱨ ᱛᱩᱨᱩᱭ ᱪᱟᱸᱫᱚ ᱢᱟᱬᱟᱝ ᱨᱮᱜᱮ ᱦᱩᱭ ᱴᱷᱤᱠ ᱟᱠᱟᱱ ᱛᱟᱦᱮᱸᱫ ᱾ ᱮᱰᱟᱢ ᱟᱡ ᱨᱤᱱ ᱟᱭᱳ ᱵᱟᱵᱟ ᱨᱤᱱ ᱫᱚ ᱦᱩᱭ ᱫᱟᱲᱮᱭᱟᱜᱼᱟ ᱢᱤᱫᱴᱟᱹᱝ ᱜᱮ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱾
ᱩᱱᱤ ᱯᱩᱱ ᱥᱮᱨᱢᱟ ᱜᱮᱭ ᱦᱩᱭ ᱟᱠᱟᱱ ᱛᱟᱦᱮᱸᱫ, ᱟᱹᱰᱤ ᱢᱟᱨᱟᱝ ᱟᱜᱷᱟᱛ ᱥᱟᱢᱟᱝ ᱛᱮ ᱦᱩᱭ ᱟᱫᱮ ᱛᱟᱦᱮᱸᱫ ᱾ ᱡᱤᱯᱥᱤ ᱧᱩᱛᱩᱢ ᱟᱱ ᱢᱤᱫ ᱜᱟᱶᱛᱟ ᱦᱚᱛᱮᱛᱮ ᱮᱰᱟᱢ ᱠᱚ ᱠᱩᱸᱵᱽᱲᱩ ᱠᱮᱫᱮᱭᱟ ᱾ ᱩᱱ ᱡᱚᱦᱚᱜ ᱟᱡ ᱦᱚᱯᱚᱱ ᱵᱟ ᱟᱡ ᱟᱭᱳᱭ ᱜᱚᱲᱚ ᱟᱫᱮᱭᱟ ᱾ ᱚᱨᱡᱚ ᱞᱮᱠᱟᱛᱮ ᱮᱰᱟᱢ ᱱᱟᱯᱟᱭ ᱛᱮᱠᱚ ᱟᱹᱜᱩ ᱨᱩᱣᱟᱹᱲ ᱠᱮᱫᱮᱭᱟ ᱾
ᱚᱞ ᱯᱚᱲᱦᱚᱱ
ᱵᱟᱵᱟᱦᱟᱜ ᱜᱩᱨ ᱛᱟᱭᱚᱢ ᱥᱢᱤᱛᱷ ᱫᱚ ᱟᱡ ᱟᱭᱳ ᱜᱮ ᱜᱞᱟᱥᱜᱳ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱯᱟᱲᱦᱟᱣᱜ ᱞᱟᱹᱜᱤᱫ ᱮ ᱵᱷᱮᱡᱟ ᱠᱮᱫᱮᱭᱟ ᱾ ᱩᱱ ᱡᱚᱦᱚᱜ ᱥᱢᱤᱛᱷ ᱟᱜ ᱵᱚᱭᱚᱥ ᱫᱚ ᱠᱷᱟᱹᱞᱤ ᱜᱮᱯᱩᱱ ᱥᱮᱨᱢᱟ ᱜᱮ ᱦᱩᱭ ᱟᱠᱟᱱ ᱛᱟᱦᱮᱸᱫ ᱾ ᱟᱹᱰᱤ ᱱᱟᱯᱟᱭ ᱵᱩᱫᱷᱤ ᱛᱟᱦᱮᱸ ᱠᱟᱱ ᱛᱟᱭ ᱠᱷᱟᱹᱛᱤᱨ ᱩᱱᱤ ᱟᱥᱲᱟ ᱨᱮᱭᱟᱜ ᱯᱚᱲᱦᱚᱱ ᱫᱚ ᱟᱹᱰᱤ ᱱᱟᱯᱟᱭ ᱮᱞᱮᱞ ᱚᱨᱡᱚ ᱛᱮᱭ ᱥᱟᱹᱛ ᱠᱮᱜᱼᱟ ᱾ ᱡᱟᱦᱟᱸ ᱠᱷᱟᱹᱛᱤᱨ ᱩᱱᱤ ᱥᱠᱳᱞᱟᱨᱥᱤᱯ ᱮ ᱧᱟᱢ ᱮᱫ ᱛᱟᱦᱮᱸᱫ ᱾ ᱱᱤᱭᱟᱹ ᱛᱟᱭᱚᱢ ᱯᱟᱲᱦᱟᱣ ᱞᱟᱹᱜᱤᱫ ᱫᱚ ᱚᱠᱥᱯᱷᱚᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱮᱱᱚᱜ ᱨᱮᱭᱟᱜ ᱦᱚᱨ ᱡᱷᱤᱡ ᱮᱱᱟ ᱾ ᱚᱸᱰᱮ ᱩᱱᱤ ᱥᱮᱫᱟᱭ ᱢᱟᱨᱮ ᱭᱩᱨᱚᱯᱤᱭᱟᱹ ᱯᱟᱹᱨᱥᱮ ᱨᱮᱭᱟᱜ ᱥᱮᱪᱮᱫ ᱮ ᱟᱢᱮᱴ ᱠᱮᱜᱼᱟ ᱾ ᱩᱱ ᱚᱠᱛᱚ ᱫᱷᱟᱹᱵᱤᱡ ᱱᱚᱣᱟ ᱴᱷᱟᱹᱣᱠᱟᱹ ᱵᱟᱝ ᱦᱩᱭ ᱫᱟᱲᱮ ᱟᱠᱟᱱ ᱛᱟᱦᱮᱸᱫ ᱯᱟᱹᱨᱥᱤ ᱥᱟᱬᱮᱥ ᱨᱮᱱᱤᱡ ᱩᱱᱤ ᱪᱮᱛᱮᱫᱤᱭᱟᱹ ᱢᱟᱬᱟᱝ ᱪᱟᱞᱟᱣ ᱠᱟᱛᱮ ᱠᱟᱹᱣᱰᱤ ᱟᱹᱨᱤ ᱴᱷᱟᱶᱨᱮ ᱠᱷᱟᱹᱞᱤ ᱩᱱᱤ ᱧᱩᱛᱩᱢ ᱥᱩᱢᱩᱝ ᱵᱟᱝ ᱟᱢᱮᱴ ᱠᱟᱛᱮ ᱟᱡᱟᱜ ᱢᱩᱬ ᱛᱷᱟᱯᱚᱱ ᱨᱮᱭᱟᱜ ᱫᱟᱲᱮᱛᱮ ᱥᱮᱨᱢᱟᱠᱤᱭᱟᱹ ᱠᱟᱹᱣᱰᱤ ᱵᱮᱵᱚᱥᱛᱟ ᱴᱷᱟᱶ ᱨᱮᱦᱚᱸ ᱡᱩᱜᱽ ᱟᱹᱨᱩᱯᱷᱮᱨᱟᱣᱤᱭᱟᱹ ᱞᱮᱠᱟᱛᱮ ᱮᱱᱮᱢ ᱦᱚᱸᱛᱟᱭ ᱛᱟᱦᱮᱸᱱᱟ ᱾ ᱑᱗᱓᱘ ᱥᱟᱞᱮᱨᱮ ᱥᱢᱤᱛᱷ ᱫᱚ ᱡᱚᱛᱚ ᱠᱷᱚᱱ ᱧᱩᱛᱩᱢᱟᱱ ᱜᱟᱹᱠᱷᱩᱲ ᱼ ᱥᱟᱱᱟᱥᱤᱭᱟᱹ ᱯᱷᱨᱟᱱᱥᱤᱥ ᱦᱚᱪᱤᱥᱚᱱ ᱟᱨ ᱧᱮᱞ ᱡᱚᱛᱚᱱ ᱨᱮ ᱥᱟᱱᱟᱥ ᱟᱹᱨᱤ ᱨᱤ ᱥᱚᱱᱮᱨ ᱵᱤᱱᱤᱰ ᱮ ᱥᱟᱹᱛ ᱠᱮᱜᱼᱟ ᱾ ᱩᱱᱤ ᱯᱷᱨᱟᱱᱥᱤᱥ ᱨᱤᱱᱤᱡ ᱢᱮᱫᱷᱟ ᱴᱷᱮᱱ ᱟᱹᱰᱤ ᱡᱩᱨ ᱮ ᱚᱨᱥᱚᱝ ᱮᱱᱟ ᱥᱟᱶᱛᱮ ᱩᱱᱤ ᱟᱨ ᱩᱱᱤ ᱥᱟᱶ ᱯᱟᱲᱦᱟᱣ ᱠᱟᱛᱮᱭ ᱠᱷᱮᱢᱟᱣ ᱟᱠᱟᱪ ᱚᱠᱛᱚ ᱠᱚ ᱵᱟᱝ ᱦᱤᱲᱤᱧᱚᱜᱼᱟ ᱢᱮᱱᱛᱮᱭ ᱢᱟᱱᱟᱣᱟ ᱾ ᱟᱹᱰᱤ ᱵᱟᱹᱲᱛᱤ ᱵᱩᱫᱷᱤ ᱛᱟᱭ ᱛᱟᱦᱮᱸ ᱠᱟᱱ ᱠᱷᱟᱹᱛᱤᱨ ᱥᱢᱤᱛᱷ ᱟᱜ ᱜᱮᱭᱟᱱ ᱫᱚ ᱵᱤᱨᱫᱟᱹᱜᱟᱲ ᱯᱟᱲᱦᱟᱣᱜ ᱚᱠᱛᱚ ᱠᱷᱚᱱ ᱜᱮ ᱩᱯᱨᱩᱢ ᱮ ᱮᱢᱮᱫ ᱛᱟᱦᱮᱸᱫ ᱾ ᱚᱱᱟᱛᱮ ᱯᱟᱲᱦᱟᱣ ᱥᱟᱹᱛ ᱛᱟᱭᱚᱢ ᱡᱩᱣᱟᱹᱱ ᱥᱢᱤᱛᱷ ᱛᱤᱱ ᱡᱚᱦᱚᱜ ᱨᱩᱣᱟᱹᱲ ᱠᱟᱛᱮ ᱟᱡ ᱨᱤᱱ ᱦᱟᱯᱲᱟᱢ ᱠᱚᱣᱟᱜ ᱱᱟᱜᱟᱨ ᱥᱠᱳᱴᱞᱮᱸᱰ ᱮ ᱥᱮᱴᱮᱨ ᱮᱱᱟ, ᱤᱱᱟᱹᱜ ᱛᱮᱫᱚ ᱩᱱᱤ ᱟᱹᱰᱤᱜᱟᱱ ᱫᱟᱢᱟᱱ ᱜᱟᱞᱚᱪ ᱮ ᱮᱢ ᱦᱩᱭ ᱟᱠᱟᱫ ᱛᱟᱦᱮᱸᱫ ᱾ ᱡᱟᱦᱟᱸ ᱠᱷᱟᱹᱛᱤᱨ ᱟᱡᱟᱜ ᱱᱟᱯᱟᱭ ᱩᱯᱨᱩᱢ ᱯᱟᱥᱱᱟᱣ ᱤᱫᱤᱜ ᱠᱟᱱ ᱛᱟᱦᱮᱸᱫ ᱾
ᱟᱨ ᱦᱚᱸ ᱧᱮᱞ ᱢᱮ
https://en.m.wikipedia.org/wiki/Organizational_capital
https://en.m.wikipedia.org/wiki/List_of_abolitionist_forerunners
https://en.m.wikipedia.org/wiki/List_of_Fellows_of_the_Royal_Society_of_Arts
ᱥᱟᱹᱠᱷᱭᱟᱹᱛ
http://journals.cambridge.org/action/displayAbstract?fromPage=online&aid=7824760&fileId=S1474691300001062
https://books.google.com/?id=pUmfjlAfM3kC
https://en.m.wikipedia.org/wiki/The_Journal_of_Law_and_Economics
ᱵᱟᱦᱨᱮ ᱡᱚᱱᱚᱲ
https://openlibrary.org/authors/OL39302A
https://en.m.wikipedia.org/wiki/Project_Gutenberg
ᱠᱳᱞᱟᱨ ᱦᱚᱱᱚᱛ
ᱠᱳᱞᱟᱨ ᱦᱚᱱᱚᱛ  ᱫᱚ ᱥᱤᱧᱚᱛ ᱨᱮᱭᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱳᱞᱟᱨ ᱱᱚᱜᱚᱨ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱦᱚᱱᱚᱛ ᱫᱚ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱭᱟᱜ ᱯᱩᱨᱟᱹ ᱠᱚᱧᱮ ᱩᱛᱟᱹᱨ ᱨᱮ ᱢᱮᱱᱟᱜ ᱟᱠᱟᱫᱟ ᱾
ᱴᱷᱟᱹᱣᱠᱟᱹᱱ
ᱯᱟᱪᱮ ᱥᱮᱦᱮᱫ ᱨᱮᱫᱚ ᱨᱩᱨᱟᱞ ᱵᱟᱝᱜᱟᱞᱳᱨ ᱦᱚᱱᱚᱛ, ᱮᱛᱚᱢ ᱥᱮᱦᱮᱫ ᱨᱮ ᱪᱤᱠᱠᱚᱵᱚᱞᱞᱟᱯᱩᱨ ᱦᱚᱱᱚᱛ, ᱠᱚᱧᱮ ᱥᱮᱦᱮᱫ ᱨᱮᱫᱚ ᱠᱨᱤᱥᱱᱟᱜᱤᱨᱤ ᱦᱚᱱᱚᱛ ᱟᱨ ᱥᱟᱢᱟᱝ ᱥᱮᱦᱮᱫ ᱨᱮᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱭᱟᱜ ᱪᱤᱛᱛᱚᱨ ᱦᱚᱱᱚᱛ ᱥᱮᱫᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱟᱜᱟᱢ
ᱪᱤᱠᱵᱟᱞᱞᱟᱯᱩᱨ ᱦᱚᱱᱚᱛ ᱴᱟᱝ ᱑0 ᱥᱮᱯᱴᱮᱢᱵᱚᱨ ᱒᱐᱐᱗ ᱥᱟᱹᱦᱤᱛ ᱨᱮ ᱦᱟᱹᱴᱤᱧ ᱠᱟᱛᱮᱫ,ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱜᱚᱲᱦᱚᱱ ᱫᱚ ᱦᱩᱭ ᱟᱠᱟᱱᱟ ᱾ "ᱠᱳᱞᱟᱨ ᱥᱚᱱᱟ ᱠᱷᱟᱫᱟᱱ" ᱧᱟᱢ ᱟᱠᱟᱱ ᱛᱮ ᱱᱚᱣᱟ ᱫᱚ "ᱥᱚᱱᱟ ᱡᱟᱭᱜᱟ" ᱠᱚ ᱪᱷᱟᱹᱴᱭᱟᱹᱨ ᱟᱠᱟᱫᱟ ᱾ ᱯᱟᱹᱦᱤᱞ ᱠᱳᱞᱟᱨ ᱫᱚ ᱠᱳᱞᱟᱦᱟᱞᱟ, ᱠᱩᱵᱷᱟᱞᱟᱞᱟ, ᱠᱳᱞᱟᱞᱟ, ᱠᱳᱞᱟᱦᱟᱞᱟᱯᱩᱨᱟ ᱮᱢᱟᱱ ᱧᱩᱛᱩᱢ ᱛᱮ ᱛᱟᱞᱟ ᱡᱩᱜᱽ ᱨᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾ ᱠᱚᱱᱱᱚᱰ ᱯᱟᱹᱨᱥᱤ ᱛᱮ ᱠᱳᱞᱟᱦᱟᱞᱟᱯᱩᱨᱟ ᱨᱮᱭᱟᱜ ᱢᱚᱱᱮᱛ ᱫᱚ "ᱵᱷᱚᱭᱚᱝᱠᱚᱨ ᱥᱤᱴᱤ" ᱯᱟᱦᱤᱞ ᱱᱚᱸᱰᱮ ᱪᱟᱞᱩᱠᱭᱟᱠᱚ (Chalukyas) ᱟᱨ ᱪᱚᱲᱚ ᱠᱚ ᱥᱟᱶ ᱞᱟᱹᱲᱦᱟᱹᱭ ᱦᱩᱭ ᱞᱮᱱᱟ ᱾
ᱰᱮᱢᱚᱜᱨᱟᱯᱷᱤᱠ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱠᱳᱞᱟᱨ ᱦᱚᱱᱚᱛ ᱨᱮ ᱑,᱕᱓᱖,᱔᱐᱑ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱣᱟᱭ (Hawaii) ᱫᱤᱥᱚᱢ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱥᱟᱶ ᱥᱩᱯᱩᱨᱚᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱮᱞᱮᱞ ᱫᱚ ᱓᱒᱔ ᱨᱮᱸᱠ ᱨᱮ ᱦᱤᱡᱩᱜ ᱠᱟᱱᱟ ᱾ (ᱥᱤᱧᱚᱛ ᱨᱮᱭᱟᱜ ᱖᱔᱐ ᱦᱚᱱᱚᱛ ᱠᱷᱚᱱ) ᱾ ᱱᱚᱣᱟ ᱦᱚᱱᱚᱛ ᱨᱮ ᱥᱮᱪᱮᱫ ᱫᱚᱨ ᱫᱚ ᱗᱔.᱓᱓  % ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱮᱵᱷᱚᱨᱮᱡᱽ (average) ᱕᱙ᱹ᱕% ᱠᱷᱚᱱ ᱵᱟᱹᱲᱛᱤ ᱢᱮᱱᱟᱜᱼᱟ ᱾ ᱡᱟᱱᱟᱝ ᱨᱮᱥᱤᱳ,᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱙᱗᱖ ᱾ ᱦᱚᱱᱚᱛ ᱨᱮᱭᱟᱜ ᱦᱚᱲ ᱰᱮᱱᱥᱤᱴᱤ ᱫᱚ ᱓᱘᱔ ᱢᱤᱫ ᱥᱠᱚᱭᱟᱨ ᱠᱤᱞᱚᱢᱤᱴᱚᱨ ᱨᱮ ᱾᱒᱐᱐᱑-᱒᱐᱑᱑ ᱜᱮᱞᱟᱝ ᱥᱮᱨᱢᱟ ᱨᱮ ᱦᱚᱲ ᱠᱚᱣᱟᱜ ᱵᱟᱲᱦᱟᱣ ᱫᱚᱨ ᱫᱚ   ᱑᱑.᱐᱔ % ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱑᱕ ᱜᱚᱴᱟᱝ ᱴᱟᱣᱩᱱ ᱟᱨ ᱓,᱓᱒᱑ ᱜᱚᱴᱟᱝ ᱟᱹᱛᱩ ᱢᱮᱱᱟᱜ ᱟᱠᱟᱫᱟ ᱾
ᱞᱟᱠᱪᱟᱨ
ᱦᱚᱱᱚᱛ ᱨᱮᱭᱟᱜ ᱯᱩᱭᱞᱩ ᱯᱟᱹᱨᱥᱤ ᱫᱚ ᱠᱚᱱᱱᱚᱰ ᱥᱟᱶᱛᱮ ᱛᱮᱞᱜᱩ, ᱛᱟᱢᱤᱞ, ᱩᱨᱫᱩ ᱦᱚᱸ ᱟᱭᱢᱟ ᱦᱚᱲ ᱜᱮᱠᱚ ᱨᱚᱲᱟ ᱾
ᱟᱸᱜᱽᱞᱳ-ᱤᱱᱰᱤᱭᱟᱱ ᱠᱚ ᱠᱳᱞᱟᱨ ᱥᱚᱱᱟ ᱠᱷᱟᱫᱟᱱ ᱮᱨᱤᱭᱟ ᱫᱷᱟᱨᱮ ᱛᱮ ᱟᱭᱢᱟ ᱢᱮᱱᱟᱜ ᱠᱚᱣᱟ ᱾ ᱠᱟᱨᱟᱜᱟ Karaga ᱯᱟᱨᱟᱵᱽ ᱥᱤᱛᱩᱝ ᱫᱤᱱ ᱚᱛᱠᱚ ᱑᱓ ᱢᱟᱦᱟᱸ ᱠᱚ ᱢᱟᱱᱟᱣᱟ, ᱱᱚᱣᱟ ᱫᱚ ᱩᱜᱟᱰᱤ (Ugadi) ᱯᱟᱨᱟᱵᱽ ᱢᱩᱪᱟᱹᱫ ᱯᱩᱭᱞᱩ ᱡᱟᱹᱨᱩᱢ ᱢᱟᱦᱟᱸ ᱠᱷᱚᱱ ᱠᱚ ᱢᱟᱱᱟᱣᱟ ᱾ ᱛᱷᱮᱯᱯᱳᱛᱷᱥᱟᱵᱷᱟ (Theppothsava) ᱟᱨ ᱫᱭᱟᱵᱷᱟᱨᱟ (Dyavara) ᱠᱤᱱ ᱫᱚ ᱫᱟᱜ ᱥᱟᱶ ᱡᱚᱲᱟᱣ ᱯᱟᱨᱟᱵᱽ ᱠᱟᱱᱟ ᱾
ᱧᱩᱛᱩᱢᱟᱱ ᱦᱚᱲ ᱠᱚ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ
ᱦᱤᱱᱫᱩ ᱧᱩᱛᱩᱢ ᱪᱷᱟ.ᱴᱭᱟ.ᱨ
ᱦᱤᱱᱫᱩ ᱧᱩᱛᱩᱢ ᱪᱷᱟ.ᱴᱭᱟ.ᱨ-:ᱥᱤᱱᱫᱷᱩ ᱧᱩᱛᱩᱢ ᱫᱚ ᱯᱟᱨᱥᱤᱭᱟᱱ ᱨᱚᱲ ᱨᱮᱱᱟᱜ Sea ᱠᱷᱚᱱ ᱦᱮᱡ ᱟᱠᱟᱱᱟ|Sea ᱢᱮᱱ ᱞᱮᱠᱷᱟᱱ ᱫᱚᱨᱮᱭᱟ ᱵᱩᱡᱷᱟ.ᱣᱜ-ᱟ|ᱥᱤᱱᱫᱷᱩ ᱡᱟᱭᱜᱟ ᱡᱟᱦᱟᱸ ᱱᱟ.ᱭ ᱫᱷᱟᱨᱮ ᱨᱮ ᱢᱮᱱᱟᱜ ᱟᱠᱟᱫ-ᱟ,ᱚᱱᱟ ᱱᱟ.ᱭ ᱨᱮᱱᱟᱜ ᱚᱥᱟᱨ ᱱᱩᱱᱟ.ᱜ ᱡᱷᱟ.ᱞ-ᱟ ᱪᱤ ᱱᱚᱣᱟ ᱫᱷᱟᱨᱮ ᱠᱟᱛᱟ ᱠᱷᱚᱱ ᱦᱟᱱᱟ ᱫᱷᱟᱨᱮ ᱠᱟᱛᱟ ᱵᱟᱝ ᱧᱮᱞ ᱧᱟᱢᱚᱜ-ᱟ ᱟᱨ ᱚᱱᱟᱛᱮ ᱚᱱᱟ ᱱᱟ.ᱭ ᱫᱚ ᱫᱚᱨᱮᱭᱟ ᱞᱮᱠᱟ ᱧᱮᱞᱚᱜ-ᱟ|ᱱᱚᱣᱟ ᱱᱟ.ᱭ ᱫᱚᱨᱮᱭᱟ ᱞᱮᱠᱟ ᱧᱮᱞᱚᱜ ᱠᱷᱟ.ᱛᱤᱨ ᱫᱚᱨᱮᱭᱟ ᱢᱮᱱᱫᱚ sea ᱨᱚᱲ ᱠᱷᱚᱱ ᱜᱮ ᱱᱚᱣᱟ ᱱᱟ.ᱭ ᱨᱮᱱᱟᱜ ᱧᱩᱛᱩᱢ ᱥᱤᱱᱫᱷᱩ ᱱᱟ.ᱭ ᱦᱩᱭ ᱟᱠᱟᱱᱟ ᱟᱨ ᱚᱱᱟ ᱱᱟ.ᱭ ᱫᱷᱟᱨᱮ ᱨᱮ ᱵᱮᱱᱟᱣ ᱨᱟᱠᱟᱵ ᱟᱠᱟᱱ ᱫᱤᱥᱚᱢ ᱦᱚᱸ ᱥᱤᱱᱫᱷᱩ ᱞᱮᱠᱟᱛᱮ ᱵᱟᱰᱟᱭᱮᱱᱟ ᱡᱟᱦᱟᱸ ᱡᱟᱭᱜᱟ ᱫᱚ ᱱᱤᱛᱚᱜᱟᱜ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱚᱸᱡᱟᱵᱽ ᱨᱮ ᱢᱮᱱᱟᱜ Mithankot ᱡᱟᱭᱜᱟ ᱠᱚ ᱠᱟᱱᱟ| ᱦᱚᱲ ᱠᱚᱦᱚᱸ ᱥᱤᱱᱫᱷᱩ ᱞᱮᱠᱟᱛᱮᱠᱚ ᱵᱟᱰᱟᱭᱮᱱᱟ| ᱥᱤᱱᱫᱷᱩ ᱨᱮ ᱛᱟᱦᱮᱸᱱ ᱦᱚᱲ ᱠᱚᱫᱚ ᱚᱸᱰᱮ ᱛᱟᱦᱮᱸᱱ ᱡᱚᱠᱷᱮᱡ ᱜᱮ ᱟᱠᱚᱣᱟᱜ ᱢᱟᱬᱟᱝ ᱨᱚᱲ ᱠᱷᱚᱱᱟᱜ ᱱᱟᱥᱮ ᱵᱚᱫᱚᱞ ᱧᱚᱜ ᱠᱟᱛᱮᱫ ᱦᱟᱭᱵᱨᱤᱰ ᱨᱚᱲ ᱵᱮᱱᱟᱣ ᱠᱮᱫ-ᱟ ᱟᱨ ᱚᱱᱟᱫᱚ ᱠᱚ ᱢᱮᱛᱟᱫ-ᱟ Vedic sanskrit|ᱢᱚᱦᱟᱵᱷᱟᱨᱚᱛ ᱨᱮ ᱚᱞ ᱟᱠᱟᱱ ᱞᱮᱠᱟᱛᱮ,ᱢᱚᱦᱟᱵᱷᱟᱨᱚᱛ ᱞᱟ.ᱰᱷᱟ.ᱭ ᱡᱚᱠᱷᱮᱡ ᱱᱚᱣᱟ ᱥᱤᱱᱫᱷᱩ ᱫᱤᱥᱚᱢ ᱨᱮᱱᱤᱡ ᱨᱟᱡᱟ ᱫᱚᱭ ᱛᱟᱦᱮᱸᱠᱟᱱᱟ ᱠᱚᱣᱨᱚᱵᱽ ᱠᱚᱭᱤᱡ ᱢᱤᱫᱴᱟᱝ ᱩᱛᱟ.ᱨ ᱠᱩᱲᱤ ᱵᱚᱭᱦᱟ Duhsala ᱭᱤᱡ ᱡᱟᱶᱟᱭ Jayadratha| ᱛᱮᱦᱮᱸᱧ ᱠᱷᱚᱱᱟᱜ ᱓᱐᱐᱐ ᱠᱷᱚᱱ ᱔᱐᱐᱐ ᱥᱮᱨᱢᱟ ᱢᱟᱬᱟᱝ,ᱥᱮᱫᱟᱭ ᱯᱟᱨᱥᱤᱭᱟᱱ ᱨᱚᱲᱟᱱ ᱦᱚᱲ ᱠᱚᱫᱚ ᱥᱤᱱᱫᱷᱩ ᱨᱚᱲ ᱨᱮᱱᱟᱜ S ᱫᱚ H ᱞᱮᱠᱟ ᱠᱚ ᱩᱪᱨᱟ.ᱣ ᱠᱮᱫ-ᱟ ᱟᱨ ᱚᱱᱟᱛᱮ sindhu ᱠᱷᱚᱱᱟᱜ ᱫᱚᱠᱚ Hindu  ᱠᱮᱫ ᱠᱚᱣᱟ|6th century BCE ᱨᱮ ᱱᱩᱠᱩ ᱦᱚᱲ ᱠᱚᱫᱚ Hindu ᱞᱮᱠᱟᱛᱮ ᱜᱚᱴᱟ ᱫᱤᱥᱚᱢ ᱠᱚ ᱵᱟᱰᱟᱭ ᱠᱮᱫ ᱠᱚᱣᱟ|500BCE ᱠᱷᱚᱱ 300 BCE ᱵᱷᱤᱛᱤᱨ ᱨᱮ ᱦᱤᱱᱫᱩ ᱫᱷᱚᱨᱚᱢ ᱫᱚ ᱟ.ᱰᱤᱜᱟᱱ ᱩᱛᱷᱱᱟ.ᱣ ᱨᱟᱠᱟᱵ ᱮᱱᱟ|[ref:book-Nagam dahar re cha.i garh ,champa garh ar senahor by Gopal soren(page-24)]
ᱵᱚᱫᱟᱭᱩᱝ
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱚᱫᱟᱭᱩᱝ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱕᱙,᱒᱒᱑ (᱘᱓,᱔᱗᱕ ᱠᱚᱲᱟ, ᱗᱕,᱗᱔᱖ ᱛᱤᱨᱞᱟᱹ = ᱑᱐᱐᱐/᱙᱐᱗), ᱓᱙,᱖᱑᱓ (᱑᱒.᱓%) ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱐-᱖ ᱩᱢᱚᱨ ᱛᱷᱚᱠ ᱨᱤᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱫᱚ ᱗᱓% ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱨᱚᱲᱮᱫ ᱯᱟᱹᱨᱥᱤ ᱫᱚ ᱦᱤᱱᱫᱤ ᱟᱨ ᱚᱣᱫᱷᱤ ᱠᱟᱱᱟ ᱾ ᱵᱚᱫᱟᱭᱩᱝ ᱥᱚᱦᱚᱨ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱐᱗ ᱜᱚᱴᱟ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱾ ᱠᱩᱲᱤ ᱭᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱫᱚ ᱘᱘᱒ ᱜᱚᱴᱟ ᱑᱐᱐᱐ ᱠᱚᱲᱟ ᱴᱷᱮᱱ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱘᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱵᱚᱫᱟᱭᱩᱝ ᱢᱮᱴᱨᱚ ᱴᱚᱴᱷᱟ ᱨᱤᱱ ᱦᱚᱲ ᱮᱞ ᱫᱚ ᱔᱑᱗᱐᱐᱐ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱑᱐᱓ ᱜᱟᱺᱴ ᱠᱤᱞᱚᱢᱤᱴᱚᱨ (᱔᱐ ᱜᱟᱺᱴ ᱢᱤᱞ) ᱨᱮᱱᱟᱜ ᱴᱚᱴᱷᱟ ᱫᱚ ᱵᱚᱫᱟᱭᱩᱝ ᱥᱚᱦᱚᱨ ᱥᱟᱶ, ᱱᱚᱸᱰᱮ ᱥᱮᱠᱷᱩᱯᱩᱨ, ᱵᱚᱦᱮᱲᱤ, ᱤᱥᱞᱟᱢᱜᱚᱸᱡᱽ, ᱪᱚᱱᱫᱚᱱᱯᱩᱨ, ᱥᱚᱞᱟᱨᱯᱩᱨ, ᱥᱟᱞᱟᱨᱯᱩᱨ ᱠᱟᱹᱨᱜᱟᱲ ᱯᱚᱱᱚᱛ, ᱥᱮᱠᱷᱩᱯᱩᱨ ᱯᱷᱟᱭᱨᱤᱝ ᱨᱮᱸᱡᱽ, ᱯᱚᱰᱳᱱᱟ ᱟᱨ ᱠᱷᱮᱨᱟ ᱵᱩᱡᱩᱨᱜᱽ ᱥᱮᱞᱮᱫ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱳᱦᱤᱞᱠᱷᱚᱸᱰ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱵᱷᱤᱱᱡᱟᱢᱩᱨᱤ ᱚᱱᱚᱥᱩᱭᱟ ᱫᱮᱵᱤ
ᱵᱷᱤᱱᱡᱟᱢᱩᱨᱤ ᱚᱱᱚᱥᱩᱭᱟ ᱫᱮᱵᱤ (᱑᱒ ᱢᱮ ᱑᱙᱒᱐ ᱨᱮ ᱡᱟᱱᱟᱢ ᱞᱮᱱᱟᱭ - ᱒᱓ ᱢᱟᱨᱪ, ᱒᱐᱑᱙ ᱵᱚᱝᱜᱟ ᱛᱟᱞᱟ ᱠᱟᱱᱟᱭ), ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱢᱤᱫ ᱥᱮᱨᱮᱧᱤᱡ, ᱦᱟᱨᱢᱚᱱᱤᱭᱚᱢ ᱨᱩᱨᱩᱭᱤᱡ ᱟᱨ ᱥᱮᱨᱮᱧ ᱜᱟᱵᱟᱱᱤᱡ ᱟᱨ ᱥᱮᱨᱮᱧ ᱚᱞᱚᱜᱤᱡ ᱠᱟᱱ ᱛᱟᱦᱮᱱᱫ ᱾
ᱠᱟᱹᱢᱤᱠᱚ
ᱚᱱᱚᱥᱩᱭᱟ ᱫᱮᱵᱤ ᱟᱹᱰᱤ ᱯᱨᱚᱛᱤᱵᱷᱟᱵᱟᱱ ᱠᱩᱲᱤ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱘ ᱥᱟᱞ ᱩᱢᱮᱨ ᱨᱮᱜᱮ ᱟᱡ ᱟᱡᱟᱜ ᱯᱩᱭᱞᱩ ᱜᱨᱟᱢᱳᱯᱷᱳᱱ ᱨᱮᱠᱚᱨᱰ ᱞᱮᱫᱟᱭ ᱾ ᱚᱱᱟ ᱨᱮᱠᱚᱨᱰ ᱨᱮ ᱧᱩᱛᱩᱢ ᱟᱱ ᱦᱚᱲ ᱥᱮᱨᱮᱧ ᱟᱭᱳ ᱠᱳᱭᱳᱫᱟ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱥᱮᱨᱮᱧ ᱛᱟᱭᱚᱢ ᱛᱮ ᱚᱱᱟ ᱚᱠᱛᱚᱨᱮᱱᱟᱜ ᱧᱩᱛᱩᱢᱟᱱ ᱠᱟᱛᱷᱟ ᱪᱤᱛᱟᱹᱨ ᱭᱮᱨᱩᱵᱟᱠᱟ ᱥᱟᱜᱟᱨᱳ ᱨᱚᱛᱱᱳ  ᱨᱮ ᱵᱮᱵᱷᱟᱨ ᱞᱮᱱᱟ ᱾ᱟᱡ ᱦᱚᱯᱚᱱ ᱵᱟᱵᱟ ᱫᱮᱵᱩᱞᱯᱚᱞᱞᱤ ᱠᱨᱩᱥᱬᱚ ᱥᱟᱥᱛᱨᱤ ᱚᱞ ᱞᱮᱫ ᱧᱩᱛᱩᱢ ᱟᱱ ᱫᱤᱥᱚᱢ ᱫᱩᱞᱟᱹᱲ ᱥᱮᱨᱮᱧ ᱡᱚᱢᱟ ᱡᱚᱢᱟ ᱡᱚᱢᱟ ᱯᱨᱤᱭᱟ ᱵᱷᱟᱨᱚᱛᱤ  ᱦᱚᱸᱭ ᱥᱮᱨᱮᱧ ᱞᱮᱫ ᱛᱟᱦᱮᱸᱫ ᱾ ᱚᱱᱚᱞᱤᱭᱟᱹ, ᱥᱮᱨᱮᱧ ᱨᱩᱥᱤᱠᱟ ᱟᱨ ᱵᱟᱰᱚᱦᱤ ᱛᱮᱜᱮ ᱯᱮᱨᱮᱡ ᱞᱮᱱ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱟᱠᱟᱱ ᱚᱱᱚᱥᱩᱭᱟ ᱫᱮᱵᱤ ᱟᱡᱤᱡ ᱜᱩᱨᱩ ᱢᱩᱱᱩᱝᱜᱩᱴᱤ ᱵᱮᱸᱠᱚᱴ ᱨᱟᱣ ᱴᱷᱮᱫ ᱠᱷᱚᱱ ᱥᱮᱨᱮᱧ ᱮ ᱟᱪᱮᱫ ᱞᱮᱱᱟᱭ ᱾ ᱟᱱᱫᱷᱨᱟ ᱨᱮᱱᱟᱜ ᱯᱩᱱᱚᱨᱡᱟᱜᱚᱨᱚᱬ ᱦᱩᱞ ᱨᱮ ᱢᱤᱫ ᱟᱹᱜᱩᱣᱟᱹᱱ ᱮ ᱛᱟᱦᱮᱸ ᱠᱟᱱᱟᱭ ᱾ ᱑᱙᱒᱘ ᱨᱮ ᱟᱡᱟᱜ ᱥᱮᱨᱮᱧ ᱠᱟᱢᱤᱦᱚᱨᱟ ᱟᱨ ᱑᱙᱓᱘ ᱨᱮ ᱢᱟᱰᱨᱟᱥ ᱨᱮᱱᱟᱜ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱛᱩᱞᱩᱡ ᱛᱮ ᱥᱮᱨᱮᱧ ᱟᱨ ᱥᱮᱱᱮᱨᱮᱧ ᱨᱮᱱᱟᱜ ᱱᱟᱣᱟ ᱩᱯᱩᱨᱩᱢ ᱮ ᱵᱮᱨᱮᱫ ᱠᱮᱫᱟ ᱾ ᱟᱡ ᱟᱹᱰᱤᱜᱟᱱ ᱫᱷᱩᱱ ᱦᱚᱸᱭ ᱜᱟᱵᱟᱱ ᱟᱠᱟᱫᱟ ᱾ ᱚᱱᱟᱠᱚ ᱢᱩᱫ ᱨᱮ ᱵᱤᱠᱴᱟ ᱭᱳᱜᱤ, ᱵᱚᱡᱤᱠᱳᱴᱴᱭᱤ ᱵᱚᱞᱤᱵᱚᱱ (ᱛᱟᱢᱤᱞ), ᱨᱳᱡᱩᱞᱩ ᱢᱚᱨᱟᱭᱚᱭᱤ, ᱢᱚᱞᱞᱮᱥᱣᱚᱨᱤ, ᱵᱚᱸᱜᱟᱨᱩ ᱯᱟᱯᱟ, ᱮᱜᱜᱤ ᱨᱟᱢᱩᱰᱩ, ᱯᱤᱸᱠᱤ ᱯᱮᱞᱚᱢ, ᱠᱚᱱᱚᱠᱚ ᱫᱩᱨᱜᱟ ᱢᱚᱦᱟᱛᱷᱚᱢ, ᱳᱠᱟ ᱳᱨᱤ ᱠᱚᱛᱷᱟ (ᱛᱮᱞᱮᱜᱩ), ᱨᱟᱡ ᱛᱤᱞᱚᱠ (ᱦᱤᱱᱫᱤ) ᱟᱭᱢᱟ ᱮᱢᱟᱱ ᱠᱚ᱾ ᱟᱡ ᱢᱚᱦᱟᱛᱢᱟ ᱠᱚᱵᱤᱨ (ᱠᱚᱱᱱᱚᱰᱚ) ᱟᱨ ᱵᱳᱢᱢᱞᱴᱟ (ᱴᱮᱞᱩᱜᱩ) ᱞᱮᱠᱟᱱ ᱯᱷᱤᱞᱤᱢ ᱨᱮᱦᱚᱸ ᱫᱤᱥᱟᱹ ᱩᱫᱩᱜ ᱮ ᱮᱢ ᱟᱠᱟᱫᱟ ᱾
ᱥᱤᱨᱯᱟᱹ ᱟᱨ ᱥᱟᱨᱦᱟᱣ
ᱚᱱᱚᱥᱩᱭᱟ ᱫᱮᱵᱤ ᱠᱚᱲᱟ ᱯᱨᱚᱯᱳᱨᱚᱱᱟ ᱢᱟᱱ ᱥᱤᱨᱯᱟᱹᱭ ᱣᱟᱢ ᱞᱮᱫ ᱛᱟᱦᱮᱸᱫ ᱾ ᱑᱙᱗᱗ ᱥᱟᱞ ᱨᱮ ᱟᱱᱫᱷᱨᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱜᱮ ᱰᱚᱠᱴᱚᱨᱮᱴ ᱩᱯᱟᱹᱫᱷᱤ ᱧᱟᱢ ᱞᱮᱫᱟᱭ ᱾ ᱟᱢᱮᱨᱤᱠᱟ ᱨᱮ ᱡᱤᱭᱚᱱ ᱵᱷᱩᱨ ᱠᱟᱹᱢᱤ ᱦᱟᱥᱞᱟ ᱟᱣᱟᱨᱰ, ᱯᱮᱨᱤᱥ ᱨᱮ ᱠᱩᱭᱤᱱ ᱚᱯᱷ ᱯᱷᱳᱠ ᱥᱤᱨᱯᱟᱹᱭ ᱧᱟᱢ ᱞᱮᱫᱟ ᱾
ᱜᱚᱡᱽ ᱜᱩᱨ
ᱚᱱᱚᱞᱤᱭᱟᱹ ᱵᱷᱤᱱᱡᱟᱢᱩᱨᱤ ᱚᱱᱥᱩᱭᱟ ᱫᱮᱵᱤ ᱙᱘ ᱩᱢᱮᱨ ᱨᱮ ᱟᱢᱮᱨᱤᱠᱟ ᱨᱮᱱᱟᱜ ᱦᱭᱩᱨᱚᱥ ᱨᱮ ᱵᱚᱝᱜᱟ ᱮᱱᱟᱭ ᱾ ᱟᱡᱟᱜ ᱵᱟᱨᱭᱟ ᱯᱚᱛᱚᱵ  ᱵᱷᱚᱵᱚ ᱜᱤᱛᱩ( ᱦᱚᱲ ᱥᱥᱮᱨᱮᱧ ᱨᱮᱱᱟᱜ ᱥᱟᱢᱴᱟᱣ)  ᱪᱟᱞᱟᱣᱮᱱ ᱒᱐᱑᱘ ᱮᱯᱨᱤᱞ ᱑᱒ ᱨᱮ ᱟᱡᱟᱜ ᱙᱐ ᱥᱮᱨᱢᱟ ᱯᱩᱨᱟᱹᱣ ᱡᱟᱱᱟᱢ ᱢᱟᱦᱟᱸᱨᱮ ᱥᱟᱨᱦᱟᱣ ᱟᱛᱮᱫ ᱯᱟᱨᱥᱟᱞ ᱩᱪᱷᱟᱹᱱ ᱞᱮᱱᱟ ᱾ ᱦᱚᱲ ᱥᱮᱨᱮᱧ ᱟᱨ ᱦᱚᱲ ᱥᱮᱱᱮᱨᱧ ᱪᱮᱛᱟᱱ ᱨᱮ ᱟᱨ ᱦᱚᱸ ᱗ ᱜᱚᱴᱟᱝ ᱯᱚᱛᱚᱵ ᱦᱟᱸ ᱯᱟᱨᱥᱟᱞ ᱟᱠᱟᱱ ᱛᱟᱭᱟ ᱾